
Amendamentul		1

Propunere de regulament
Considerentul 1
	

	Textul propus de Comisie
	Amendamentul

	(1)	Investițiile în Uniune contribuie la creșterea acesteia prin îmbunătățirea competitivității sale, prin crearea de locuri de muncă și economii de scară, precum și prin atragerea de capitaluri, tehnologii, inovare și expertiză.
	(1)	Uniunea consideră binevenite investițiile străine, deoarece contribuie la creșterea sa prin îmbunătățirea competitivității sale, prin crearea de locuri de muncă și economii de scară, precum și prin atragerea de capitaluri, tehnologii, inovare și expertiză. 



Amendamentul		2

Propunere de regulament
Considerentul 3
	

	Textul propus de Comisie
	Amendamentul

	(3)	Cu toate acestea, în conformitate cu angajamentele internaționale asumate în cadrul Organizației Mondiale a Comerțului (OMC) și al Organizației pentru Cooperare și Dezvoltare Economică (OCDE), precum și în cadrul acordurilor comerciale și de investiții încheiate cu țări terțe, Uniunea și statele membre au posibilitatea de a restricționa investițiile străine directe (ISD) din motive privind securitatea sau ordinea publică, sub rezerva îndeplinirii anumitor cerințe.
	(3)	Cu toate acestea, articolul 21 alineatul (2) din TUE prevede că politicile și acțiunile Uniunii vizează protejarea valorilor, a intereselor fundamentale, a securității, a independenței și a integrității sale. Respectivele principii și obiective stau la baza politicii comerciale comune a Uniunii, astfel cum se prevede la articolul 207 din TFUE, inclusiv în ceea ce privește investițiile străine. În acest context, angajamentele internaționale asumate în cadrul Organizației Mondiale a Comerțului (OMC) și al Organizației pentru Cooperare și Dezvoltare Economică (OCDE), precum și în cadrul acordurilor comerciale și de investiții încheiate cu țări terțe, permit Uniunii și statelor membre să restricționeze investițiile străine directe (ISD) din motive privind securitatea sau ordinea publică, sub rezerva îndeplinirii anumitor cerințe.



Amendamentul		3

Propunere de regulament
Considerentul 4
	

	Textul propus de Comisie
	Amendamentul

	(4)	În conformitate cu Regulamentul (UE) 2019/452 al Parlamentului European și al Consiliului4, statele membre au instituit un cadru pentru examinarea ISD-urilor în Uniune. În special, regulamentul respectiv a stabilit un mecanism de cooperare care permite statelor membre și Comisiei să facă schimb de informații privind ISD-urile și să își exprime preocupările cu privire la riscurile la adresa securității sau a ordinii publice. Acest mecanism de cooperare impunea statului membru în care investiția străină directă a fost planificată sau realizată să țină seama în mod corespunzător de observațiile formulate de alte state membre și de avizul emis de Comisie în decizia sa de examinare.
	(4)	În conformitate cu Regulamentul (UE) 2019/452 al Parlamentului European și al Consiliului4, statele membre au instituit un cadru pentru examinarea ISD-urilor în Uniune. În special, regulamentul respectiv a stabilit un mecanism de cooperare care permite statelor membre și Comisiei să facă schimb de informații privind ISD-urile și să își exprime preocupările cu privire la riscurile la adresa securității sau a ordinii publice. Acest mecanism de cooperare impunea statului membru în care investiția străină directă a fost planificată sau realizată (statul membru gazdă) să țină seama în mod corespunzător de observațiile formulate de alte state membre și de avizul emis de Comisie în decizia sa de examinare.

	__________________
	__________________

	4 Regulamentul (UE) 2019/452 al Parlamentului European și al Consiliului din 19 martie 2019 de stabilire a unui cadru pentru examinarea investițiilor străine directe în Uniune (JO L 79I, 21.3.2019, p. 1, ELI: http://data.europa.eu/eli/reg/2019/452/oj).
	4 Regulamentul (UE) 2019/452 al Parlamentului European și al Consiliului din 19 martie 2019 de stabilire a unui cadru pentru examinarea investițiilor străine directe în Uniune (JO L 79I, 21.3.2019, p. 1, ELI: http://data.europa.eu/eli/reg/2019/452/oj).



Amendamentul		4

Propunere de regulament
Considerentul 6 a (nou)
	

	Textul propus de Comisie
	Amendamentul

	
	(6a)	Totodată este necesar un nou instrument legislativ, dat fiind caracterul evolutiv al fluxurilor de investiții. Integrarea economiilor mondiale, combinată cu războiul și tensiunile geopolitice, a condus la apariția unor noi riscuri care trebuie abordate de Uniune și de statele membre. La 20 iunie 2023, Comisia a prezentat o comunicare către Parlamentul European, Consiliul European și Consiliu intitulată „Strategia europeană pentru securitate economică”, care consideră examinarea ISD drept un instrument de protecție a Uniunii împotriva riscurilor la adresa securității economice. Strategia subliniază importanța abordării riscurilor asociate rezilienței lanțurilor de aprovizionare, a securității fizice și cibernetice și a infrastructurilor critice, securității tehnologice și scurgerilor de tehnologie, precum și a utilizării ca armă a dependențelor economice sau a constrângerilor economice. Respectivele riscuri la adresa securității economice sunt totodată relevante în contextul examinării investițiilor străine, deoarece ar putea avea un impact negativ asupra intereselor societale fundamentale, cum ar fi prosperitatea, suveranitatea, siguranța și funcționarea economiei sociale de piață și, prin urmare, asupra ordinii publice a statelor membre și a Uniunii.



Amendamentul		5

Propunere de regulament
Considerentul 7 a (nou)
	

	Textul propus de Comisie
	Amendamentul

	
	(7a)	Achizițiile efectuate prin intermediul instrumentelor de rezoluție în conformitate cu cadrele de rezoluție respective (pentru bănci, contrapărți centrale sau întreprinderi de asigurare sau de reasigurare) ar trebui să fie excluse din domeniul de aplicare a prezentului regulament. În procedurile de rezoluție trebuie acționat fără întârziere, iar deciziile sunt adesea luate efectiv peste noapte. Procedurile de examinare aprofundată prevăzute în prezentul regulament nu corespund necesității unui răspuns în timp util. Prin urmare, pentru a evita riscurile la adresa stabilității financiare, tranzacțiile aferente procedurii de rezoluție ar trebui să fie excluse. Autoritățile de rezoluție ar trebui să țină seama, în măsura posibilului, de prezentul regulament atunci când aplică măsuri de rezoluție cu implicarea unui investitor străin, în special atunci când sunt implicate active strategice.



Amendamentul		6

Propunere de regulament
Considerentul 8
	

	Textul propus de Comisie
	Amendamentul

	(8)	O majoritate semnificativă a statelor membre, dar nu toate, dispun de un instrument legislativ care prevede un mecanism de examinare a ISD-urilor. În multe state membre, legislația națională se extinde și la examinarea investițiilor în interiorul Uniunii. Între statele membre există diferențe substanțiale în ceea ce privește domeniul de aplicare, pragurile și criteriile utilizate pentru a evalua dacă o investiție este de natură să afecteze negativ securitatea sau ordinea publică. Există, de asemenea, diferențe în ceea ce privește procesele de examinare. În anumite state membre, investiția poate fi pusă în aplicare înainte de a primi autorizarea cu privire la impactul asupra securității și a ordinii publice. Cu toate acestea, altele impun ca investiția să fie finalizată numai după autorizarea în cadrul mecanismului de examinare. Aceste divergențe creează o problemă pentru buna funcționare a pieței interne. De exemplu, ele creează condiții de concurență inechitabile și duc la creșterea costurilor de asigurare a conformității pentru investitorii care doresc să notifice tranzacții în două sau mai multe state membre. Prezentul regulament contribuie la reducerea divergențelor cu privire la elementele-cheie ale mecanismelor implementate la nivel național. Acest aspect este esențial pentru a asigura previzibilitatea pentru investitori în ceea ce privește regimurile naționale aplicabile și caracteristicile acestora, reducând astfel costurile de asigurare a conformității aferente. Acest lucru este cu atât mai relevant cu cât nivelul de integrare a pieței interne poate duce la o singură tranzacție care afectează mai multe state membre din întreaga Uniune. De exemplu, este posibil ca o tranzacție care vizează achiziționarea unei entități-țintă într-un stat membru să afecteze, de asemenea, securitatea și ordinea publică într-un alt stat membru, din cauza structurii lanțului de aprovizionare sau a altor elemente economice care leagă entitatea-țintă de alte întreprinderi cu sediul într-un alt stat membru. Pentru a aborda aceste probleme legate de piața internă și pentru a asigura o mai mare coerență și previzibilitate, este oportun ca criteriile și elementele care urmează să fie utilizate pentru evaluarea investițiilor străine să fie stabilite prin intermediul unei acțiuni la nivelul Uniunii.
	(8)	O majoritate semnificativă a statelor membre, dar nu toate, dispun de un instrument legislativ care prevede un mecanism de examinare a ISD-urilor. În multe state membre, legislația națională se extinde și la examinarea investițiilor în interiorul Uniunii. Între statele membre există diferențe substanțiale în ceea ce privește domeniul de aplicare, pragurile și criteriile utilizate pentru a evalua dacă o investiție este de natură să afecteze negativ securitatea sau ordinea publică. Există, de asemenea, diferențe în ceea ce privește procesele de examinare. În anumite state membre, investiția poate fi pusă în aplicare înainte de a primi autorizarea cu privire la impactul asupra securității și a ordinii publice. Cu toate acestea, altele impun ca investiția să fie finalizată numai după autorizarea în cadrul mecanismului de examinare. Aceste divergențe creează o problemă pentru buna funcționare a pieței interne. De exemplu, respectivele neconcordanțe creează condiții de concurență inechitabile și duc la creșterea costurilor de asigurare a conformității pentru investitorii care trebuie să notifice tranzacții în mai multe state membre. Prezentul regulament contribuie la armonizarea elementelor-cheie ale mecanismelor implementate la nivel național. Acest aspect este esențial pentru a asigura previzibilitatea pentru investitori în ceea ce privește regimurile naționale aplicabile și caracteristicile acestora, reducând astfel costurile de asigurare a conformității aferente. Acest lucru este cu atât mai relevant cu cât nivelul ridicat de integrare de pe piața internă poate duce la o singură tranzacție care afectează mai multe state membre din întreaga Uniune. De exemplu, este posibil ca o tranzacție care vizează achiziționarea unei entități-țintă într-un stat membru să afecteze, de asemenea, securitatea și ordinea publică în alte state membre, din cauza structurii lanțului de aprovizionare sau a altor elemente economice care leagă entitatea-țintă de alte întreprinderi cu sediul într-un alt stat membru. Pentru a aborda aceste probleme legate de piața internă și pentru a asigura o mai mare coerență și previzibilitate, este oportun ca criteriile și elementele care urmează să fie utilizate pentru evaluarea investițiilor străine să fie stabilite prin intermediul unei acțiuni la nivelul Uniunii.



Amendamentul		7

Propunere de regulament
Considerentul 9
	

	Textul propus de Comisie
	Amendamentul

	(9)	Pentru a asigura o abordare coerentă a examinării investițiilor străine în întreaga Uniune, toate statele membre ar trebui să aibă obligația de a examina investițiile străine din motive de securitate sau de ordine publică. Prin urmare, elementele centrale ale mecanismelor naționale de examinare ar trebui să fie armonizate. Această armonizare minimă include domeniul de aplicare al investițiilor care urmează să fie examinate, caracteristicile esențiale ale procedurii de examinare și interacțiunea dintre mecanismul național și mecanismul de cooperare al Uniunii. În plus, statele membre ar trebui, de asemenea, să poată extinde domeniul de aplicare al mecanismului lor național de examinare pentru a include alte tipuri de investiții străine, investiții străine în alte sectoare, entități-țintă suplimentare din Uniune sau activități economice pe care statul membru în cauză le consideră esențiale pentru securitatea sau ordinea sa publică. În acest caz, această examinare ar trebui, de asemenea, să respecte dispozițiile prezentului regulament.
	(9)	Pentru a asigura o abordare coerentă a examinării investițiilor străine în întreaga Uniune, toate statele membre ar trebui să aibă obligația de a examina investițiile străine din motive de securitate sau de ordine publică. Prin urmare, elementele centrale ale mecanismelor naționale de examinare ar trebui să fie armonizate. Armonizarea respectivă ar trebui să includă domeniul de aplicare al investițiilor care urmează să fie examinate, caracteristicile esențiale ale procedurii de examinare și interacțiunea dintre mecanismul național și mecanismul de cooperare al Uniunii, inclusiv calendare consecvente pentru procedurile de examinare. În plus, statele membre ar trebui, de asemenea, să poată extinde domeniul de aplicare al mecanismului lor național de examinare pentru a include alte tipuri de investiții străine, investiții străine în alte sectoare, entități-țintă suplimentare din Uniune sau activități economice pe care statul membru în cauză le consideră esențiale pentru securitatea sau ordinea sa publică. În acest caz, această examinare ar trebui, de asemenea, să respecte dispozițiile prezentului regulament. Este esențial să se stabilească o abordare armonizată și raționalizată în toate statele membre, care să asigure că investițiile străine care pot avea efecte asupra securității și ordinii publice fac obiectul unui control consecvent și al unui proces decizional eficient. În acest scop, mecanismele de examinare ar trebui să reducă la minimum complexitatea administrativă, să evite întârzierile inutile și să ia în considerare resursele limitate ale întreprinderilor mici și mijlocii (IMM-uri) atunci când li se aplică. În plus, Comisia ar trebui să acționeze într-un rol de coordonare pentru a asigura o securitate sporită a Uniunii, reducând în același timp la minimum ineficiențele și abordările fragmentate.



Amendamentul		8

Propunere de regulament
Considerentul 12
	

	Textul propus de Comisie
	Amendamentul

	(12)	Examinarea investițiilor străine ar trebui să fie efectuată în conformitate cu prezentul regulament, ținând seama de toate informațiile factuale disponibile și respectând principiul proporționalității și alte principii consacrate în tratate. În plus, examinarea investițiilor străine care sunt efectuate prin intermediul filialelor investitorului străin stabilite în Uniune ar trebui să respecte în toate cazurile cerințele care decurg din dreptul Uniunii și, în special, dispozițiile tratatului privind libertatea de stabilire și libera circulație a capitalurilor, astfel cum sunt interpretate în jurisprudența Curții de Justiție a Uniunii Europene, în conformitate cu obiectivul de a menține o piață internă deschisă și favorabilă incluziunii. Orice restricții privind libertatea de stabilire și libera circulație a capitalurilor în Uniune, inclusiv examinarea și măsurile care decurg din examinarea respectivă, cum ar fi măsurile de atenuare și interdicțiile, ar trebui să se bazeze pe o amenințare reală și suficient de gravă la adresa unui interes fundamental al societății și ar trebui să fie adecvate și necesare, astfel cum se prevede în jurisprudența Curții de Justiție. În același timp, atunci când se evaluează justificarea și proporționalitatea unei restricții, particularitățile investițiilor în Uniune realizate prin intermediul unei filiale a unui investitor străin pot fi luate în considerare atunci când se evaluează orice restricții vizând libertatea de stabilire sau libera circulație a capitalurilor, inclusiv, după caz, în orice aviz al Comisiei adoptat în temeiul prezentului regulament. Acest lucru ar trebui să se realizeze ținând seama de integrarea sistemelor statelor membre într-un mecanism de cooperare la nivelul Uniunii.
	(12)	Examinarea investițiilor străine ar trebui să fie efectuată în conformitate cu prezentul regulament, ținând seama de toate informațiile factuale disponibile și respectând principiul proporționalității și alte principii consacrate în tratate. În plus, examinarea investițiilor străine care sunt efectuate prin intermediul filialelor investitorului străin stabilite în Uniune ar trebui să respecte în toate cazurile cerințele care decurg din dreptul Uniunii și, în special, dispozițiile tratatului privind libertatea de stabilire și libera circulație a capitalurilor, astfel cum sunt interpretate în jurisprudența Curții de Justiție a Uniunii Europene, în conformitate cu obiectivul de a menține o piață internă funcțională, deschisă, rezilientă și favorabilă incluziunii. Orice restricții privind libertatea de stabilire și libera circulație a capitalurilor în Uniune, inclusiv examinarea și măsurile care decurg din examinarea respectivă, cum ar fi măsurile de atenuare și interdicțiile, ar trebui să se bazeze pe o amenințare reală și suficient de gravă la adresa unui interes fundamental al societății și ar trebui să fie adecvate și necesare, astfel cum se prevede în jurisprudența Curții de Justiție. În același timp, particularitățile investițiilor în Uniune realizate prin intermediul unei filiale a unui investitor străin ar trebui să fie luate în considerare atunci când se evaluează justificarea și proporționalitatea oricăror restricții vizând libertatea de stabilire sau libera circulație a capitalurilor, inclusiv, după caz, în orice aviz sau decizie a Comisiei adoptată în temeiul prezentului regulament. Acest lucru ar trebui să se realizeze ținând seama de integrarea sistemelor statelor membre într-un mecanism de cooperare la nivelul Uniunii.



Amendamentul		9

Propunere de regulament
Considerentul 14
	

	Textul propus de Comisie
	Amendamentul

	(14)	De asemenea, este necesar ca statul membru în care investiția străină este planificată sau realizată să răspundă într-o mai mare măsură în fața Comisiei și a statelor membre care exprimă preocupări justificate în mod corespunzător cu privire la securitatea sau ordinea lor publică sau a Uniunii.
	(14)	De asemenea, este necesar ca statul membru gazdă să răspundă într-o mai mare măsură în fața Comisiei și a statelor membre care exprimă preocupări justificate în mod corespunzător cu privire la securitatea sau ordinea lor publică sau a Uniunii.



Amendamentul		10

Propunere de regulament
Considerentul 15
	

	Textul propus de Comisie
	Amendamentul

	(15)	Cadrul comun stabilit în prezentul regulament nu ar trebui să aducă atingere responsabilității exclusive a statelor membre de a-și apăra securitatea națională, astfel cum se prevede la articolul 4 alineatul (2) din TUE. De asemenea, acesta nu ar trebui să aducă atingere protecției intereselor esențiale ale siguranței lor, în conformitate cu articolul 346 din TFUE.
	(15)	Cadrul comun stabilit în prezentul regulament nu ar trebui să aducă atingere responsabilității exclusive a fiecărui stat membru de a-și apăra securitatea națională, astfel cum se prevede la articolul 4 alineatul (2) din TUE. De asemenea, acesta nu ar trebui să aducă atingere protecției intereselor esențiale ale siguranței statelor membre, în conformitate cu articolul 346 din TFUE.



Amendamentul		11

Propunere de regulament
Considerentul 17
	

	Textul propus de Comisie
	Amendamentul

	(17)	Investițiile străine de tip „greenfield” se realizează atunci când investitorul străin sau filiala unui investitor străin din Uniune înființează instalații noi sau o întreprindere nouă în Uniune. Investițiile străine de tip „greenfield” ar trebui să intre în domeniul de aplicare al prezentului regulament în măsura în care sunt considerate relevante de către un stat membru în scopul examinării investițiilor străine, deoarece creează legături durabile și directe între un investitor străin și instalațiile sau întreprinderile respective. În plus, prin crearea de instalații noi, un investitor străin poate avea un impact asupra securității și a ordinii publice, inclusiv atunci când riscul respectiv se referă la factori economici esențiali. Prin urmare, statele membre sunt încurajate să includă investițiile străine de tip „greenfield” în domeniul de aplicare al tranzacțiilor acoperite de mecanismele lor de examinare, în special atunci când aceste investiții sunt efectuate în sectoare relevante pentru securitatea sau ordinea lor publică sau atunci când prezintă caracteristici, cum ar fi dimensiunea sau natura esențială, care să fie relevante pentru securitatea sau ordinea lor publică.
	(17)	Investițiile străine de tip „greenfield” se realizează atunci când investitorul străin sau filiala unui investitor străin din Uniune înființează instalații noi sau o întreprindere nouă în Uniune cu scopul desfășurării unei noi activități economice. Prin crearea de instalații noi, un investitor străin poate avea un impact asupra securității și a ordinii publice, inclusiv atunci când riscul respectiv se referă la factori economici esențiali. Prin urmare, statele membre ar trebui să includă investițiile străine de tip „greenfield” în domeniul de aplicare al tranzacțiilor care fac obiectul mecanismelor lor de examinare.



Amendamentul		12

Propunere de regulament
Considerentul 18
	

	Textul propus de Comisie
	Amendamentul

	(18)	Pentru a asigura coerența și previzibilitatea proceselor de examinare, este oportun să se prevadă caracteristicile esențiale ale mecanismelor de examinare care urmează să fie implementate de statele membre. Aceste caracteristici ar trebui să includă cel puțin domeniul de aplicare al tranzacțiilor care urmează să facă obiectul unei cerințe de autorizare, termenele de examinare și posibilitatea ca întreprinderile vizate de decizia de examinare să conteste aceste decizii. Normele și procedurile referitoare la mecanismele de examinare ar trebui să fie transparente și să nu facă discriminare între țările terțe.
	(18)	Pentru a asigura coerența și previzibilitatea proceselor de examinare, este oportun să se prevadă caracteristicile esențiale ale mecanismelor de examinare care urmează să fie implementate de statele membre. Aceste caracteristici ar trebui să includă cel puțin domeniul de aplicare al tranzacțiilor care urmează să facă obiectul unei cerințe de autorizare, termenele de examinare, posibilitatea ca întreprinderile vizate de decizia de examinare să conteste aceste decizii și competența autorităților de examinare de a trata în mod efectiv cazurile de neconformitate sau eludare. Normele și procedurile referitoare la mecanismele de examinare ar trebui să fie transparente și să nu facă discriminare între țările terțe. Procedura de depunere a unei cereri de autorizare ar trebui să asigure că cerințele de conformitate sunt menținute la un nivel minim.



Amendamentul		13

Propunere de regulament
Considerentul 19
	

	Textul propus de Comisie
	Amendamentul

	(19)	Mecanismul de cooperare prevăzut în Regulamentul (UE) 2019/452 permite statelor membre să coopereze și să se ajute reciproc în cazul în care o investiție străină directă dintr-un stat membru ar putea să afecteze securitatea sau ordinea publică a altor state membre sau a proiectelor sau programelor de interes pentru Uniune. Acest mecanism s-a dovedit a fi foarte util până în prezent și, prin urmare, ar trebui menținut și consolidat în temeiul prezentului regulament.
	(19)	Mecanismul de cooperare prevăzut în Regulamentul (UE) 2019/452 permite statelor membre să coopereze și să se ajute reciproc în cazul în care o investiție străină directă dintr-un stat membru ar putea să afecteze securitatea sau ordinea publică a altor state membre, a Uniunii sau a proiectelor sau programelor de interes pentru Uniune. Acest mecanism s-a dovedit a fi foarte util până în prezent și, prin urmare, ar trebui menținut, consolidat și extins în temeiul prezentului regulament pentru a asigura o abordare mai unificată a investițiilor străine în întreaga Uniune.



Amendamentul		14

Propunere de regulament
Considerentul 20
	

	Textul propus de Comisie
	Amendamentul

	(20)	Pentru a se asigura că investițiile străine care ar putea afecta în mod negativ securitatea sau ordinea publică în Uniune sunt identificate în mod adecvat, statele membre ar trebui să examineze investițiile străine în cazul în care entitatea-țintă din Uniune face parte dintr-un proiect sau program de interes pentru Uniune sau participă la un proiect sau program de interes pentru Uniune sau în cazul în care activitatea economică a entității-țintă din Uniune se referă la o tehnologie, un activ, o instalație, un echipament, o rețea, un sistem sau un serviciu de o importanță deosebită pentru interesele de securitate sau de ordine publică ale Uniunii. Pe lângă aceste criterii, mecanismele de examinare se pot aplica și altor sectoare, entități-țintă din Uniune sau activități economice pe care statul membru în cauză le consideră esențiale pentru securitatea sau ordinea sa publică.
	(20)	Pentru a se asigura că investițiile străine care ar putea afecta în mod negativ securitatea sau ordinea publică în Uniune sunt identificate în mod adecvat, statele membre ar trebui să examineze investițiile străine în cazul în care entitatea-țintă din Uniune face parte dintr-un proiect sau program de interes pentru Uniune sau participă la un proiect sau program de interes pentru Uniune sau în cazul în care activitatea economică a entității-țintă din Uniune se referă la o tehnologie, materiale, un activ, o instalație, un echipament, o rețea, un sistem sau un serviciu de o importanță deosebită pentru interesele de securitate sau de ordine publică ale Uniunii. Statele membre ar trebui totodată să examineze investițiile străine de tip „greenfield” în astfel de programe sensibile sau sectoare sensibile atunci când un risc specific decurge din caracteristicile investitorului și din dimensiunea tranzacției. Pe lângă aceste criterii, mecanismele de examinare se pot aplica și altor sectoare, entități-țintă din Uniune sau activități economice pe care statul membru în cauză le consideră esențiale pentru securitatea sau ordinea sa publică.



Amendamentul		15

Propunere de regulament
Considerentul 21
	

	Textul propus de Comisie
	Amendamentul

	(21)	Pentru a se asigura că mecanismul de cooperare se concentrează numai asupra investițiilor străine în cazul cărora caracteristicile investitorului străin sau ale entității-țintă din Uniune fac probabilă afectarea securității sau a ordinii publice, este oportun să se stabilească condiții bazate pe riscuri pentru notificarea celorlalte state membre și a Comisiei cu privire la investițiile străine care fac obiectul examinării într-un stat membru. În cazul în care o investiție străină nu îndeplinește niciuna dintre aceste condiții, statul membru în care investiția străină face obiectul examinării poate notifica investiția străină celorlalte state membre și Comisiei, inclusiv în cazul în care entitatea-țintă din Uniune desfășoară operațiuni semnificative în alte state membre sau aparține unui grup corporativ care deține mai multe întreprinderi în state membre diferite.
	(21)	Pentru a se asigura că mecanismul de cooperare se concentrează numai asupra investițiilor străine în cazul cărora caracteristicile investitorului străin sau ale entității-țintă din Uniune fac probabilă afectarea securității sau a ordinii publice, este oportun să se stabilească condiții bazate pe riscuri pentru notificarea celorlalte state membre și a Comisiei cu privire la investițiile străine care fac obiectul examinării într-un stat membru. În special, statul membru ar trebui să evalueze dacă investitorul străin este controlat sau influențat de guvernul unei țări terțe. Controlul sau influența poate fi determinată pe baza unor criterii precum plafoane relative la proprietatea directă sau indirectă, natura și amploarea finanțării guvernamentale din țări terțe și mecanismele specifice de guvernanță, cum ar fi acțiunile cu drepturi preferențiale („golden shares”). Cazurile care implică o structură de proprietate netransparentă sau neclară, cum ar fi cea în care beneficiarul final nu este cunoscut, ar trebui să fie incluse printre condiții. În cazul în care o investiție străină nu îndeplinește niciuna dintre aceste condiții, statul membru în care investiția străină face obiectul examinării poate notifica investiția străină celorlalte state membre și Comisiei, inclusiv în cazul în care entitatea-țintă din Uniune desfășoară operațiuni semnificative în alte state membre sau aparține unui grup corporativ care deține mai multe întreprinderi în state membre diferite.



Amendamentul		16

Propunere de regulament
Considerentul 22
	

	Textul propus de Comisie
	Amendamentul

	(22)	Pentru a se asigura că efectul probabil al unei investiții străine asupra securității sau a ordinii publice a unuia sau mai multor state membre este identificat în mod adecvat, statele membre ar trebui să poată prezenta observații unui stat membru în care o investiție străină este planificată sau a fost realizată, chiar dacă statul membru respectiv nu examinează investiția străină respectivă sau dacă investiția străină este examinată, dar nu a fost notificată mecanismului de cooperare. Solicitările de informații, răspunsurile și observațiile statelor membre ar trebui să fie notificate Comisiei în mod simultan.
	(22)	Pentru a se asigura că efectul probabil al unei investiții străine asupra securității sau a ordinii publice a unuia sau mai multor state membre este identificat în mod adecvat, statele membre ar trebui să poată prezenta observații unui stat membru în care o investiție străină este planificată sau a fost realizată, chiar dacă statul membru respectiv nu examinează investiția străină respectivă sau dacă investiția străină este examinată, dar nu a fost notificată mecanismului de cooperare. Solicitările de informații, răspunsurile și observațiile statelor membre ar trebui să fie notificate Comisiei în mod simultan, pentru a asigura transparența întregului proces.



Amendamentul		17

Propunere de regulament
Considerentul 23
	

	Textul propus de Comisie
	Amendamentul

	(23)	Pentru a se asigura că efectul probabil al unei investiții străine asupra securității sau a ordinii publice a mai multor state membre sau a Uniunii în ansamblu este identificat în mod adecvat, Comisia ar trebui să aibă posibilitatea de a emite un aviz în sensul articolului 288 din TFUE către statul membru în care investiția străină este planificată sau a fost realizată, chiar dacă investiția străină respectivă nu face obiectul examinării în statul membru respectiv sau dacă investiția străină respectivă este examinată, dar nu a fost notificată mecanismului de cooperare.
	(23)	Pentru a se asigura că efectul probabil al unei investiții străine asupra securității sau a ordinii publice a mai multor state membre sau a Uniunii în ansamblu este identificat în mod adecvat, Comisia ar trebui să aibă posibilitatea de a emite un aviz în sensul articolului 288 din TFUE către statul membru gazdă, chiar dacă investiția străină respectivă nu face obiectul examinării în statul membru respectiv sau dacă investiția străină respectivă este examinată, dar nu a fost notificată mecanismului de cooperare. Pentru a asigura transparența și previzibilitatea, avizele Comisiei ar trebui să se bazeze pe riscuri specifice și documentate și ar trebui să respecte criteriile de emitere stabilite, inclusiv riscurile de securitate documentate sau preocupările transfrontaliere.



Amendamentul		18

Propunere de regulament
Considerentul 24
	

	Textul propus de Comisie
	Amendamentul

	(24)	În plus, pentru a permite protecția securității sau a ordinii publice în cazul în care efectul probabil provine de la o investiție străină într-o entitate-țintă din Uniune care asigură dezvoltarea, întreținerea sau achiziția de infrastructuri, tehnologii sau factori de producție care sunt esențiali pentru Uniune în ansamblul său, Comisia ar trebui să aibă posibilitatea de a emite un aviz. Acest lucru ar oferi Comisiei un instrument de protecție a proiectelor și programelor care deservesc Uniunea în ansamblu și care reprezintă o contribuție importantă la securitatea sau ordinea publică a Uniunii. Un aviz al Comisiei care să identifice impactul probabil asupra proiectelor sau programelor de interes pentru Uniune din motive de securitate sau de ordine publică ar trebui notificat tuturor statelor membre.
	(24)	În plus, pentru a asigura protecția securității sau a ordinii publice în cazul în care efectul probabil provine de la o investiție străină într-o entitate-țintă din Uniune care asigură dezvoltarea, întreținerea sau achiziția de infrastructuri, tehnologii sau factori de producție care sunt esențiali pentru Uniune în ansamblul său, Comisia ar trebui să aibă posibilitatea de a emite un aviz. Acest lucru ar oferi Comisiei un instrument de protecție a proiectelor și programelor care deservesc Uniunea în ansamblu și care reprezintă o contribuție importantă la securitatea sau ordinea publică a Uniunii. Un aviz al Comisiei care să identifice impactul probabil asupra proiectelor sau programelor de interes pentru Uniune din motive de securitate sau de ordine publică ar trebui notificat tuturor statelor membre.



Amendamentul		19

Propunere de regulament
Considerentul 25
	

	Textul propus de Comisie
	Amendamentul

	(25)	În plus, Comisia ar trebui să aibă posibilitatea de a adopta un aviz adresat tuturor statelor membre în cazul în care identifică mai multe investiții străine care, luate în ansamblu, ar putea avea un impact asupra securității sau ordinii publice a Uniunii. Acest lucru ar putea fi valabil în special atunci când mai multe investiții străine prezintă caracteristici comparabile. Printre acestea se numără cazurile în care investițiile străine sunt efectuate de același investitor străin sau de investitori străini care prezintă riscuri similare sau cazurile în care mai multe investiții străine vizează aceeași entitate-țintă sau aceeași infrastructură, inclusiv infrastructura transeuropeană de transport, energie și comunicații. Statele membre și Comisia ar trebui să discute analiza riscurilor și posibilele modalități de abordare a riscurilor identificate în aviz.
	(25)	În plus, Comisia ar trebui să aibă posibilitatea de a adopta un aviz adresat tuturor statelor membre în cazul în care identifică mai multe investiții străine care, luate în ansamblu, ar putea avea un impact asupra securității sau ordinii publice a Uniunii. Acest lucru ar putea fi valabil în special atunci când mai multe investiții străine prezintă caracteristici comparabile. Printre acestea se numără cazurile în care investițiile străine sunt efectuate de același investitor străin sau de investitori străini care prezintă riscuri similare sau cazurile în care mai multe investiții străine vizează aceeași entitate-țintă sau infrastructură a Uniunii, inclusiv infrastructura transeuropeană de transport, energie și comunicații. Statele membre și Comisia ar trebui să discute analiza riscurilor și posibilele modalități de abordare a riscurilor identificate în aviz, asigurând o abordare coordonată.



Amendamentul		20

Propunere de regulament
Considerentul 26
	

	Textul propus de Comisie
	Amendamentul

	(26)	Pentru a proteja securitatea sau ordinea publică, oferind în același timp o mai mare securitate investitorilor, statele membre ar trebui să aibă posibilitatea de a formula observații, iar Comisia ar trebui să aibă posibilitatea de a emite un aviz cu privire la investițiile străine care au fost realizate, dar care nu au fost notificate în termen de 15 luni de la realizarea investiției străine.
	(Nu privește versiunea în limba română.)	 



Amendamentul		21

Propunere de regulament
Considerentul 27
	

	Textul propus de Comisie
	Amendamentul

	(27)	Pentru un nivel mai mare de claritate, lista proiectelor sau programelor de interes pentru Uniune ar trebui să fie inclusă în anexa I. Acestea ar trebui să includă orice investiții străine realizate în rețelele transeuropene de transport, energie și comunicații, precum și programele care oferă finanțare pentru cercetare și dezvoltare pentru activități relevante pentru securitatea sau ordinea publică a Uniunii. Având în vedere importanța acestor proiecte și programe pentru securitatea și ordinea publică a Uniunii, statele membre ar trebui să examineze investițiile străine în întreprinderile din Uniune care fac parte din aceste proiecte sau programe sau care participă la acestea, inclusiv cele care primesc finanțare din partea Uniunii.
	(27)	Pentru un nivel mai mare de claritate, lista proiectelor sau programelor de interes pentru Uniune ar trebui să fie inclusă în anexa I. Acestea ar trebui să includă orice investiții străine realizate în rețelele transeuropene de transport, energie și comunicații, precum și programele care oferă finanțare pentru cercetare și dezvoltare pentru activități relevante pentru securitatea sau ordinea publică a Uniunii. Având în vedere importanța acestor proiecte și programe pentru securitatea și ordinea publică a Uniunii, dar și caracterul lor inerent transfrontalier și de rețea, statele membre ar trebui să examineze investițiile străine în întreprinderile din Uniune care fac parte din aceste proiecte sau programe sau care participă la acestea, inclusiv cele care primesc finanțare din partea Uniunii.



Amendamentul		22

Propunere de regulament
Considerentul 28
	

	Textul propus de Comisie
	Amendamentul

	(28)	Pentru a se asigura că efectul probabil al unei investiții străine asupra securității sau a ordinii publice a unuia sau mai multor state membre este abordat în mod adecvat, statele membre care primesc observații justificate în mod corespunzător din partea altor state membre sau un aviz din partea Comisiei ar trebui să țină seama în cea mai mare măsură de aceste observații sau avize, inclusiv în cazul în care consideră că propria lor securitate sau ordine publică nu este afectată. Statul membru ar trebui să se coordoneze cu Comisia și cu statele membre în cauză, dacă este necesar, și să le furnizeze feedback scris cu privire la decizia luată și la modul în care s-a ținut seama în cea mai mare măsură de respectivele observații și de respectivul aviz. Decizia finală privind investițiile străine ar trebui să rămână responsabilitatea exclusivă a statului membru în care investiția străină este planificată sau realizată.
	(28)	Pentru a se asigura că efectul probabil al unei investiții străine asupra securității sau a ordinii publice a unuia sau mai multor state membre este abordat în mod adecvat, statele membre care primesc observații justificate în mod corespunzător din partea altor state membre sau un aviz din partea Comisiei ar trebui să țină seama în cea mai mare măsură de aceste observații sau avize, inclusiv în cazul în care consideră că propria lor securitate sau ordine publică nu este afectată. Statul membru ar trebui să se coordoneze cu Comisia și cu statele membre în cauză, dacă este necesar, și să le furnizeze un proiect de decizie, însoțit de feedback scris cu privire la modul în care s-a ținut seama în cea mai mare măsură de respectivele observații și de respectivul aviz. Proiectul de decizie ar trebui să rămână deschis modificărilor pentru a ține seama de opiniile exprimate de statele membre în cauză și de Comisie.



Amendamentul		23

Propunere de regulament
Considerentul 28 a (nou)
	

	Textul propus de Comisie
	Amendamentul

	
	(28a)	În anumite cazuri, pot apărea dezacorduri între statul membru gazdă și un alt stat membru sau Comisie cu privire la posibilitatea ca investiția să afecteze securitatea și ordinea publică a statului membru sau a Uniunii. Lăsarea soluționării unor astfel de dezacorduri exclusiv la latitudinea statului membru gazdă riscă să afecteze securitatea și ordinea publică a Uniunii în ansamblu și să submineze funcționarea mecanismului de cooperare. Prin urmare, în astfel de cazuri, Comisia ar trebui să fie împuternicită să adopte o decizie, bazându-și evaluarea probabilității ca investiția să afecteze securitatea și ordinea publică pe informațiile furnizate de statul membru gazdă și cele rezultate din propriile analize, dacă a întreprins o investigație. În orice alt caz, decizia finală ar trebui să rămână responsabilitatea statului membru gazdă.



Amendamentul		24

Propunere de regulament
Considerentul 28 b (nou)
	

	Textul propus de Comisie
	Amendamentul

	
	(28b)	În cadrul alocării responsabilităților între statele membre și Comisie prevăzută de prezentul regulament, autoritățile naționale de examinare se confruntă cu limitări în ceea ce privește investigarea tranzacțiilor de investiții străine dincolo de frontierele lor geografice, ceea ce poate avea un impact asupra eficacității analizei lor. De exemplu, acesta ar putea fi cazul atunci când clienții întreprinderii-țintă se află într-un alt stat membru, deși opiniile lor pot fi esențiale pentru a evalua sensibilitatea întreprinderii-țintă la riscurile la adresa securității sau a ordinii publice, cum ar fi disponibilitatea unor furnizori alternativi pentru bunurile sau serviciile furnizate de întreprinderea-țintă. Întrucât dispune de o perspectivă transfrontalieră, Comisia este în măsură să abordeze aceste limitări și să contribuie la evaluarea impactului tranzacțiilor de investiții străine asupra securității și a ordinii publice. În acest scop, Comisiei ar trebui să i se confere competențe de investigare adecvate pentru a colecta informațiile necesare. Comisia ar trebui să poată solicita informații de la entități dintr-un alt stat membru atunci când aceste informații nu pot fi obținute în mod eficient prin mecanismul de cooperare. Competența Comisiei de a solicita informații ar trebui să aibă ca bază o cerere justificată din partea unui stat membru. Însă atunci când autoritățile naționale se confruntă cu constrângeri juridice sau procedurale, cum ar fi termene procedurale scurte, Comisia ar trebui să poată acționa în mod independent, cu condiția ca statul membru gazdă să fie înștiințat. Această competență ar trebui să se limiteze la informațiile necesare pentru a evalua impactul unei tranzacții asupra mai multor state membre, inclusiv efectele negative asupra programelor și proiectelor Uniunii.



Amendamentul		25

Propunere de regulament
Considerentul 29
	

	Textul propus de Comisie
	Amendamentul

	(29)	Pentru a asigura funcționarea efectivă a mecanismului de cooperare, este important să se solicite ca statul membru care notifică investiția străină către mecanismul de cooperare să furnizeze un nivel minim de informații într-un format standardizat. În cazul în care cooperarea se referă la o investiție străină care nu a fost notificată mecanismului de cooperare, statul membru în care investiția străină este planificată sau a fost realizată ar trebui să poată furniza cel puțin același nivel minim de informații. Comisia și statele membre pot solicita informații suplimentare de la statul membru în care investiția străină este planificată sau realizată. Această cerere de informații suplimentare ar trebui să se justifice în mod corespunzător și să se limiteze la informațiile necesare pentru ca statele membre să transmită observații sau pentru ca Comisia să emită un aviz, proporțional cu scopul cererii și fără a constitui o sarcină inutilă pentru statul membru care notifică.
	(29)	Pentru a asigura funcționarea efectivă a mecanismului de cooperare, este important să se solicite ca statul membru care notifică investiția străină către mecanismul de cooperare să furnizeze un set minim de informații într-un format standardizat. În cazul în care cooperarea se referă la o investiție străină care nu a fost notificată mecanismului de cooperare, statul membru gazdă ar trebui să poată furniza cel puțin același set minim de informații. Comisia și statele membre pot solicita informații suplimentare de la statul membru în care investiția străină este planificată sau realizată. Această cerere de informații suplimentare ar trebui să se justifice în mod corespunzător și să se limiteze la informațiile necesare pentru ca statele membre să transmită observații sau pentru ca Comisia să emită un aviz, proporțional cu scopul cererii și fără a constitui o sarcină inutilă pentru statul membru care notifică și întreprinderile vizate. Dacă consideră necesar, Comisia poate solicita informații de la alte organisme ale Uniunii, cum ar fi Autoritatea Europeană pentru Valori Mobiliare și Piețe, Autoritatea Bancară Europeană, Autoritatea Europeană de Asigurări și Pensii Ocupaționale asigurări și pensii ocupaționale, mecanismul unic de supraveghere sau Banca Centrală Europeană.



Amendamentul		26

Propunere de regulament
Considerentul 30
	

	Textul propus de Comisie
	Amendamentul

	(30)	Pentru a se asigura că cooperarea se bazează pe informații complete și exacte, un investitor străin sau o întreprindere ar trebui să furnizeze toate informațiile relevante solicitate de statul membru în care sunt stabiliți sau de statul membru în care investiția străină este planificată sau realizată. În circumstanțe excepționale, atunci când, în pofida eforturilor susținute depuse, un stat membru nu este în măsură să obțină informațiile solicitate de un alt stat membru sau de Comisie, acesta ar trebui să le notifice fără întârziere. În acest caz, orice observație transmisă de un alt stat membru sau orice aviz emis de Comisie în cadrul mecanismului de cooperare ar trebui să se bazeze pe informațiile pe care acestea le au la dispoziție.
	(30)	Pentru a se asigura că cooperarea se bazează pe informații complete și exacte, un investitor străin sau o întreprindere ar trebui să furnizeze toate informațiile relevante solicitate de statul membru în care sunt stabiliți sau de statul membru gazdă. În circumstanțe excepționale, atunci când, în pofida eforturilor susținute depuse, un stat membru nu este în măsură să obțină informațiile solicitate de un alt stat membru sau de Comisie, acesta ar trebui să le notifice fără întârziere. În acest caz, orice observație transmisă de un alt stat membru sau orice aviz emis de Comisie în cadrul mecanismului de cooperare ar trebui să se bazeze pe informațiile pe care acestea le au la dispoziție.



Amendamentul		27

Propunere de regulament
Considerentul 31
	

	Textul propus de Comisie
	Amendamentul

	(31)	Pentru a se asigura că mecanismul de cooperare este utilizat numai în scopul protejării securității sau a ordinii publice, statele membre ar trebui să justifice în mod corespunzător orice cerere de informații cu privire la o anumită investiție străină într-un alt stat membru și orice observație pe care o adresează statului membru respectiv. Aceleași cerințe se aplică în cazul în care Comisia solicită informații privind o anumită investiție străină sau emite un aviz către un stat membru.
	(31)	Pentru a se asigura că mecanismul de cooperare este utilizat exclusiv în scopul protejării securității sau a ordinii publice, statele membre ar trebui să justifice în mod corespunzător orice cerere de informații cu privire la o anumită investiție străină într-un alt stat membru și orice observație pe care o adresează statului membru respectiv. Acest lucru este esențial pentru a preveni utilizarea abuzivă a mecanismului și pentru a asigura că acesta se concentrează exclusiv asupra aspectelor de securitate și de ordine publică. Aceleași cerințe se aplică în cazul în care Comisia solicită informații privind o anumită investiție străină sau emite un aviz către un stat membru.



Amendamentul		28

Propunere de regulament
Considerentul 31 a (nou)
	

	Textul propus de Comisie
	Amendamentul

	
	(31a)	Fără a aduce atingere mecanismului de cooperare, este necesară creșterea gradului de conștientizare cu privire la participarea sau contribuția întreprinderilor din țări terțe la proiecte de interes comun sau la infrastructuri critice care sunt strategice pentru Uniune, pentru a permite intervenția autorităților publice în cazul în care participarea sau contribuția respectivă este de natură să afecteze securitatea sau ordinea publică a Uniunii și nu intră în domeniul de aplicare al prezentului regulament. Statele membre pot prezenta observații altor state membre, precum și Comisiei. Dacă este cazul, Comisia poate solicita informații suplimentare și monitoriza situația.



Amendamentul		29

Propunere de regulament
Considerentul 32
	

	Textul propus de Comisie
	Amendamentul

	(32)	Statele membre sau, după caz, Comisia ar putea lua în considerare informațiile relevante primite de la operatorii economici, organizațiile societății civile sau partenerii sociali (precum sindicatele) cu privire la o investiție străină de natură să afecteze negativ securitatea sau ordinea publică.
	(32)	Statele membre sau, după caz, Comisia ar putea lua în considerare informațiile relevante primite de la operatorii economici, organizațiile societății civile sau partenerii sociali (precum sindicatele) cu privire la o investiție străină de natură să afecteze negativ securitatea sau ordinea publică. Informațiile respective ar trebui să fie evaluate în detaliu și pot conduce la inițierea unei proceduri de examinare de către statul membru gazdă.



Amendamentul		30

Propunere de regulament
Considerentul 33
	

	Textul propus de Comisie
	Amendamentul

	(33)	Un stat membru în care este planificată sau a fost realizată o investiție străină poate informa alte state membre sau Comisia dacă dorește ca acestea să analizeze în continuare unul sau mai multe aspecte ale unei investiții străine pe care mecanismul de cooperare le evaluează sau dacă ia cunoștință de noi circumstanțe sau de noi informații care pot avea un impact asupra evaluării investiției străine. În acest caz, celorlalte state membre și Comisiei li se poate acorda un termen suplimentar pentru a-și completa evaluarea investițiilor străine.
	(33)	Un stat membru gazdă poate informa alte state membre sau Comisia dacă ia cunoștință de noi circumstanțe sau de noi informații care pot avea un impact asupra evaluării unei investiții străine notificate. În acest caz, celorlalte state membre și Comisiei li se poate acorda un termen suplimentar pentru a-și completa evaluarea investiției străine. În astfel de cazuri, orice prelungire a perioadei de evaluare ar trebui să fie redusă la minimum și nu ar trebui să întârzie nejustificat procedura de examinare.



Amendamentul		31

Propunere de regulament
Considerentul 34
	

	Textul propus de Comisie
	Amendamentul

	(34)	Pentru a asigura eficiența și eficacitatea mecanismului de cooperare, este necesar să se alinieze termenele și procedurile atunci când mai multe investiții străine legate de aceeași tranzacție mai amplă sunt examinate în mai multe state membre. În astfel de tranzacții multinaționale, solicitantul ar trebui să depună simultan diferitele cereri de autorizare în statele membre în cauză. În plus, statele membre respective ar trebui să notifice cererile simultan mecanismului de cooperare. Pentru a asigura o gestionare eficientă a acestor tranzacții multinaționale, statele membre în cauză ar trebui să se coordoneze și să convină dacă investițiile străine sunt notificabile și când ar trebui să fie notificate. În plus, statele membre în cauză ar trebui, de asemenea, să se coordoneze cu privire la decizia finală. În cazul în care statele membre în cauză intenționează să autorizeze investițiile străine cu anumite condiții, ele ar trebui să se asigure că respectivele condiții sunt compatibile între ele și abordează în mod adecvat riscurile transfrontaliere. Înainte de a interzice o investiție străină, statele membre în cauză ar trebui să analizeze dacă o autorizare condiționată cu măsuri coordonate și asigurarea coordonată a respectării acestora nu este suficientă pentru a aborda efectul probabil asupra securității sau a ordinii publice. Comisia ar trebui să poată participa la această coordonare.
	(34)	Pentru a asigura eficiența și eficacitatea mecanismului de cooperare, este necesar să se alinieze termenele și procedurile atunci când mai multe investiții străine legate de aceeași tranzacție mai amplă sunt examinate în mai multe state membre. În astfel de tranzacții multinaționale, solicitantul ar trebui să depună diferitele cereri de autorizare în statele membre în cauză într-un termen limitat. În plus, statele membre respective ar trebui să depună eforturi pentru a notifica cererile mecanismului de cooperare într-un interval de timp limitat. Pentru a asigura o gestionare eficientă a acestor tranzacții multinaționale, statele membre în cauză ar trebui să se coordoneze și să convină dacă investițiile străine sunt notificabile și să își alinieze calendarul procedural. În plus, statele membre în cauză ar trebui, de asemenea, să se coordoneze cu privire conținutul deciziei finale proprii. În cazul în care statele membre în cauză intenționează să autorizeze investițiile străine cu anumite condiții, ele ar trebui să se asigure că respectivele condiții sunt compatibile între ele și abordează în mod adecvat riscurile transfrontaliere. Înainte de a interzice o investiție străină, statele membre în cauză ar trebui să analizeze dacă o autorizare condiționată cu măsuri coordonate și asigurarea coordonată a respectării acestora nu este suficientă pentru a aborda efectul probabil asupra securității sau a ordinii publice. Comisia ar trebui să poată participa îndeaproape la această coordonare.



Amendamentul		32

Propunere de regulament
Considerentul 34 a (nou)
	

	Textul propus de Comisie
	Amendamentul

	
	(34a)	Pentru a asigura schimbul de informații eficient și sigur între statele membre, dar și între statele membre și Comisie, în temeiul prezentului regulament, Comisia ar trebui să instituie și să mențină un sistem digital securizat, criptat, care să respecte cele mai înalte standarde de protecție și securitate a datelor. Pentru a proteja confidențialitatea și integritatea comunicațiilor, toate schimburile efectuate în temeiul prezentului regulament ar trebui să se realizeze exclusiv prin intermediul sistemului respectiv, iar acesta ar trebui să dispună de capacități de monitorizare și audit pentru a asigura respectarea standardelor de securitate.



Amendamentul		33

Propunere de regulament
Considerentul 34 b (nou)
	

	Textul propus de Comisie
	Amendamentul

	
	(34b)	Pentru a asigura transmiterea și prelucrarea sigură și eficientă a declarațiilor legate de examinarea investițiilor străine și pentru a reduce sarcina administrativă atât pentru solicitanți, cât și pentru autorități, ar trebui să fie instituit un portal electronic unic la nivelul Uniunii. Acest portal ar trebui să ofere un mecanism unificat prin care solicitanții și reprezentanții acestora să depună tranzacții pe cale electronică la autoritățile naționale de examinare. Comisia ar trebui să conceapă acest sistem ca fiind ușor de utilizat și să se asigure că respectă reglementările aplicabile privind protecția datelor și standardele de securitate.



Amendamentul		34

Propunere de regulament
Considerentul 35
	

	Textul propus de Comisie
	Amendamentul

	(35)	Pentru a asigura o abordare coerentă a examinării investițiilor în întreaga Uniune, este esențial ca standardele și criteriile utilizate pentru evaluarea riscurilor probabile la adresa securității și a ordinii publice să fie cele stabilite la nivelul Uniunii în prezentul regulament. Acestea ar trebui să includă impactul asupra securității, a integrității și a funcționării infrastructurii critice, disponibilitatea tehnologiilor critice (inclusiv a tehnologiilor generice esențiale) și aprovizionarea continuă cu factori de producție critici pentru securitate sau ordinea publică, a căror perturbare, defectare, pierdere sau distrugere ar avea un impact semnificativ asupra securității și a ordinii publice într-unul sau mai multe state membre sau în Uniune în ansamblu. În această privință, statele membre și Comisia ar trebui, de asemenea, să ia în considerare contextul și circumstanțele investiției străine. Acest lucru ar trebui să includă, în special, dacă un investitor este controlat direct sau indirect, de exemplu printr-o finanțare semnificativă, de către guvernul unei țări terțe sau dacă este implicat în urmărirea obiectivelor de politică ale țărilor terțe pentru a facilita capacitățile militare ale acestora. În acest context, dacă este cazul, statele membre și Comisia ar trebui, de asemenea, să analizeze motivul pentru care investitorul străin, beneficiarul real al acestuia sau oricare dintre filialele sale sau o persoană care acționează în numele sau la ordinul acestui investitor străin face obiectul oricărui tip de măsuri restrictive ale Uniunii în temeiul articolului 215 din TFUE.
	(35)	Pentru a asigura o abordare coerentă a examinării investițiilor în întreaga Uniune, este esențial ca standardele și criteriile utilizate pentru evaluarea riscurilor probabile la adresa securității și a ordinii publice să fie cele stabilite la nivelul Uniunii în prezentul regulament. Acestea ar trebui să includă impactul asupra securității, a integrității, a funcționării și a protecției și rezilienței infrastructurii critice și a pieței interne, disponibilitatea și adoptarea tehnologiilor și a cunoștințelor critice (inclusiv a tehnologiilor generice esențiale) și aprovizionarea continuă cu factori de producție critici pentru securitate sau ordinea publică, a căror perturbare, defectare, pierdere sau distrugere ar avea un impact semnificativ asupra securității și a ordinii publice într-unul sau mai multe state membre sau în Uniune în ansamblu, asupra securității centrelor militare și a altor instituții publice de mare interes, precum și capacitatea de a aborda dependențele strategice. În această privință, statele membre și Comisia ar trebui, de asemenea, să ia în considerare contextul și circumstanțele investiției străine. Acest lucru ar trebui să includă, în special, dacă un investitor a întreprins activități ilegale, inclusiv încălcarea repetată a dispozițiilor legale ale Uniunii, dacă este implicat în urmărirea obiectivelor de politică ale țărilor terțe sau urmărește să faciliteze capacitățile militare ale acestora sau încălcări ale dreptului internațional. Urmărirea obiectivelor de politică ale unei țări terțe poate implica exercitarea de către guvernul său a unei influențe asupra întreprinderilor, conducând la denaturări importante ale pieței. În acest context, dacă este cazul, statele membre și Comisia ar trebui, de asemenea, să analizeze motivul pentru care investitorul străin, beneficiarul real al acestuia sau oricare dintre filialele sale sau o persoană care acționează în numele sau la ordinul acestui investitor străin face obiectul oricărui tip de măsuri restrictive ale Uniunii în temeiul articolului 215 din TFUE.



Amendamentul		35

Propunere de regulament
Considerentul 36
	

	Textul propus de Comisie
	Amendamentul

	(36)	În cazul în care statul membru în care investiția străină este planificată sau realizată consideră că o investiție străină este de natură să afecteze în mod negativ securitatea sau ordinea publică în Uniune, este oportun să se solicite statului membru respectiv să ia măsurile adecvate pentru a atenua riscurile, în cazul în care aceste măsuri sunt disponibile și dacă le consideră adecvate, ținând seama în cea mai mare măsură de observațiile transmise de alte state membre și de avizul emis de Comisie, dacă este cazul. Investițiile străine ar trebui să fie interzise numai în mod excepțional și în cazul în care măsurile de atenuare sau măsurile disponibile în temeiul dreptului Uniunii sau al dreptului intern, altele decât mecanismul de examinare, nu sunt suficiente pentru a atenua efectul asupra securității sau a ordinii publice.
	(36)	În cazul în care statul membru gazdă consideră că o investiție străină este de natură să afecteze în mod negativ securitatea sau ordinea publică în Uniune, este oportun să se solicite statului membru respectiv să ia măsurile adecvate pentru a atenua riscurile, în cazul în care aceste măsuri sunt disponibile și dacă le consideră adecvate, ținând seama în cea mai mare măsură de observațiile transmise de alte state membre și de avizul emis de Comisie, dacă este cazul. Investițiile străine ar trebui să fie interzise numai în mod excepțional și în cazul în care măsurile de atenuare sau măsurile disponibile în temeiul dreptului Uniunii sau al dreptului intern, altele decât mecanismul de examinare, nu sunt suficiente pentru a atenua efectul asupra securității sau a ordinii publice.



Amendamentul		36
Propunere de regulament
Considerentul 37
	

	Textul propus de Comisie
	Amendamentul

	(37)	Pentru a sprijini implementarea mecanismului de cooperare și pentru a încuraja schimbul de bune practici între statele membre, ar trebui menținut grupul de experți privind examinarea investițiilor străine înființat în temeiul Regulamentului (UE) 2019/452.
	(37)	Pentru a sprijini implementarea mecanismului de cooperare și pentru a încuraja schimbul de bune practici între statele membre, ar trebui menținut grupul de experți privind examinarea investițiilor străine înființat în temeiul Regulamentului (UE) 2019/452, iar sarcinile sale ar trebui să fie actualizate în conformitate cu prezentul regulament.



Amendamentul		37

Propunere de regulament
Considerentul 37 a (nou)
	

	Textul propus de Comisie
	Amendamentul

	
	(37a)	Pentru a îmbunătăți transparența și a facilita procesul pentru investitori, statele membre ar trebui să publice și să actualizeze periodic orientări privind procedurile de examinare, calendarele și criteriile de evaluare a riscurilor. Pentru a asigura transparența și aplicarea consecventă a prezentului regulament în toate statele membre, Comisia ar trebui să publice și să actualizeze periodic orientări privind cerințele la nivelul Uniunii și conceptele-cheie și criteriile de evaluare stabilite prin prezentul regulament. Comisia ar trebui inclusiv să actualizeze o listă publică a tuturor mecanismelor de examinare instituite de statele membre.



Amendamentul		38

Propunere de regulament
Considerentul 39
	

	Textul propus de Comisie
	Amendamentul

	(39)	Pentru a asigura eficacitatea mecanismului de coordonare, punctele de contact înființate de statele membre și de Comisie ar trebui să fie plasate în mod corespunzător în administrațiile respective. Punctele de contact ar trebui să dispună de personalul calificat și de competențele necesare pentru a-și desfășura activitatea în cadrul mecanismului de coordonare și pentru a asigura o gestionare adecvată a informațiilor confidențiale.
	(39)	Pentru a asigura eficacitatea mecanismului de coordonare, punctele de contact înființate de statele membre și de Comisie ar trebui să fie plasate în mod corespunzător strategic în administrațiile respective. Punctele de contact ar trebui să dispună de personalul calificat și de competențele necesare pentru a-și desfășura activitatea în cadrul mecanismului de coordonare și pentru a asigura o gestionare adecvată a informațiilor confidențiale, conform dispozițiilor legale aplicabile.



Amendamentul		39

Propunere de regulament
Considerentul 40
	

	Textul propus de Comisie
	Amendamentul

	(40)	Statele membre și Comisia ar trebui să fie încurajate să coopereze cu autoritățile competente ale țărilor terțe care împărtășesc aceeași viziune privind aspecte referitoare la examinarea investițiilor străine care ar putea să afecteze securitatea sau ordinea publică. Respectiva cooperare administrativă ar trebui să vizeze consolidarea eficacității cadrului pentru examinarea investițiilor străine de către statele membre și a cooperării dintre statele membre și Comisie în temeiul prezentului regulament. Comisia ar trebui să fie informată cu privire la aceste contacte bilaterale în măsura în care acestea se referă la aspecte sistemice legate de examinarea investițiilor. De asemenea, ar trebui să fie posibil pentru Comisie să monitorizeze evoluțiile în ceea ce privește mecanismele de examinare din țări terțe.
	(40)	Statele membre și Comisia ar trebui să fie încurajate să coopereze activ cu autoritățile competente ale țărilor terțe care împărtășesc aceeași viziune privind aspecte referitoare la examinarea investițiilor străine care ar putea să afecteze securitatea sau ordinea publică. Respectiva cooperare administrativă ar trebui să vizeze consolidarea eficacității cadrului pentru examinarea investițiilor străine de către statele membre și a cooperării dintre statele membre și Comisie în temeiul prezentului regulament. Comisia ar trebui să fie informată cu privire la aceste contacte bilaterale în măsura în care acestea se referă la aspecte sistemice, tendințe sau bune practici legate de examinarea investițiilor. De asemenea, ar trebui să fie posibil pentru Comisie să monitorizeze evoluțiile în ceea ce privește mecanismele de examinare din țări terțe.



Amendamentul		40
Propunere de regulament
Considerentul 40 a (nou)
	

	Textul propus de Comisie
	Amendamentul

	
	(40a)	Prezentul regulament ar trebui să fie luat în considerare în cadrul pachetului mai larg de instrumente de apărare ale Uniunii care vizează abordarea riscurilor de securitate, inclusiv Regulamentul privind subvențiile străine și Instrumentul pentru achiziții publice internaționale, și ar trebui să se asigure că domeniul de aplicare este conceput în concordanță cu aceste măsuri pentru a evita suprapunerea și a asigura o abordare țintită și proporțională.



Amendamentul		41

Propunere de regulament
Considerentul 41
	

	Textul propus de Comisie
	Amendamentul

	(41)	Statele membre și Comisia asigură confidențialitatea informațiilor pe care le furnizează sau le primesc în aplicarea prezentului regulament, în conformitate cu dreptul intern și cu dreptul Uniunii. În cazul în care divulgarea neautorizată a informațiilor ar cauza prejudicii de diferite grade intereselor Uniunii Europene sau ale unuia ori mai multor state membre, emitentul informațiilor ar trebui să clasifice informațiile în conformitate cu dreptul intern și cu dreptul Uniunii. Atunci când răspund cererilor de acces la documentele gestionate în aplicarea prezentului regulament, statele membre și Comisia se coordonează și asigură cel puțin nivelul de protecție a intereselor protejate disponibile în temeiul articolului 4 din Regulamentul (CE) nr. 1049/20015, în vederea protejării obiectivului investigațiilor. Comisia ar trebui să ia toate măsurile necesare pentru a asigura protecția informațiilor confidențiale în conformitate, în special, cu Decizia (UE, Euratom) 2015/443 a Comisiei6 și cu Decizia (UE, Euratom) 2015/444 a Comisiei7. În mod similar, statele membre și Comisia ar trebui să ia toate măsurile necesare pentru a asigura respectarea Acordului dintre statele membre ale Uniunii Europene, reunite în cadrul Consiliului, privind protecția informațiilor clasificate schimbate în interesul Uniunii8. Acestea includ, în special, obligația de a nu clasifica la un nivel de clasificare inferior sau de a nu declasifica informații clasificate fără acordul scris prealabil al emitentului. Orice informație care este sensibilă, fără a fi clasificată, sau care este furnizată cu titlu confidențial ar trebui să fie tratată ca atare de către autorități.
	(41)	Statele membre și Comisia ar trebui să asigure cel mai înalt nivel de confidențialitate a informațiilor pe care le furnizează sau le primesc în aplicarea prezentului regulament, în conformitate cu dreptul intern și cu dreptul Uniunii. În cazul în care divulgarea neautorizată a informațiilor ar cauza prejudicii de diferite grade intereselor Uniunii Europene sau ale unuia ori mai multor state membre, emitentul informațiilor ar trebui să clasifice informațiile în conformitate cu dreptul intern și cu dreptul Uniunii. Atunci când răspund cererilor de acces la documentele gestionate în aplicarea prezentului regulament, statele membre și Comisia ar trebui să se coordoneze și să asigure cel puțin nivelul de protecție a intereselor protejate disponibile în temeiul articolului 4 din Regulamentul (CE) nr. 1049/20015, în vederea garantării integrității investigațiilor. Comisia ar trebui să ia toate măsurile necesare pentru a asigura protecția informațiilor confidențiale în conformitate, în special, cu Decizia (UE, Euratom) 2015/443 a Comisiei6 și cu Decizia (UE, Euratom) 2015/444 a Comisiei7. În mod similar, statele membre și Comisia ar trebui să ia toate măsurile necesare pentru a asigura respectarea Acordului dintre statele membre ale Uniunii Europene, reunite în cadrul Consiliului, privind protecția informațiilor clasificate schimbate în interesul Uniunii8. Acestea includ, în special, obligația de a păstra confidențialitatea informațiilor clasificate și de a nu clasifica la un nivel de clasificare inferior sau de a nu declasifica astfel de informații fără acordul scris prealabil al emitentului. Orice informație care este sensibilă, fără a fi clasificată, sau care este furnizată cu titlu confidențial ar trebui să fie tratată ca atare de către autorități.

	__________________
	__________________

	5 Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43, ELI: http://data.europa.eu/eli/reg/2001/1049/oj).
	5 Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43, ELI: http://data.europa.eu/eli/reg/2001/1049/oj).

	6 Decizia (UE, Euratom) 2015/443 a Comisiei din 13 martie 2015 privind securitatea în cadrul Comisiei (JO L 72, 17.3.2015, p. 41, ELI: http://data.europa.eu/eli/dec/2015/443/oj).
	6 Decizia (UE, Euratom) 2015/443 a Comisiei din 13 martie 2015 privind securitatea în cadrul Comisiei (JO L 72, 17.3.2015, p. 41, ELI: http://data.europa.eu/eli/dec/2015/443/oj).

	7 Decizia (UE, Euratom) 2015/444 a Comisiei din 13 martie 2015 privind normele de securitate pentru protecția informațiilor UE clasificate (JO L 72, 17.3.2015, p. 53, ELI: http://data.europa.eu/eli/dec/2015/444/oj).
	7 Decizia (UE, Euratom) 2015/444 a Comisiei din 13 martie 2015 privind normele de securitate pentru protecția informațiilor UE clasificate (JO L 72, 17.3.2015, p. 53, ELI: http://data.europa.eu/eli/dec/2015/444/oj).

	8 Acord între statele membre ale Uniunii Europene, reunite în cadrul Consiliului, privind protecția informațiilor clasificate schimbate în interesul Uniunii Europene (JO C 202, 8.7.2011, p. 13).
	8 Acord între statele membre ale Uniunii Europene, reunite în cadrul Consiliului, privind protecția informațiilor clasificate schimbate în interesul Uniunii Europene (JO C 202, 8.7.2011, p. 13).



Amendamentul		42

Propunere de regulament
Considerentul 43
	

	Textul propus de Comisie
	Amendamentul

	(43)	Comisia ar trebui să elaboreze un raport anual referitor la punerea în aplicare a prezentului regulament și să îl transmită Parlamentului European și Consiliului. Pentru o mai mare transparență, raportul ar trebui să fie făcut public. Raportul ar trebui să se bazeze, printre altele, pe rapoartele transmise Comisiei de către toate statele membre în mod confidențial, ținând seama în mod corespunzător de necesitatea de a asigura protecția confidențialității anumitor informații, în special în cazul în care publicarea datelor ar putea afecta securitatea sau ordinea publică a Uniunii sau ar putea pune în pericol confidențialitatea comercială.
	(43)	Comisia ar trebui să elaboreze un raport anual referitor la punerea în aplicare a prezentului regulament și să îl transmită Parlamentului European și Consiliului. Pentru o mai mare transparență, raportul ar trebui să fie făcut public. Raportul ar trebui să se bazeze, printre altele, pe rapoartele transmise Comisiei de către toate statele membre în mod confidențial, ținând seama în mod corespunzător de necesitatea de a asigura protecția confidențialității anumitor informații, în special în cazul în care publicarea datelor ar putea afecta securitatea sau ordinea publică a Uniunii sau ar putea pune în pericol confidențialitatea comercială. Raportul ar trebui să includă informații privind tendințele emergente și factorii de risc, precum și actualizări privind evoluția cadrului juridic aplicabil în statele membre.



Amendamentul		43

Propunere de regulament
Considerentul 44
	

	Textul propus de Comisie
	Amendamentul

	(44)	Comisia ar trebui să evalueze funcționarea și eficacitatea prezentului regulament la cinci ani de la data aplicării prezentului regulament și, ulterior, la fiecare cinci ani și să prezinte un raport Parlamentului European și Consiliului. Raportul respectiv ar trebui să includă o evaluare care să stabilească dacă prezentul regulament ar trebui să fie modificat sau nu. În cazul în care propune modificarea prezentului regulament, raportul poate fi însoțit de o propunere legislativă.
	(44)	Comisia ar trebui să evalueze funcționarea și eficacitatea prezentului regulament la trei ani de la data aplicării prezentului regulament și, ulterior, la fiecare cinci ani și să prezinte un raport Parlamentului European și Consiliului. Raportul respectiv ar trebui să includă, în special, o evaluare a contribuției prezentului regulament la securitatea economică a Uniunii, precum și o evaluare care să stabilească dacă prezentul regulament ar trebui să fie modificat sau nu. În cazul în care propune modificarea prezentului regulament, raportul poate fi însoțit de o propunere legislativă.



Amendamentul		44

Propunere de regulament
Considerentul 46
	

	Textul propus de Comisie
	Amendamentul

	(46)	În cazul în care o investiție străină constituie o concentrare care intră sub incidența Regulamentului (CE) nr. 139/2004 al Consiliului12, aplicarea prezentului regulament nu ar trebui să aducă atingere aplicării articolului 21 alineatul (4) din Regulamentul (CE) nr. 139/2004. Prezentul regulament și articolul 21 alineatul (4) din Regulamentul (CE) nr. 139/2004 ar trebui să fie aplicate în mod coerent. În măsura în care domeniile de aplicare ale celor două regulamente se suprapun, motivele pentru examinare prevăzute la articolul 12 din prezentul regulament și noțiunea de interese legitime în sensul articolului 21 alineatul (4) al treilea paragraf din Regulamentul (CE) nr. 139/2004 ar trebui să fie interpretate într-un mod coerent, fără a aduce atingere evaluării compatibilității măsurilor naționale menite să protejeze aceste interese cu principiile generale și cu celelalte dispoziții din dreptul Uniunii.
	(46)	În cazul în care o investiție străină constituie o concentrare care intră sub incidența Regulamentului (CE) nr. 139/2004 al Consiliului12, aplicarea prezentului regulament nu ar trebui să aducă atingere aplicării articolului 21 alineatul (4) din Regulamentul (CE) nr. 139/2004. Prezentul regulament și articolul 21 alineatul (4) din Regulamentul (CE) nr. 139/2004 ar trebui să fie aplicate în mod coerent. În măsura în care domeniile de aplicare ale celor două regulamente se suprapun, motivele pentru examinare prevăzute la articolul 1 din prezentul regulament și noțiunea de interese legitime în sensul articolului 21 alineatul (4) al treilea paragraf din Regulamentul (CE) nr. 139/2004 ar trebui să fie interpretate într-un mod coerent, fără a aduce atingere evaluării compatibilității măsurilor naționale menite să protejeze aceste interese cu principiile generale și cu celelalte dispoziții din dreptul Uniunii.

	__________________
	__________________

	12 Regulamentul (CE) nr. 139/2004 al Consiliului din 20 ianuarie 2004 privind controlul concentrărilor economice între întreprinderi (JO L 24, 29.1.2004, p. 1, ELI: http://data.europa.eu/eli/reg/2004/139/oj).
	12 Regulamentul (CE) nr. 139/2004 al Consiliului din 20 ianuarie 2004 privind controlul concentrărilor economice între întreprinderi (JO L 24, 29.1.2004, p. 1, ELI: http://data.europa.eu/eli/reg/2004/139/oj).



Amendamentul		45

Propunere de regulament
Considerentul 49
	

	Textul propus de Comisie
	Amendamentul

	(49)	Pentru a ține seama de evoluțiile legate de proiectele sau programele de interes pentru Uniune și pentru a adapta lista cu tehnologiile, activele, instalațiile, echipamentele, rețelele, sistemele, serviciile și activitățile economice de o importanță deosebită pentru interesele de securitate sau de ordine publică ale Uniunii, competența de a adopta acte în conformitate cu articolul 290 din TFUE ar trebui să fie delegată Comisiei în ceea ce privește modificarea anexelor la prezentul regulament. Lista proiectelor și programelor de interes pentru Uniune prevăzută în anexa I ar trebui să acopere proiecte sau programe aflate sub incidența dreptului Uniunii care prevăd dezvoltarea, întreținerea sau achiziționarea infrastructurii critice, a tehnologiilor critice sau a factorilor de producție critici care sunt esențiali pentru securitate sau pentru ordinea publică. Lista cu tehnologiile, activele, instalațiile, echipamentele, rețelele, sistemele, serviciile și activitățile economice de o importanță deosebită pentru interesele de securitate sau de ordine publică ale Uniunii, prevăzută în anexa II, ar trebui să includă domenii în care o investiție străină poate afecta securitatea sau ordinea publică în mai multe state membre sau în Uniune în ansamblu prin intermediul unei entități-țintă din Uniune, care nu participă la un proiect sau program de interes pentru Uniune și care nu primește fonduri de la acesta. Este deosebit de important ca, în cursul lucrărilor sale pregătitoare, Comisia să organizeze consultări adecvate, inclusiv la nivel de experți, și ca respectivele consultări să se desfășoare în conformitate cu principiile stabilite în Acordul interinstituțional din 13 aprilie 2016 privind o mai bună legiferare16. În special, pentru a asigura participarea egală la pregătirea actelor delegate, Parlamentul European și Consiliul primesc toate documentele în același timp cu experții din statele membre, iar experții acestor instituții au acces sistematic la reuniunile grupurilor de experți ale Comisiei însărcinate cu pregătirea actelor delegate.
	(49)	Pentru a ține seama de evoluțiile legate de proiectele sau programele de interes pentru Uniune și pentru a adapta lista cu tehnologiile, materialele, activele, instalațiile, echipamentele, rețelele, sistemele, serviciile și activitățile economice de o importanță deosebită pentru interesele de securitate sau de ordine publică ale Uniunii, în special având în vedere evaluările de risc care urmează să fie efectuate în cadrul Strategiei de securitate economică a Uniunii, competența de a adopta acte în conformitate cu articolul 290 din TFUE ar trebui să fie delegată Comisiei în ceea ce privește modificarea anexelor la prezentul regulament. Lista proiectelor și programelor de interes pentru Uniune prevăzută în anexa I ar trebui să acopere proiecte sau programe aflate sub incidența dreptului Uniunii care prevăd dezvoltarea, întreținerea sau achiziționarea infrastructurii critice, a tehnologiilor critice sau a factorilor de producție critici care sunt esențiali pentru securitate sau pentru ordinea publică. Lista cu tehnologiile, materialele, activele, instalațiile, echipamentele, rețelele, sistemele, serviciile și activitățile economice de o importanță deosebită pentru interesele de securitate sau de ordine publică ale Uniunii, prevăzută în anexa II, ar trebui să includă domenii în care o investiție străină poate afecta securitatea sau ordinea publică în mai multe state membre sau în Uniune în ansamblu prin intermediul unei entități-țintă din Uniune, care nu participă la un proiect sau program de interes pentru Uniune și care nu primește fonduri de la acesta. Comisia ar trebui să actualizeze anexa I în special în cazul în care se instituie noi proiecte sau programe de interes pentru Uniune în contextul viitoarelor cadre financiare multianuale. Este deosebit de important ca, în cursul lucrărilor sale pregătitoare, Comisia să organizeze consultări adecvate, inclusiv la nivel de experți, și ca respectivele consultări să se desfășoare în conformitate cu principiile stabilite în Acordul interinstituțional din 13 aprilie 2016 privind o mai bună legiferare16. În special, pentru a asigura participarea egală la pregătirea actelor delegate, Parlamentul European și Consiliul primesc toate documentele în același timp cu experții din statele membre, iar experții acestor instituții au acces sistematic la reuniunile grupurilor de experți ale Comisiei însărcinate cu pregătirea actelor delegate.

	__________________
	__________________

	16 JO L 123, 12.5.2016, p. 1.
	16 JO L 123, 12.5.2016, p. 1.



Amendamentul		46

Propunere de regulament
Considerentul 50
	

	Textul propus de Comisie
	Amendamentul

	(50)	În vederea asigurării unor condiții uniforme de punere în aplicare a prezentului regulament, în special în ceea ce privește formularul care trebuie utilizat pentru a furniza informații minime cu privire la investițiile străine, Comisia ar trebui învestită cu competențe de executare. Respectivele competențe ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului17.
	(50)	În vederea asigurării unor condiții uniforme de punere în aplicare a prezentului regulament, în special în ceea ce privește formularele care trebuie utilizate pentru a furniza informații minime cu privire la investițiile străine și pentru a depune cereri de autorizare, Comisia ar trebui învestită cu competențe de executare. Respectivele competențe ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului17.

	__________________
	__________________

	17 Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13, ELI: http://data.europa.eu/eli/reg/2011/182/oj).
	17 Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13, ELI: http://data.europa.eu/eli/reg/2011/182/oj).



Amendamentul		47

Propunere de regulament
Considerentul 51
	

	Textul propus de Comisie
	Amendamentul

	(51)	Regulamentul (UE) nr. 2019/452 ar trebui abrogat. Pentru a acorda suficient timp statelor membre și entităților să se pregătească pentru punerea în aplicare, prezentul regulament ar trebui să se aplice de la [a se adăuga data: 15 luni de la intrarea în vigoare]. În perioada de tranziție cuprinsă între intrarea în vigoare și aplicarea prezentului regulament, Regulamentul (UE) 2019/452 ar trebui să continue să se aplice,
	(51)	Regulamentul (UE) 2019/452 ar trebui abrogat. Pentru a acorda suficient timp statelor membre și entităților să se pregătească pentru punerea în aplicare, prezentul regulament ar trebui să se aplice de la [a se adăuga data: 12 luni de la intrarea în vigoare]. Acesta ar trebui să poată fi aplicat indiferent de înființarea portalului unic pentru depunerea cererilor de autorizare. În perioada de tranziție cuprinsă între intrarea în vigoare și aplicarea prezentului regulament, Regulamentul (UE) 2019/452 ar trebui să continue să se aplice,



Amendamentul		48

Propunere de regulament
Articolul 1 – alineatul 1
	

	Textul propus de Comisie
	Amendamentul

	1.	Prezentul regulament stabilește un cadru al Uniunii pentru examinarea, de către statele membre, a investițiilor străine pe teritoriul lor, din motive privind securitatea sau ordinea publică.
	1.	Prezentul regulament stabilește un cadru al Uniunii pentru examinarea, de către statele membre, a investițiilor străine pe teritoriul lor, din motive privind securitatea sau ordinea publică, inclusiv securitatea economică.



Amendamentul		49

Propunere de regulament
Articolul 1 – alineatul 2
	

	Textul propus de Comisie
	Amendamentul

	2.	Prezentul regulament instituie un mecanism de cooperare care să permită statelor membre și Comisiei să facă schimb de informații privind investițiile străine, să evalueze impactul potențial al acestora asupra securității sau a ordinii publice și să identifice potențialele preocupări pe care statul membru care examinează investiția străină trebuie să le abordeze.
	2.	Prezentul regulament instituie un mecanism de cooperare care să permită statelor membre și Comisiei să facă schimb de informații relevante privind investițiile străine, să evalueze impactul potențial al acestora asupra securității sau a ordinii publice și să identifice și abordeze potențialele preocupări.



Amendamentul		50

Propunere de regulament
Articolul 1 – alineatul 3
	

	Textul propus de Comisie
	Amendamentul

	3.	Statele membre pot adopta sau menține în vigoare dispoziții naționale în domenii care nu sunt coordonate de prezentul regulament.
	3.	Statele membre pot adopta sau menține în vigoare dispoziții naționale în domenii care nu intră sub incidența prezentului regulament, cu condiția ca dispozițiile respective să fie corelate cu obiectivele prezentului regulament și să nu le submineze.



Amendamentul		51

Propunere de regulament
Articolul 1 – alineatul 5
	

	Textul propus de Comisie
	Amendamentul

	5.	Prezentul regulament nu aduce atingere obligațiilor care le revin statelor membre în temeiul tratatelor, în special al articolelor 49 și 63 din TFUE. Statele membre se asigură că orice măsură luată în cadrul prezentului regulament respectă aceste obligații. Prezentul regulament nu aduce atingere competențelor care îi revin Comisiei în temeiul articolului 258 din TFUE de a asigura respectarea dreptului Uniunii.
	5.	Prezentul regulament nu aduce atingere obligațiilor care le revin statelor membre în temeiul tratatelor, în special al articolelor 49 și 63 din TFUE, și nici dreptului lor de a adopta măsuri justificate de motive de ordine publică sau siguranță publică în temeiul articolului 65 din TFUE. Statele membre se asigură că orice măsură luată în cadrul prezentului regulament respectă aceste obligații. Prezentul regulament nu aduce atingere competențelor care îi revin Comisiei în temeiul articolului 258 din TFUE de a asigura respectarea dreptului Uniunii.



Amendamentul		52

Propunere de regulament
Articolul 1 – alineatul 5 a (nou)
	

	Textul propus de Comisie
	Amendamentul

	
	5a.	Investițiile realizate prin instrumente de rezoluție și restructurări interne nu intră în domeniul de aplicare al prezentului regulament.



Amendamentul		53

Propunere de regulament
Articolul 2 – paragraful 1 – punctul 1
	

	Textul propus de Comisie
	Amendamentul

	(1)	„investiție străină” înseamnă o investiție străină directă sau o investiție efectuată în Uniune sub control străin, care permite participarea efectivă la gestionarea sau controlul unei entități-țintă din Uniune;
	(1)	„investiție străină” înseamnă o investiție de orice natură efectuată fie direct de un investitor străin, fie printr-o filială din Uniune a unui investitor străin, care vizează stabilirea sau menținerea unor legături durabile și directe între investitorul străin și o entitate-țintă din Uniune căreia investitorul străin îi pune la dispoziție capital pentru a desfășura o activitate economică într-un stat membru, permițându-i participarea efectivă la gestionarea sau controlul respectivei entități-țintă din Uniune;



Amendamentul		54

Propunere de regulament
Articolul 2 – paragraful 1 – punctul 1 a (nou)
	

	Textul propus de Comisie
	Amendamentul

	
	(1a)	„investiție de tip greenfield” înseamnă o investiție străină realizată prin înființarea unor instalații noi sau a unei întreprinderi noi pentru desfășurarea unei activități economice noi în Uniune;



Amendamentul		55

Propunere de regulament
Articolul 2 – paragraful 1 – punctul 1 b (nou)
	

	Textul propus de Comisie
	Amendamentul

	
	(1b)	„instrument de rezoluție” înseamnă orice instrument de rezoluție în conformitate cu Directiva 2014/59/UE, Regulamentul (UE) nr. 806/2014, Regulamentul (UE) 2021/23, Regulamentul (UE) nr. 1093/2010 sau Regulamentul (UE) nr. 648/2012;



Amendamentul		56

Propunere de regulament
Articolul 2 – paragraful 1 – punctul 1 c (nou)
	

	Textul propus de Comisie
	Amendamentul

	
	(1c)	„restructurare internă” înseamnă modificări privind participarea efectivă la gestionarea sau la controlul unei entități-țintă din Uniune care au loc într-un lanț de proprietate și care, în ultimă instanță, nu au ca rezultat nicio modificare a dreptului de proprietate sau a controlului asupra entității-țintă;



Amendamentul		57

Propunere de regulament
Articolul 2 – paragraful 1 – punctul 2
	

	Textul propus de Comisie
	Amendamentul

	(2)	„investiție străină directă” înseamnă o investiție de orice natură efectuată de un investitor străin care urmărește să stabilească sau să mențină legături durabile și directe între investitorul străin și o entitate-țintă din Uniune, care există sau urmează să fie înființată și căreia investitorul străin îi pune la dispoziție capital pentru a desfășura o activitate economică într-un stat membru;
	eliminat



Amendamentul		58

Propunere de regulament
Articolul 2 – paragraful 1 – punctul 3
	

	Textul propus de Comisie
	Amendamentul

	(3)	„investiție efectuată în Uniune sub control străin” înseamnă o investiție de orice natură efectuată de un investitor străin prin intermediul filialei investitorului străin în Uniune, care urmărește să stabilească sau să mențină legături durabile și directe între investitorul străin și o entitate-țintă din Uniune, care există sau urmează să fie înființată și căreia investitorul străin îi pune la dispoziție capital pentru a desfășura o activitate economică într-un stat membru;
	eliminat



Amendamentul		59

Propunere de regulament
Articolul 2 – paragraful 1 – punctul 7
	

	Textul propus de Comisie
	Amendamentul

	(7)	„filială a unui investitor străin în Uniune” înseamnă o întreprindere activă din punct de vedere economic înființată în temeiul legislației unui stat membru care îndeplinește condițiile prevăzute la articolul 22 alineatul (1) din Directiva 2013/34/UE a Parlamentului European și a Consiliului din 26 iunie 201318 și controlată direct sau indirect de un investitor străin;
	(7)	„filială a unui investitor străin în Uniune” înseamnă o întreprindere înființată în temeiul legislației unui stat membru care îndeplinește condițiile prevăzute la articolul 22 alineatul (1) din Directiva 2013/34/UE a Parlamentului European și a Consiliului din 26 iunie 201318 și controlată direct sau indirect de un investitor străin;

	__________________
	__________________

	18 Directiva 2013/34/UE a Parlamentului European și a Consiliului din 26 iunie 2013 privind situațiile financiare anuale, situațiile financiare consolidate și rapoartele conexe ale anumitor tipuri de întreprinderi, de modificare a Directivei 2006/43/CE a Parlamentului European și a Consiliului și de abrogare a Directivelor 78/660/CEE și 83/349/CEE ale Consiliului (JO L 182, 29.6.2013, p. 19, ELI: http://data.europa.eu/eli/dir/2013/34/oj).
	18 Directiva 2013/34/UE a Parlamentului European și a Consiliului din 26 iunie 2013 privind situațiile financiare anuale, situațiile financiare consolidate și rapoartele conexe ale anumitor tipuri de întreprinderi, de modificare a Directivei 2006/43/CE a Parlamentului European și a Consiliului și de abrogare a Directivelor 78/660/CEE și 83/349/CEE ale Consiliului (JO L 182, 29.6.2013, p. 19, ELI: http://data.europa.eu/eli/dir/2013/34/oj).



Amendamentul		60

Propunere de regulament
Articolul 2 – paragraful 1 – punctul 7 a (nou)
	

	Textul propus de Comisie
	Amendamentul

	
	(7a)	„beneficiar real” înseamnă orice persoană fizică care deține sau controlează în ultimă instanță o entitate juridică sau o construcție juridică similară;



Amendamentul		61

Propunere de regulament
Articolul 2 – paragraful 1 – punctul 7 b (nou)
	

	Textul propus de Comisie
	Amendamentul

	
	(7b)	„structură de proprietate netransparentă” înseamnă o organizare în care dreptul de proprietate sau controlul asupra unei entități este neclar, ascuns sau dificil de stabilit din cauza, printre altele, a utilizării unor structuri juridice complexe, a nivelurilor multiple de proprietate, a acționarilor nominali, a fiduciilor sau a altor mecanisme care ascund identitatea beneficiarului real;



Amendamentul		62

Propunere de regulament
Articolul 2 – paragraful 1 – punctul 8
	

	Textul propus de Comisie
	Amendamentul

	(8)	„entitate-țintă din Uniune” înseamnă o întreprindere înființată în temeiul legislației unui stat membru;
	(8)	„entitate-țintă din Uniune” înseamnă o întreprindere înființată sau care urmează să fie înființată în temeiul legislației unui stat membru;



Amendamentul		63

Propunere de regulament
Articolul 2 – paragraful 1 – punctul 9
	

	Textul propus de Comisie
	Amendamentul

	(9)	„entitate-țintă din Uniune activă din punct de vedere economic într-unul dintre domeniile enumerate în anexa II” înseamnă o entitate-țintă din Uniune care desfășoară sau intenționează să desfășoare activități în domeniul tehnologiilor, al activelor, al instalațiilor, al echipamentelor, al rețelelor, al sistemelor, al serviciilor și al activităților economice de importanță deosebită pentru interesele de securitate sau de ordine publică ale Uniunii, enumerate în anexa II, inclusiv prin deținerea, utilizarea, producția sau furnizarea acestora;
	(9)	„entitate-țintă din Uniune activă din punct de vedere economic într-unul dintre domeniile enumerate în anexa II” înseamnă o entitate-țintă din Uniune care desfășoară sau intenționează să desfășoare activități în domeniul proiectării, dezvoltării, extracției, prelucrării, producției, reciclării sau furnizării tehnologiilor, materialelor, activelor, instalațiilor, echipamentelor, rețelelor, sistemelor, serviciilor și activităților economice enumerate în anexa II;



Amendamentul		64

Propunere de regulament
Articolul 2 – paragraful 1 – punctul 18
	

	Textul propus de Comisie
	Amendamentul

	(18)	„proiecte sau programe de interes pentru Uniune” înseamnă proiecte sau programe aflate sub incidența dreptului Uniunii care prevăd dezvoltarea, întreținerea sau achiziționarea infrastructurii critice, a tehnologiilor critice sau a factorilor de producție critici care sunt esențiali pentru securitate sau pentru ordinea publică și care sunt enumerați în anexa I;
	(18)	„proiecte sau programe de interes pentru Uniune” înseamnă proiecte sau programe aflate sub incidența dreptului Uniunii care prevăd dezvoltarea, întreținerea sau achiziționarea infrastructurii critice, a tehnologiilor critice, a serviciilor critice și esențiale sau a factorilor de producție critici care sunt esențiali pentru securitate sau pentru ordinea publică și care sunt enumerați în anexa I;



Amendamentul		65

Propunere de regulament
Articolul 2 – paragraful 1 – punctul 18 a (nou)
	

	Textul propus de Comisie
	Amendamentul

	
	(18a)	„stat membru gazdă” înseamnă statul membru în care este planificată sau realizată o investiție străină;



Amendamentul		66

Propunere de regulament
Articolul 2 – paragraful 1 – punctul 23 a (nou)
	

	Textul propus de Comisie
	Amendamentul

	
	(23a)	„infrastructură critică” înseamnă un activ, o instalație, un echipament, o rețea sau un sistem ori o componentă a unui activ, a unei instalații, a unui echipament, a unei rețele sau a unui sistem care este necesar(ă) pentru furnizarea unui serviciu esențial;



Amendamentul		67

Propunere de regulament
Articolul 3 – alineatul 2
	

	Textul propus de Comisie
	Amendamentul

	2.	Statele membre se asigură că mecanismul de examinare menționat la alineatul (1) se aplică cel puțin investițiilor care fac obiectul unei cerințe de autorizare în temeiul articolului 4 alineatul (4).
	2.	Statele membre se asigură că mecanismul de examinare menționat la alineatul (1) se aplică cel puțin investițiilor care fac obiectul unei cerințe de autorizare în temeiul articolului 4 alineatele (4) și (4a).



Amendamentul		68

Propunere de regulament
Articolul 3 – alineatul 3
	

	Textul propus de Comisie
	Amendamentul

	3.	Fiecare stat membru notifică Comisiei măsurile adoptate în temeiul alineatului (1) până la [data: 15 luni de la intrarea în vigoare]. Statele membre notifică ulterior Comisiei orice modificare a mecanismului lor de examinare în termen de 30 de zile de la adoptarea modificării.
	3.	Fiecare stat membru notifică Comisiei măsurile adoptate în temeiul alineatului (1) până la ... [12 luni de la data intrării în vigoare a prezentului regulament]. Statele membre notifică ulterior Comisiei orice modificare a mecanismului lor de examinare în termen de 30 de zile de la adoptarea modificării.



Amendamentul		69

Propunere de regulament
Articolul 3 – alineatul 4
	

	Textul propus de Comisie
	Amendamentul

	4.	Comisia pune la dispoziția publicului o listă a mecanismelor de examinare din statele membre în cel mult trei luni de la primirea tuturor notificărilor menționate la alineatul (3) sau până la [data: 21 de luni de la intrarea în vigoare], oricare dintre acestea survine mai întâi. Comisia actualizează lista respectivă în mod regulat.
	4.	Comisia pune la dispoziția publicului o listă a mecanismelor de examinare din statele membre în cel mult trei luni de la primirea tuturor notificărilor menționate la alineatul (3) sau până la ... [15 luni de la data intrării în vigoare a prezentului regulament], oricare dintre acestea survine mai întâi. Comisia actualizează lista respectivă în mod regulat.



Amendamentul		70

Propunere de regulament
Articolul 4 – alineatul 2 – litera a
	

	Textul propus de Comisie
	Amendamentul

	(a)	se prevăd proceduri adecvate pentru ca autoritatea de examinare să stabilească dacă are jurisdicție asupra unei investiții străine care face obiectul unei cereri de autorizare și să efectueze o examinare inițială urmată, după caz, de o investigație aprofundată pentru a stabili dacă investiția străină respectivă este de natură să afecteze negativ securitatea sau ordinea publică. Scopul investigației aprofundate este, în special, de a stabili dacă o decizie de examinare, astfel cum este menționată la articolul 14 alineatul (1), este adecvată și de a stabili conținutul acesteia.
	(a)	se prevăd proceduri și resurse adecvate pentru ca autoritatea de examinare să stabilească dacă are jurisdicție asupra unei investiții străine care face obiectul unei cereri de autorizare. Examinarea cuprinde o examinare inițială de cel mult 35 de zile calendaristice de la primirea cererii complete de autorizare, urmată, după caz, de o investigație aprofundată pentru a stabili dacă investiția străină respectivă este de natură să afecteze negativ securitatea sau ordinea publică, ținând seama cel puțin de criteriile prevăzute la articolul 13. Scopul investigației aprofundate este, în special, de a stabili dacă o decizie de examinare, astfel cum este menționată la articolul 14 alineatul (1), este adecvată și de a stabili conținutul acesteia;



Amendamentul		71

Propunere de regulament
Articolul 4 – alineatul 2 – litera aa (nouă)
	

	Textul propus de Comisie
	Amendamentul

	
	(aa)	autoritatea de examinare este împuternicită să examineze investițiile de tip greenfield;



Amendamentul		72

Propunere de regulament
Articolul 4 – alineatul 2 – litera b
	

	Textul propus de Comisie
	Amendamentul

	(b)	autoritatea de examinare monitorizează și asigură respectarea mecanismului de examinare și a deciziilor de examinare. În special, aceasta instituie proceduri adecvate pentru identificarea și prevenirea eludării mecanismului de examinare și a deciziilor de examinare;
	(b)	autoritatea de examinare monitorizează și asigură respectarea mecanismului de examinare și a deciziilor de examinare. În special, aceasta instituie proceduri și resurse adecvate pentru identificarea, abordarea și prevenirea eludării mecanismului de examinare și a deciziilor de examinare;



Amendamentul		73

Propunere de regulament
Articolul 4 – alineatul 2 – litera c
	

	Textul propus de Comisie
	Amendamentul

	(c)	autoritatea de examinare este împuternicită să înceapă examinarea investițiilor străine din proprie inițiativă timp de cel puțin 15 luni de la finalizarea unei investiții străine care nu face obiectul unei cerințe de autorizare în cazul în care autoritatea de examinare are motive să considere că investiția străină poate afecta securitatea sau ordinea publică;
	(c)	autoritatea de examinare este împuternicită să înceapă examinarea investițiilor străine din proprie inițiativă în termen de 15 luni de la finalizarea unei investiții străine care nu face obiectul unei cerințe de autorizare în cazul în care autoritatea de examinare are motive să considere că investiția străină poate afecta securitatea sau ordinea publică;



Amendamentul		74

Propunere de regulament
Articolul 4 – alineatul 2 – litera d
	

	Textul propus de Comisie
	Amendamentul

	(d)	informațiile confidențiale, inclusiv informațiile sensibile din punct de vedere comercial, puse la dispoziția statului membru care efectuează examinarea sunt protejate;
	(d)	informațiile confidențiale puse la dispoziția statului membru care efectuează examinarea, inclusiv informațiile sensibile din punct de vedere comercial și informațiile desemnate drept confidențiale de către întreprinderile în cauză, sunt protejate;



Amendamentul		75

Propunere de regulament
Articolul 4 – alineatul 2 – litera e
	

	Textul propus de Comisie
	Amendamentul

	(e)	investitorii străini, filialele investitorilor străini din Uniune prin care se efectuează investiția străină și întreprinderile vizate de o decizie de examinare au posibilitatea de a introduce o cale de atac judiciară împotriva deciziei de examinare respective;
	(e)	investitorii străini, filialele investitorilor străini din Uniune prin care se efectuează investiția străină și întreprinderile vizate de o decizie de examinare au posibilitatea de a introduce o cale de atac judiciară împotriva deciziei de examinare respective în timp util și în mod eficient;



Amendamentul		76

Propunere de regulament
Articolul 4 – alineatul 2 – litera f
	

	Textul propus de Comisie
	Amendamentul

	(f)	se publică un raport anual care include informații privind evoluțiile legislative relevante din statul membru și date agregate și anonimizate privind investițiile examinate, inclusiv rezultatul deciziilor de examinare, cetățenia sau țara de stabilire, după caz, ale părților la investițiile notificate autorității de examinare, precum și sectoarele economice în care au avut loc tranzacțiile respective;
	(f)	se publică un raport anual care include informații privind evoluțiile legislative relevante din statul membru și date agregate și anonimizate privind investițiile examinate, inclusiv rezultatul deciziilor de examinare, cetățenia sau țara de stabilire, după caz, ale părților la investițiile notificate autorității de examinare, precum și sectoarele economice în care au avut loc tranzacțiile respective, dar și proiectele sau programele de interes pentru Uniune vizate, după caz;



Amendamentul		77

Propunere de regulament
Articolul 4 – alineatul 2 – litera g
	

	Textul propus de Comisie
	Amendamentul

	(g)	investițiile străine care fac obiectul unei cerințe de autorizare, astfel cum se menționează la alineatul (4), se depun de către solicitantul autorizării la autoritatea de examinare și sunt examinate înainte de realizarea investiției străine;
	(g)	investițiile străine care fac obiectul unei cerințe de autorizare, astfel cum se menționează la alineatele (4) și (4a), se depun de către solicitantul autorizării la autoritatea de examinare și sunt examinate înainte de realizarea investiției străine;



Amendamentul		78

Propunere de regulament
Articolul 4 – alineatul 2 – litera ga (nouă)
	

	Textul propus de Comisie
	Amendamentul

	
	(ga)	statele membre pun în practică etape procedurale standardizate și puncte de comunicare structurată cu solicitanții pe parcursul întregului proces, inclusiv confirmarea oficială a depunerii complete în termen de 5 zile lucrătoare și informarea întreprinderilor în cauză atunci când autoritatea de examinare decide să inițieze o investigație aprofundată;



Amendamentul		79

Propunere de regulament
Articolul 4 – alineatul 2 – litera h
	

	Textul propus de Comisie
	Amendamentul

	(h)	autoritatea de examinare este împuternicită să impună măsuri de atenuare, să interzică sau să anuleze investițiile străine care fac obiectul unei cerințe de autorizare, astfel cum se menționează la alineatul (4), care nu au fost depuse sau care au fost depuse după finalizare și, după caz, să abordeze în mod eficace consecințele nerespectării măsurilor de atenuare;
	(h)	autoritatea de examinare este împuternicită să impună măsuri de atenuare, să interzică sau să anuleze investițiile străine care fac obiectul unei cerințe de autorizare, astfel cum se menționează la alineatele (4) și (4a), care nu au fost depuse sau care au fost depuse după finalizare și, după caz, să abordeze în mod eficace consecințele nerespectării măsurilor de atenuare;



Amendamentul		80

Propunere de regulament
Articolul 4 – alineatul 2 – litera ha (nouă)
	

	Textul propus de Comisie
	Amendamentul

	
	(ha)	autoritățile de examinare sunt împuternicite să aplice sancțiuni efective, proporționale și cu efect de descurajare investitorilor străini care nu solicită autorizare atunci când este necesar, care nu respectă măsurile de atenuare sau care încearcă să eludeze în alt mod mecanismul de examinare sau deciziile de examinare. Sancțiunile trebuie să reflecte amploarea și natura încălcării;



Amendamentul		81

Propunere de regulament
Articolul 4 – alineatul 2 – litera h b (nouă)
	

	Textul propus de Comisie
	Amendamentul

	
	(hb)	autoritatea de examinare instituie proceduri adecvate și canale securizate pentru a primi informații privind investițiile străine de la organizațiile societății civile, operatorii economici și partenerii sociali;



Amendamentul		82

Propunere de regulament
Articolul 4 – alineatul 3
	

	Textul propus de Comisie
	Amendamentul

	3.	Înainte de a lua o decizie de autorizare a unei investiții străine care face obiectul unor măsuri de atenuare sau de interzicere a unei investiții străine, statele membre informează solicitantul unei autorizări și prezintă motivele pentru care intenționează să ia decizia, sub rezerva protejării informațiilor a căror divulgare ar fi contrară intereselor de securitate sau de ordine publică ale UE sau ale unuia sau mai multor state membre și fără a aduce atingere dreptului Uniunii și dreptului intern privind protecția informațiilor confidențiale. Statele membre oferă investitorului străin posibilitatea de a-și face cunoscut punctul de vedere înainte de a lua această decizie.
	3.	Înainte de a lua o decizie de autorizare a unei investiții străine care face obiectul unor măsuri de atenuare sau de interzicere a unei investiții străine, statele membre informează solicitantul unei autorizări și prezintă motivele pentru care intenționează să ia decizia, sub rezerva protejării informațiilor a căror divulgare ar fi contrară intereselor de securitate sau de ordine publică ale UE sau ale unuia sau mai multor state membre și fără a aduce atingere dreptului Uniunii și dreptului intern privind protecția informațiilor confidențiale. Statele membre oferă investitorului străin posibilitatea de a-și face cunoscut punctul de vedere și țin seama de contribuția respectivă înainte de a-și transmite proiectul de decizie în temeiul articolului 7 alineatul (8).



Amendamentul		83

Propunere de regulament
Articolul 4 – alineatul 4 – litera a
	

	Textul propus de Comisie
	Amendamentul

	(a)	face parte din unul dintre proiectele sau programele de interes pentru Uniune enumerate în anexa I sau participă la acestea, inclusiv în calitate de destinatar al fondurilor, astfel cum este definit la articolul 2 punctul 53 din Regulamentul 2018/1046 al Parlamentului European și al Consiliului19, sau
	(a)	face parte din unul dintre proiectele sau programele de interes pentru Uniune enumerate în anexa I sau participă la acestea, inclusiv în calitate de destinatar al fondurilor, astfel cum este definit la articolul 2 punctul 59 din Regulamentul (UE) 2024/2509 al Parlamentului European și al Consiliului19a, sau

	__________________
	__________________

	19 Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1, ELI: http://data.europa.eu/eli/reg/2018/1046/oj).
	

	
	19a Regulamentul (UE, Euratom) 2024/2509 al Parlamentului European și al Consiliului din 23 septembrie 2024 privind normele financiare aplicabile bugetului general al Uniunii (JO L 2024/2509, 26.9.2024, ELI: http://data.europa.eu/eli/reg/2024/2509/oj).



Amendamentul		84

Propunere de regulament
Articolul 4 – alineatul 4 a (nou)
	

	Textul propus de Comisie
	Amendamentul

	
	4a.	Statele membre se asigură, de asemenea, că mecanismele lor de examinare impun o cerință de autorizare în cazul investițiilor străine de tip greenfield acolo unde:

	
	(a) 	sunt îndeplinite condițiile prevăzute la alineatul (4) litera (a) sau (b) de la prezentul articol;

	
	(b) 	investitorul îndeplinește una sau mai multe dintre condițiile prevăzute la articolul 5 alineatul (1) litera (b) punctele (i)-(iii); și

	
	(c) 	valoarea tranzacției este de cel puțin 250 de milioane EUR.



Amendamentul		85

Propunere de regulament
Articolul 5 – alineatul 1 – partea introductivă
	

	Textul propus de Comisie
	Amendamentul

	1.	Statele membre notifică Comisiei și celorlalte state membre, prin intermediul mecanismului de cooperare, orice investiție străină într-o entitate-țintă din Uniune stabilită pe teritoriul lor care:
	1.	Statele membre notifică Comisiei și celorlalte state membre, prin intermediul mecanismului de cooperare, orice investiție străină într-o entitate-țintă din Uniune de pe teritoriul lor care:



Amendamentul		86

Propunere de regulament
Articolul 5 – alineatul 1 – litera a
	

	Textul propus de Comisie
	Amendamentul

	(a)	întrunește condițiile stabilite la articolul 4 alineatul (4) litera (a); sau
	(a)	întrunește condițiile stabilite la articolul 4 alineatul (4) litera (a) sau la articolul 4 alineatul (4a); sau



Amendamentul		87

Propunere de regulament
Articolul 5 – alineatul 1 – litera b – punctul i
	

	Textul propus de Comisie
	Amendamentul

	(i)	investitorul străin sau filiala investitorului străin în Uniune este controlată direct sau indirect de guvernul unei țări terțe, inclusiv de organisme de stat, de autorități regionale sau locale sau de forțele armate ale unei țări terțe, inclusiv prin structura de proprietate, prin finanțări semnificative, prin drepturi speciale sau prin directori ori administratori numiți de stat;
	(i)	investitorul străin sau filiala investitorului străin în Uniune este controlată direct sau indirect de guvernul unei țări terțe, inclusiv de organisme de stat, de autorități regionale sau locale sau de forțele armate ale unei țări terțe, inclusiv prin structura de proprietate, prin finanțări semnificative, prin drepturi speciale sau prin directori ori administratori numiți de stat sau prin alte aspecte menite să influențeze deciziile conducerii;



Amendamentul		88

Propunere de regulament
Articolul 5 – alineatul 1 – litera b – punctul ii
	

	Textul propus de Comisie
	Amendamentul

	(ii)	investitorul străin, o persoană fizică sau o entitate care controlează investitorul străin, beneficiarul real al investitorului străin, oricare dintre filialele investitorului străin sau orice altă parte deținută sau controlată de respectivul investitor străin sau care acționează în numele sau la ordinul acestuia face obiectul unor măsuri restrictive ale Uniunii în temeiul articolului 215 din TFUE; sau
	(ii)	investitorul străin, o persoană fizică sau o entitate care controlează investitorul străin, beneficiarul real al investitorului străin, oricare dintre filialele investitorului străin sau orice altă parte deținută sau controlată de respectivul investitor străin sau care acționează în numele sau la ordinul acestuia face obiectul unor măsuri restrictive ale Uniunii în temeiul articolului 215 din TFUE;



Amendamentul		89

Propunere de regulament
Articolul 5 – alineatul 1 – litera b – punctul iii
	

	Textul propus de Comisie
	Amendamentul

	(iii)	investitorul străin sau oricare dintre filialele sale a fost implicat(ă) într-o investiție străină examinată anterior de un stat membru, iar această investiție nu a fost autorizată sau a fost autorizată doar cu anumite condiții; pentru a stabili acest lucru, statul membru care notifică se bazează pe informațiile de care dispune, inclusiv pe informațiile conținute în baza de date securizată creată în temeiul articolului 7 alineatul (10) și pe informațiile furnizate de investitorul străin cu privire la această chestiune.
	(iii)	investitorul străin sau oricare dintre filialele sale a fost implicat(ă) într-o investiție străină examinată anterior de un stat membru care nu a fost autorizată sau a fost autorizată doar cu anumite condiții; pentru a stabili acest lucru, statul membru care notifică se bazează pe informațiile de care dispune, inclusiv pe informațiile conținute în baza de date securizată creată în temeiul articolului 7 alineatul (10) și pe informațiile furnizate de investitorul străin cu privire la această chestiune; sau



Amendamentul		90

Propunere de regulament
Articolul 5 – alineatul 1 – litera b – punctul iii a (nou)
	

	Textul propus de Comisie
	Amendamentul

	
	(iiia)	structura de proprietate a investitorului este netransparentă.



Amendamentul		91

Propunere de regulament
Articolul 5 – alineatul 2
	

	Textul propus de Comisie
	Amendamentul

	2.	Statele membre notifică Comisiei și celorlalte state membre orice investiție străină într-o entitate-țintă din Uniune stabilită pe teritoriul lor, atunci când inițiază o investigație aprofundată în cadrul procedurilor lor de examinare. În plus, statele membre notifică Comisiei și celorlalte state membre orice investiție străină într-o entitate-țintă din Uniune stabilită pe teritoriul lor, în cazuri excepționale, atunci când intenționează să impună o măsură de atenuare sau să interzică tranzacția fără o investigație aprofundată.
	2.	Statele membre notifică Comisiei și celorlalte state membre orice investiție străină pe teritoriul lor care nu a fost notificată conform alineatului (1), atunci când inițiază o investigație aprofundată în cadrul procedurilor lor de examinare.



Amendamentul		92

Propunere de regulament
Articolul 5 – alineatul 2 a (nou)
	

	Textul propus de Comisie
	Amendamentul

	
	2a.	Statele membre notifică în cel mai scurt timp posibil Comisiei și celorlalte state membre orice investiție străină pe teritoriul lor atunci când, în cazuri excepționale, intenționează să impună o măsură de atenuare sau să interzică tranzacția fără o investigație aprofundată.



Amendamentul		93

Propunere de regulament
Articolul 5 – alineatul 3 – paragraful 1
	

	Textul propus de Comisie
	Amendamentul

	Statele membre pot notifica orice investiție străină care nu îndeplinește condițiile prevăzute la alineatele (1) și (2) în cazul în care statul membru în care este stabilită entitatea-țintă din Uniune consideră că o investiție străină ar putea prezenta interes pentru celelalte state membre și pentru Comisie din perspectiva securității sau a ordinii publice, inclusiv în cazul în care entitatea-țintă din Uniune desfășoară operațiuni semnificative în alte state membre sau aparține unui grup corporativ care deține mai multe întreprinderi în state membre diferite, care sunt active din punct de vedere economic într-unul dintre domeniile enumerate în anexa II.
	Statele membre notifică orice investiție străină care nu îndeplinește condițiile prevăzute la alineatele (1) și (2) în cazul în care statul membru gazdă consideră că o investiție străină ar putea prezenta interes pentru celelalte state membre și pentru Comisie din perspectiva securității sau a ordinii publice, inclusiv în cazul în care entitatea-țintă din Uniune desfășoară operațiuni semnificative în alte state membre sau aparține unui grup corporativ care deține mai multe întreprinderi în state membre diferite, care sunt active din punct de vedere economic într-unul dintre domeniile enumerate în anexa II.



Amendamentul		94

Propunere de regulament
Articolul 5 – alineatul 3 – paragraful 2
	

	Textul propus de Comisie
	Amendamentul

	În cazul în care un stat membru intenționează să notifice o investiție străină pe teritoriul său care face parte dintr-o tranzacție multinațională în temeiul articolului 6 alineatul (2), acesta se coordonează cu celelalte state membre care au primit cererea de autorizare. Statele membre respective notifică tranzacția multinațională și depun eforturi pentru a-și trimite notificările către mecanismul de cooperare în aceeași zi.
	eliminat



Amendamentul		95

Propunere de regulament
Articolul 6 – alineatul 1 – partea introductivă
	

	Textul propus de Comisie
	Amendamentul

	1.	Statele membre se asigură că o notificare în temeiul articolului 5 conține informațiile menționate la articolul 10 alineatul (1) și este transmisă Comisiei și altor state membre prin intermediul sistemului securizat și criptat menționat la articolul 12 alineatul (4):
	1.	Statele membre se asigură că o notificare în temeiul articolului 5 conține informațiile menționate la articolul 10 alineatul (1) și este transmisă Comisiei și altor state membre:



Amendamentul		96

Propunere de regulament
Articolul 6 – alineatul 1 – litera a
	

	Textul propus de Comisie
	Amendamentul

	(a)	în termen de 15 zile calendaristice de la primirea cererii respective de autorizare pentru investițiile străine care îndeplinesc oricare dintre condițiile prevăzute la articolul 5 alineatul (1) sau (3);
	(a)	în termen de 15 zile calendaristice de la primirea cererii complete de autorizare pentru investițiile străine care îndeplinesc oricare dintre condițiile prevăzute la articolul 5 alineatul (1), (2a) sau (3);



Amendamentul		97

Propunere de regulament
Articolul 6 – alineatul 1 – litera b
	

	Textul propus de Comisie
	Amendamentul

	(b)	în termen de 60 de zile calendaristice de la primirea cererii de autorizare pentru investițiile străine care îndeplinesc condițiile prevăzute la articolul 5 alineatul (2).
	(b)	în termen de cinci zile calendaristice de la inițierea unei investigații aprofundate privind investițiile străine care îndeplinesc condițiile prevăzute la articolul 5 alineatul (2).



Amendamentul		98

Propunere de regulament
Articolul 6 – alineatul 2
	

	Textul propus de Comisie
	Amendamentul

	2.	Următoarele proceduri se aplică tranzacțiilor multinaționale:
	eliminat

	(a)	solicitanții unei autorizări depun cererile de autorizare în toate statele membre relevante în aceeași zi, iar fiecare cerere de autorizare face trimitere la celelalte cereri;
	

	(b)	în cazul în care un stat membru primește o cerere de autorizare care îndeplinește condițiile prevăzute la litera (a), acesta se coordonează cu celelalte state membre în cauză, printre altele, pentru a stabili dacă este aplicabilă litera (c) sau (d) de la prezentul alineat; Comisia poate participa la această coordonare la cererea unuia sau mai multor state membre;
	

	(c)	în cazul în care cererile de autorizare se referă la o investiție străină care îndeplinește oricare dintre condițiile prevăzute la articolul 5 alineatul (1), statele membre respective își transmit notificările mecanismului de cooperare în aceeași zi și în termenul prevăzut la alineatul(1) litera (a) de la prezentul articol;
	

	(d)	în cazul în care cererile de autorizare se referă la o investiție străină care îndeplinește condițiile prevăzute la articolul 5 alineatul (2), statele membre respective depun eforturi pentru a-și transmite notificările mecanismului de cooperare în aceeași zi.
	



Amendamentul		99

Propunere de regulament
Articolul 6 a (nou)
	

	Textul propus de Comisie
	Amendamentul

	
	Articolul 6a

	
	Norme specifice aplicabile tranzacțiilor multinaționale

	
	1. 	Solicitanții autorizării unei investiții în mai multe state membre depun cererile de autorizare în toate statele membre relevante în termen de trei zile calendaristice de la prima cerere de autorizare, iar fiecare cerere de autorizare face trimitere la celelalte cereri.

	
	2. 	Un stat membru care primește o cerere de autorizare astfel cum se menționează la alineatul (1) se coordonează cu celelalte state membre în cauză și cu Comisia pentru a stabili, de exemplu, dacă investiția trebuie notificată.

	
	3. 	Dacă cererile de autorizare se referă la o investiție străină care îndeplinește oricare dintre condițiile prevăzute la articolul 5 alineatul (1), statele membre în cauză își transmit notificările mecanismului de cooperare în maximum trei zile calendaristice de la prima cerere de autorizare și în termenul prevăzut la articolul 6 litera (a).

	
	4. 	Dacă cererile de autorizare se referă la o investiție străină care îndeplinește condițiile prevăzute la articolul 5 alineatul (2), statele membre în cauză depun eforturile necesare pentru a-și transmite notificările mecanismului de cooperare într-un interval de timp limitat și în termenul prevăzut la articolul 6 alineatul (1) litera (b).

	
	5. 	Statele membre în cauză se coordonează îndeaproape pe tot parcursul procedurii. În special, acestea depun eforturi pentru a-și alinia termenele procedurilor de examinare și pentru a garanta că deciziile lor de examinare sunt compatibile între ele. Acolo unde este cazul, acestea depun eforturi pentru a lua decizia finală de examinare în aceeași zi.



Amendamentul		100

Propunere de regulament
Articolul 7 – titlu
	

	Textul propus de Comisie
	Amendamentul

	Observațiile statelor membre și avizele Comisiei cu privire la investițiile străine notificate
	Observațiile statelor membre și avizele și deciziile Comisiei cu privire la investițiile străine notificate



Amendamentul		101

Propunere de regulament
Articolul 7 – alineatul 1 – paragraful 1 – partea introductivă
	

	Textul propus de Comisie
	Amendamentul

	Orice stat membru poate adresa observații motivate în mod corespunzător statului membru care notifică prin intermediul sistemului securizat și criptat menționat la articolul 12 alineatul (4). Un stat membru poate adresa aceste observații dacă:
	Orice stat membru poate adresa observații motivate în mod corespunzător statului membru care notifică. Un stat membru poate adresa aceste observații dacă:



Amendamentul		102

Propunere de regulament
Articolul 7 – alineatul 2 – paragraful 1 – partea introductivă
	

	Textul propus de Comisie
	Amendamentul

	Comisia poate emite un aviz motivat în mod corespunzător adresat statului membru care notifică prin intermediul sistemului securizat și criptat menționat la articolul 12 alineatul (4). Comisia poate emite acest aviz în cazul în care:
	Comisia poate emite un aviz motivat în mod corespunzător adresat statului membru care notifică. Comisia emite acest aviz în cazul în care:



Amendamentul		103

Propunere de regulament
Articolul 7 – alineatul 2 – paragraful 2 a (nou)
	

	Textul propus de Comisie
	Amendamentul

	
	După caz, avizul Comisiei poate propune măsuri menite să atenueze eventualul impact negativ al investiției asupra securității și a ordinii publice.



Amendamentul		104

Propunere de regulament
Articolul 7 – alineatul 3
	

	Textul propus de Comisie
	Amendamentul

	3.	Comisia poate emite un aviz motivat în mod corespunzător adresat tuturor statelor membre în cazul în care consideră că mai multe investiții străine sau alte investiții similare, dacă ar fi efectuate, luate împreună, și având în vedere caracteristicile lor, ar putea afecta securitatea sau ordinea publică a Uniunii. După emiterea unui aviz al Comisiei, aceasta poate, după caz, să discute cu statele membre cu privire la modalitățile de abordare a riscurilor identificate.
	3.	Comisia emite un aviz motivat în mod corespunzător adresat tuturor statelor membre în cazul în care consideră că mai multe investiții străine sau alte investiții similare, dacă ar fi efectuate, luate împreună, și având în vedere caracteristicile lor, ar putea afecta securitatea sau ordinea publică a Uniunii. După emiterea unui aviz al Comisiei, aceasta discută, după caz, cu statele membre cu privire la măsurile de abordare a riscurilor identificate.



Amendamentul		105

Propunere de regulament
Articolul 7 – alineatul 4 – litera a
	

	Textul propus de Comisie
	Amendamentul

	(a)	transmite avize care îndeplinesc condițiile prevăzute la alineatul (2) literele (a) și (c) tuturor statelor membre care au prezentat observații și notifică celelalte state membre cu privire la faptul că a fost emis un aviz prin intermediul sistemului securizat și criptat menționat la articolul 12 alineatul (4);
	(a)	transmite avize care îndeplinesc condițiile prevăzute la alineatul (2) literele (a) și (c) tuturor statelor membre care au prezentat observații și notifică celelalte state membre cu privire la faptul că a fost emis un aviz;



Amendamentul		106

Propunere de regulament
Articolul 7 – alineatul 4 – litera b
	

	Textul propus de Comisie
	Amendamentul

	(b)	transmite avize care îndeplinesc condițiile prevăzute la alineatul (2) litera (b) și avize care îndeplinesc condițiile de la alineatul (3) tuturor statelor membre prin intermediul sistemului securizat și criptat menționat la articolul 12 alineatul (4).
	(b)	transmite avize care îndeplinesc condițiile prevăzute la alineatul (2) litera (b) și avize care îndeplinesc condițiile de la alineatul (3) tuturor statelor membre.



Amendamentul		107

Propunere de regulament
Articolul 7 – alineatul 4 a (nou)
	

	Textul propus de Comisie
	Amendamentul

	
	4a.	Statul membru care notifică poate invita Comisia să emită un aviz sau alte state membre să formuleze observații.



Amendamentul		108

Propunere de regulament
Articolul 7 – alineatul 5
	

	Textul propus de Comisie
	Amendamentul

	5.	În cazul în care un stat membru în care investiția străină este planificată sau realizată primește o observație din partea unui alt stat membru în temeiul alineatului (1) sau un aviz din partea Comisiei în temeiul alineatului (2) sau (3), acesta ține seama în cea mai mare măsură de respectiva observație sau de respectivul aviz.
	5.	În cazul în care un stat membru gazdă primește o observație din partea unui alt stat membru în temeiul alineatului (1) sau un aviz din partea Comisiei în temeiul alineatului (2) sau (3), acesta ține seama în cea mai mare măsură de respectiva observație sau de respectivul aviz.



Amendamentul		109

Propunere de regulament
Articolul 7 – alineatul 6
	

	Textul propus de Comisie
	Amendamentul

	6.	După primirea unei observații în temeiul alineatului (1), statul membru organizează o reuniune cu statele membre care au emis observații pentru a discuta modalitatea optimă de abordare a riscurilor identificate. În cazul în care statul membru în care investiția străină este planificată sau realizată nu este de acord cu riscurile identificate sau, dacă este cazul, cu măsura propusă în cadrul observației, statele membre urmăresc să identifice soluții alternative. În cazul în care observația se referă la o tranzacție multinațională, celelalte state membre care au notificat investiția străină sunt, de asemenea, invitate să discute dacă rezultatele preconizate sunt compatibile între ele și, după caz, dacă condițiile avute în vedere sunt în măsură să abordeze în mod adecvat riscurile transfrontaliere identificate. Comisia este invitată la orice astfel de reuniune.
	6.	După primirea unei observații în temeiul alineatului (1) sau a unui aviz în temeiul alineatului (2), statul membru gazdă consultă statele membre care au formulat observații, după caz, și Comisia. În cadrul consultării respective, statul membru gazdă organizează o reuniune cu statele membre în cauză, după caz, și cu Comisia pentru a discuta modalitatea optimă de abordare a riscurilor identificate. În cazul în care statul membru gazdă nu este de acord cu riscurile identificate sau, dacă este cazul, cu măsura propusă în cadrul observației sau al avizului, statele membre și Comisia urmăresc să identifice soluții alternative. În cazul în care observația sau avizul se referă la o tranzacție multinațională, celelalte state membre care au notificat investiția străină sunt, de asemenea, invitate la reuniunea respectivă pentru a discuta dacă rezultatele preconizate sunt compatibile între ele și, după caz, dacă condițiile avute în vedere sunt în măsură să abordeze în mod adecvat riscurile transfrontaliere identificate.



Amendamentul		110

Propunere de regulament
Articolul 7 – alineatul 7
	

	Textul propus de Comisie
	Amendamentul

	7.	După primirea unui aviz în temeiul alineatului (2) sau (3), procedura prevăzută la alineatul (6) se aplică mutatis mutandis.
	eliminat



Amendamentul		111

Propunere de regulament
Articolul 7 – alineatul 8 – partea introductivă
	

	Textul propus de Comisie
	Amendamentul

	8.	În urma primirii unui aviz în temeiul alineatului (2) sau (3), statul membru în care investiția străină este planificată sau realizată:
	8.	În urma reuniunii menționate la alineatul (6), statul membru gazdă transmite statelor membre respective și Comisiei proiectul său de decizie de examinare și oferă o explicație scrisă cu privire la:



Amendamentul		112

Propunere de regulament
Articolul 7 – alineatul 8 – litera a
	

	Textul propus de Comisie
	Amendamentul

	(a)	notifică decizia sa de examinare statelor membre în cauză și Comisiei prin intermediul sistemului securizat și criptat menționat la articolul 12 alineatul (4), în termen de cel mult trei zile calendaristice de la data la care a fost trimisă părților la investiția străină;
	eliminat



Amendamentul		113

Propunere de regulament
Articolul 7 – alineatul 8 – litera a a (nouă)
	

	Textul propus de Comisie
	Amendamentul

	
	(aa)	măsura în care a acordat cea mai mare atenție observațiilor statelor membre sau avizului Comisiei; și



Amendamentul		114

Propunere de regulament
Articolul 7 – alineatul 8 – litera a b (nouă)
	

	Textul propus de Comisie
	Amendamentul

	
	(ab)	după caz, motivul dezacordului său față de observațiile statelor membre sau față de avizul Comisiei.



Amendamentul		115

Propunere de regulament
Articolul 7 – alineatul 8 – litera b
	

	Textul propus de Comisie
	Amendamentul

	(b)	furnizează o explicație scrisă statelor membre în cauză și Comisiei prin intermediul sistemului securizat și criptat menționat la articolul 12 alineatul (4), în termen de cel mult șapte zile calendaristice de la data la care decizia de examinare a fost notificată în temeiul literei (a) cu privire la:
	eliminat

	(i)	măsura în care a acordat cea mai mare atenție observațiilor statelor membre sau avizului Comisiei; sau
	

	(ii)	motivul dezacordului său față de observațiile statelor membre sau față de avizul Comisiei.
	



Amendamentul		116

Propunere de regulament
Articolul 7 – alineatul 9
	

	Textul propus de Comisie
	Amendamentul

	9.	În cazul în care statele membre sau Comisia indică faptul că decizia de examinare menționată la alineatul (8) litera (a) de la prezentul articol nu ține seama în cea mai mare măsură de observațiile lor prezentate în temeiul alineatului (1) sau de avizul emis în temeiul alineatului (2) sau (3), statul membru în care investiția este planificată sau realizată organizează o reuniune pentru a explica obstacolele întâlnite sau motivele dezacordului și depune eforturi pentru a identifica soluții, în cazul în care va surveni o situație similară în viitor. În cazul în care decizia de examinare se referă la o notificare multinațională, sunt invitate și celelalte state membre care au notificat investiția străină mecanismului de cooperare. Comisia este invitată la orice reuniune organizată în temeiul prezentului alineat.
	9.	În cazul în care un stat membru sau Comisia consideră că un proiect de decizie de examinare menționat la alineatul (8) de la prezentul articol și care autorizează o investiție străină în temeiul articolului 14 alineatul (1) litera (a) sau al articolului 14 alineatul (2) nu abordează sau nu atenuează în mod adecvat amenințările la adresa securității și a ordinii publice, atunci poate formula o obiecție justificată corespunzător. Obiecția este notificată statului membru gazdă și, după caz, celorlalte state membre care au prezentat observații și Comisiei. Statul membru gazdă își suspendă procedura de examinare până la adoptarea de către Comisie a unei decizii în temeiul alineatelor (9b) și (9c) de la prezentul articol. Statul membru gazdă informează investitorul străin cu privire la suspendare.



Amendamentul		117

Propunere de regulament
Articolul 7 – alineatul 9 a (nou)
	

	Textul propus de Comisie
	Amendamentul

	
	9a.	În cazul în care un stat membru sau Comisia ridică o obiecție în temeiul alineatului (9) de la prezentul articol și fără a aduce atingere articolului 346 alineatul (1) litera (a) din TFUE, statul membru gazdă transmite Comisiei toate documentele și informațiile pe care se bazează proiectul său de decizie. Statul membru care a formulat o obiecție în temeiul alineatului (9) de la prezentul articol transmite toate documentele și informațiile pe care se bazează obiecția sa. 



Amendamentul		118

Propunere de regulament
Articolul 7 – alineatul 9 b (nou)
	

	Textul propus de Comisie
	Amendamentul

	
	9b.	În cazul în care, ținând seama de criteriile prevăzute la articolul 13, de documentele și informațiile primite în temeiul alineatului (9a) de la prezentul articol, precum și, după caz, de observațiile furnizate de statele membre în temeiul articolului 7 alineatul (1) sau al articolului 9 alineatul (7), Comisia concluzionează că proiectul de decizie de examinare, astfel cum a fost modificat de statul membru gazdă, după caz, abordează cu eficacitate eventualul impact al investiției străine asupra securității și a ordinii publice, atunci decide să nu se opună adoptării proiectului de decizie de examinare de către statul membru.



Amendamentul		119

Propunere de regulament
Articolul 7 – alineatul 9 c (nou)
	

	Textul propus de Comisie
	Amendamentul

	
	9c.	În cazul în care constată că proiectul de decizie de examinare al statului membru gazdă menționat la alineatul (8) nu atenuează corespunzător riscurile la adresa securității și a ordinii publice, Comisia adoptă o decizie pentru: 

	
	(a) 	a autoriza investiția străină sub rezerva unor măsuri de atenuare; sau

	
	(b) 	a interzice investiția străină dacă constată că riscurile la adresa securității și a ordinii publice a Uniunii nu pot fi abordate adecvat prin măsuri de atenuare. 

	
	Decizia menționată la primul paragraf este conformă cu principiul proporționalității, se bazează pe riscuri documentate și ia în considerare toate circumstanțele investiției străine.



Amendamentul		120

Propunere de regulament
Articolul 7 – alineatul 9 d (nou)
	

	Textul propus de Comisie
	Amendamentul

	
	9d.	Deciziile adoptate în temeiul alineatului (9b) se adresează statului membru gazdă. Comisia notifică statul membru gazdă și informează statele membre care au prezentat observații în temeiul alineatului (1).

	
	Deciziile adoptate în temeiul alineatului (9c) se adresează investitorului străin. Comisia notifică statul membru gazdă și statele membre care au prezentat observații în temeiul alineatului (1) și informează entitatea-țintă din Uniune.



Amendamentul		121

Propunere de regulament
Articolul 7 – alineatul 9 e (nou)
	

	Textul propus de Comisie
	Amendamentul

	
	9e.	Dacă Comisia adoptă o decizie în temeiul alineatului (9c), statul membru gazdă își încheie procedura de examinare și informează investitorul străin în acest sens.



Amendamentul		122

Propunere de regulament
Articolul 7 – alineatul 9 f (nou)
	

	Textul propus de Comisie
	Amendamentul

	
	9f.	Înainte de a adopta o decizie în temeiul alineatului (9c), Comisia oferă investitorului străin o posibilitate efectivă de a-și face cunoscut punctul de vedere.



Amendamentul		123

Propunere de regulament
Articolul 7 – alineatul 9 g (nou)
	

	Textul propus de Comisie
	Amendamentul

	
	9g.	Dacă a fost emisă o observație în temeiul alineatului (1) sau un aviz în temeiul alineatului (2) sau (3), iar Comisia nu a emis o decizie în temeiul alineatului (9c), statul membru gazdă își notifică decizia de examinare statelor membre care au prezentat observații, dacă este cazul, și Comisiei, și o transmite părților respective la investiția străină.



Amendamentul		124

Propunere de regulament
Articolul 7 – alineatul 10
	

	Textul propus de Comisie
	Amendamentul

	10.	Comisia creează o bază de date securizată, pusă la dispoziția tuturor statelor membre, cu informații privind investițiile străine evaluate de mecanismul de cooperare și rezultatele evaluărilor efectuate în cadrul mecanismelor naționale de examinare, inclusiv informații cu privire la deciziile de examinare relevante. Comisia încarcă în baza de date menționată informațiile de care dispune începând cu 12 octombrie 2020. Până la [data aplicării prezentului regulament], statele membre încarcă în baza de date respectivă informațiile de care dispun cu privire la rezultatul procedurii relevante în cadrul propriilor mecanisme de examinare. Ele pot oferi, de asemenea, explicații suplimentare.
	eliminat



Amendamentul		125

Propunere de regulament
Articolul 8 – titlu
	

	Textul propus de Comisie
	Amendamentul

	Termene și proceduri pentru prezentarea observațiilor și a avizelor cu privire la investițiile străine notificate
	Termene și proceduri aplicabile mecanismului de cooperare și deciziilor Uniunii



Amendamentul		126

Propunere de regulament
Articolul 8 – alineatul 1 – litera a
	

	Textul propus de Comisie
	Amendamentul

	(a)	Statele membre informează statul membru care notifică, prin intermediul sistemului securizat și criptat menționat la articolul 12 alineatul (4), că își rezervă dreptul de a formula observații în termen de cel mult 15 zile calendaristice de la primirea notificării în temeiul articolului 5;
	(a)	Statele membre informează statul membru care notifică că își rezervă dreptul de a formula observații în termen de cel mult 15 zile calendaristice de la primirea notificării în temeiul articolului 5;



Amendamentul		127

Propunere de regulament
Articolul 8 – alineatul 1 – litera b
	

	Textul propus de Comisie
	Amendamentul

	(b)	Comisia informează statul membru care notifică, prin intermediul sistemului securizat și criptat menționat la articolul 12 alineatul (4), că își rezervă dreptul de a emite un aviz în termen de cel mult 20 de zile calendaristice de la primirea notificării în temeiul articolului 5.
	(b)	Comisia informează statul membru care notifică că își rezervă dreptul de a emite un aviz în termen de cel mult 20 de zile calendaristice de la primirea notificării în temeiul articolului 5.



Amendamentul		128

Propunere de regulament
Articolul 8 – alineatul 3 – paragraful 1 – litera a
	

	Textul propus de Comisie
	Amendamentul

	(a)	în cazul în care un stat membru își rezervă dreptul de a formula observații cu privire la o investiție străină notificată fără a solicita informații suplimentare din partea statului membru care notifică, observațiile respective se adresează statului membru care notifică prin intermediul sistemului securizat și criptat menționat la articolul 12 alineatul (4), în termen de cel mult 35 de zile calendaristice de la primirea notificării complete a investiției străine;
	(a)	în cazul în care un stat membru își rezervă dreptul de a formula observații cu privire la o investiție străină notificată fără a solicita informații suplimentare din partea statului membru care notifică, observațiile respective se adresează statului membru care notifică în termen de cel mult 35 de zile calendaristice de la primirea notificării complete a investiției străine;



Amendamentul		129

Propunere de regulament
Articolul 8 – alineatul 3 – paragraful 1 – litera b
	

	Textul propus de Comisie
	Amendamentul

	(b)	în cazul în care Comisia își rezervă dreptul de a emite un aviz cu privire la o investiție străină notificată fără a solicita informații suplimentare din partea statului membru care notifică, avizul respectiv se adresează statului membru care notifică prin intermediul sistemului securizat și criptat menționat la articolul 12 alineatul (4), în termen de cel mult 45 de zile calendaristice de la primirea notificării complete a investiției străine;
	(b)	în cazul în care Comisia își rezervă dreptul de a emite un aviz cu privire la o investiție străină notificată fără a solicita informații suplimentare din partea statului membru care notifică, avizul respectiv se adresează statului membru care notifică în termen de cel mult 45 de zile calendaristice de la primirea notificării complete a investiției străine;



Amendamentul		130

Propunere de regulament
Articolul 8 – alineatul 3 – paragraful 1 – litera c
	

	Textul propus de Comisie
	Amendamentul

	(c)	în cazul în care un stat membru își rezervă dreptul de a formula observații cu privire la o investiție străină notificată și solicită informații suplimentare din partea statului membru care notifică, observațiile respective se adresează statului membru care notifică prin intermediul sistemului securizat și criptat menționat la articolul 12 alineatul (4), în termen de cel mult 20 de zile calendaristice de la primirea informațiilor suplimentare complete;
	(c)	în cazul în care un stat membru își rezervă dreptul de a formula observații cu privire la o investiție străină notificată și solicită informații suplimentare din partea statului membru care notifică, observațiile respective se adresează statului membru care notifică în termen de cel mult 20 de zile calendaristice de la primirea informațiilor suplimentare complete;



Amendamentul		131

Propunere de regulament
Articolul 8 – alineatul 3 – paragraful 1 – litera d
	

	Textul propus de Comisie
	Amendamentul

	(d)	în cazul în care Comisia își rezervă dreptul de a emite un aviz și solicită informații suplimentare din partea statului membru care notifică, avizul respectiv se adresează statului membru care notifică prin intermediul sistemului securizat și criptat menționat la articolul 12 alineatul (4), în termen de cel mult 30 de zile calendaristice de la primirea informațiilor suplimentare complete.
	(d)	în cazul în care Comisia își rezervă dreptul de a emite un aviz și solicită informații suplimentare din partea statului membru care notifică, avizul respectiv se adresează statului membru care notifică în termen de cel mult 30 de zile calendaristice de la primirea informațiilor suplimentare complete.



Amendamentul		132

Propunere de regulament
Articolul 8 – alineatul 3 – paragraful 2
	

	Textul propus de Comisie
	Amendamentul

	Statul membru care notifică ia decizia de examinare numai după expirarea termenelor menționate la literele (a)-(d).
	eliminat



Amendamentul		133

Propunere de regulament
Articolul 8 – alineatul 4
	

	Textul propus de Comisie
	Amendamentul

	4.	Statul membru care notifică are obligația de a notifica Comisiei și celorlalte state membre, prin intermediul sistemului securizat și criptat menționat la articolul 12 alineatul (4), orice informații sau circumstanțe noi substanțiale relevante pentru evaluarea unei investiții străine deja notificate în temeiul articolului 5. În cazul în care aceste informații sunt puse la dispoziție înainte de expirarea termenelor stabilite la alineatul (3), statul membru care notifică, Comisia și celelalte state membre depun eforturi pentru a conveni asupra unei prelungiri reciproc acceptabile a termenului. În cazul în care termenele pentru evaluarea notificării inițiale stabilite la alineatul (3) au expirat, acestea se reiau în conformitate cu termenele stabilite la alineatul (3) literele (c) și (d).
	4.	Statul membru care notifică are obligația de a notifica Comisiei și celorlalte state membre orice informații sau circumstanțe noi substanțiale relevante pentru evaluarea unei investiții străine deja notificate în temeiul articolului 5. În cazul în care aceste informații sunt puse la dispoziție înainte de expirarea termenelor stabilite la alineatul (3), statul membru care notifică, Comisia și celelalte state membre convin asupra unei prelungiri reciproc acceptabile a termenului. În cazul în care termenele pentru evaluarea notificării inițiale stabilite la alineatul (3) au expirat, acestea se reiau în conformitate cu termenele stabilite la alineatul (3) literele (c) și (d).



Amendamentul		134

Propunere de regulament
Articolul 8 – alineatul 5
	

	Textul propus de Comisie
	Amendamentul

	5.	Statul membru care notifică furnizează informațiile suplimentare complete solicitate de Comisie sau de alte state membre în temeiul alineatului (2), fără întârzieri nejustificate, prin intermediul sistemului securizat și criptat menționat la articolul 12 alineatul (4). În cazul în care statul membru care notifică furnizează informații suplimentare unui stat membru, aceste informații suplimentare se transmit simultan Comisiei.
	5.	Statul membru care notifică furnizează informațiile suplimentare complete solicitate de Comisie sau de alte state membre în temeiul alineatului (2), fără întârzieri nejustificate. În cazul în care statul membru care notifică furnizează informații suplimentare unui stat membru, aceste informații suplimentare se transmit simultan Comisiei.



Amendamentul		135

Propunere de regulament
Articolul 8 – alineatul 7 a (nou)
	

	Textul propus de Comisie
	Amendamentul

	
	7a.	Următoarele termene se aplică în cazul consultărilor dintre statele membre și Comisie în temeiul articolului 7 alineatul (6)-(9):

	
	(a) 	reuniunea menționată la articolul 7 alineatul (6) are loc în termen de 20 de zile calendaristice după ce statul membru gazdă primește ultima observație sau ultimul aviz în temeiul articolului 7, oricare dintre ele survine ultima;

	
	(b) 	statul membru gazdă își transmite proiectul de decizie în temeiul articolului 7 alineatul (8) în termen de 10 zile calendaristice de la reuniunea menționată la articolul 7 alineatul (6);

	
	(c) 	obiecția ridicată de un stat membru sau de Comisie în temeiul articolului 7 alineatul (9) se depune în termen de 10 zile calendaristice de la primirea proiectului de decizie de examinare în temeiul articolului 7 alineatul (8).



Amendamentul		136

Propunere de regulament
Articolul 8 – alineatul 7 b (nou)
	

	Textul propus de Comisie
	Amendamentul

	
	7b.	Următoarele termene se aplică în cazul adoptării și notificării deciziilor de examinare a investițiilor străine notificate:

	
	(a) 	statul membru care notifică ia decizia de examinare numai după ce expiră termenele menționate la alineatul (3) literele (a)-(d) de la prezentul articol;

	
	(b) 	dacă nici statele membre, nici Comisia nu și-au rezervat dreptul de a face observații sau, respectiv, de a emite un aviz în termenele prevăzute la alineatul (1) de la prezentul articol, statul membru care notifică își adoptă decizia de examinare în termen de 60 de zile calendaristice de la data notificării.

	
	(c) 	în urma unei obiecții ridicate în temeiul articolului 7 alineatul (9), statul membru gazdă și statul membru care a ridicat obiecția transmit informațiile menționate la articolul 7 alineatul (9a) în termen de 5 zile calendaristice;

	
	(d) 	în urma unei decizii luate de Comisie în temeiul articolului 7 alineatul (9b), statul membru gazdă ia decizia de examinare în termen de 15 zile calendaristice de la notificarea menționată la articolul 7 alineatul (9d);

	
	(e) 	notificarea deciziei de examinare în temeiul articolului 7 alineatul (9f) are loc în termen de 3 zile calendaristice.



Amendamentul		137

Propunere de regulament
Articolul 8 – alineatul 7 c (nou)
	

	Textul propus de Comisie
	Amendamentul

	
	7c.	Următoarele termene se aplică dacă Comisia adoptă și notifică o decizie în temeiul articolului 7 alineatele (9b) și (9c):

	
	(a) 	Comisia își adoptă decizia în termen de 20 de zile calendaristice după ce primește informațiile complete menționate la articolul 7 alineatul (9a);

	
	(b) 	notificarea deciziei în temeiul articolului 7 alineatul (9d) are loc în termen de 3 zile calendaristice.

	
	Termenele menționate la alineatul (7a) literele (a) și (b), la alineatul (7b) litera (b) și la alineatul (7c) litera (a) de la prezentul articol se prelungesc cu până la 30 de zile calendaristice în total, dacă este cazul, pentru a permite statului membru gazdă sau, după caz, Comisiei și investitorului străin să convină asupra unor măsuri de atenuare. Comisia și investitorul străin negociază măsurile de atenuare în cooperare cu statul membru gazdă.



Amendamentul		138

Propunere de regulament
Articolul 8 – alineatul 8
	

	Textul propus de Comisie
	Amendamentul

	8.	În cazul în care, din cauza unor circumstanțe excepționale, statul membru care notifică consideră că securitatea sau ordinea sa publică impune emiterea unei decizii de examinare înainte de expirarea termenelor menționate la alineatul (3), acesta notifică intenția sa celorlalte state membre și Comisiei și justifică în mod corespunzător necesitatea unei acțiuni imediate. Celelalte state membre și Comisia transmit observații sau emit un aviz cu promptitudine. Această procedură nu poate fi invocată pentru a servi exclusiv intereselor comerciale ale solicitantului autorizării.
	8.	În cazul în care, din cauza unor circumstanțe excepționale, statul membru care notifică consideră că securitatea sau ordinea sa publică impune emiterea unei decizii de examinare în temeiul articolului 14 alineatul (1) înainte de expirarea termenelor menționate la alineatul (3), acesta notifică intenția sa celorlalte state membre și Comisiei și justifică în mod corespunzător necesitatea unei acțiuni imediate. Celelalte state membre și Comisia transmit observații sau emit un aviz cu promptitudine. Această procedură nu poate fi invocată pentru a servi exclusiv intereselor comerciale ale solicitantului autorizării.



Amendamentul		139

Propunere de regulament
Articolul 9 – alineatul 1
	

	Textul propus de Comisie
	Amendamentul

	1.	Un stat membru care consideră că o investiție străină pe teritoriul unui alt stat membru, care nu a fost notificată mecanismului de cooperare, este de natură să afecteze în mod negativ securitatea sau ordinea sa publică, poate iniția o procedură din proprie inițiativă în legătură cu investiția străină respectivă. Înainte de inițierea procedurii, statul membru verifică dacă statul membru în care investiția este planificată sau realizată nu intenționează să notifice investiția străină mecanismului de cooperare.
	1.	Dacă un stat membru consideră că o investiție străină pe teritoriul unui alt stat membru, care nu a fost notificată mecanismului de cooperare, este de natură să afecteze în mod negativ securitatea sau ordinea sa publică sau dacă Comisia consideră că o asemenea investiție străină este probabil să afecteze în mod negativ securitatea sau ordinea publică a mai mult de un stat membru sau proiecte sau programe de interes pentru Uniune din motive de securitate și ordine publică, statul membru sau Comisia poate iniția o procedură din proprie inițiativă în legătură cu investiția străină respectivă. Înainte de inițierea procedurii, statul membru sau Comisia verifică dacă statul membru gazdă nu intenționează să notifice investiția străină mecanismului de cooperare.



Amendamentul		140

Propunere de regulament
Articolul 9 – alineatul 2
	

	Textul propus de Comisie
	Amendamentul

	2.	Statelor membre li se acordă, în termen de cel puțin 15 luni de la realizarea investiției străine, dreptul de a iniția procedura prevăzută la alineatul (1), cu condiția ca investiția străină respectivă să nu fi fost notificată între timp mecanismului de cooperare.
	2.	Statelor membre și Comisiei li se acordă până la 15 luni de la realizarea investiției străine, dreptul de a iniția procedura prevăzută la alineatul (1), cu condiția ca investiția străină respectivă să nu fi fost notificată între timp mecanismului de cooperare.



Amendamentul		141

Propunere de regulament
Articolul 9 – alineatul 3
	

	Textul propus de Comisie
	Amendamentul

	3.	Comisia poate iniția o procedură din proprie inițiativă atunci când consideră că o investiție străină pe teritoriul unui stat membru care nu a fost notificată mecanismului de cooperare intră sub incidența articolului 7 alineatul (2). Înainte de inițierea procedurii, Comisia verifică dacă statul membru în care investiția este planificată sau realizată nu intenționează să notifice investiția străină mecanismului de cooperare.
	eliminat



Amendamentul		142

Propunere de regulament
Articolul 9 – alineatul 4
	

	Textul propus de Comisie
	Amendamentul

	4.	Comisiei i se acordă un termen de cel puțin 15 luni de la realizarea investiției străine pentru a iniția procedura prevăzută la alineatul (3), cu condiția ca investiția străină respectivă să nu fi fost notificată între timp mecanismului de cooperare.
	eliminat



Amendamentul		143

Propunere de regulament
Articolul 9 – alineatul 5
	

	Textul propus de Comisie
	Amendamentul

	5.	Statele membre sau Comisia inițiază procedura din proprie inițiativă prevăzută la alineatul (1) și, respectiv, (3) prin transmiterea unei cereri de informații motivate corespunzător, prin intermediul sistemului securizat și criptat menționat la articolul 12 alineatul (4), statului membru în care investiția străină este planificată sau a fost realizată. Orice cerere de informații în temeiul prezentului alineat se justifică în mod corespunzător și se limitează la informațiile necesare pentru ca statele membre să transmită observații sau pentru ca Comisia să emită un aviz, proporțional cu scopul cererii și fără a constitui o sarcină inutilă pentru statul membru care notifică. În cazul în care cererea de informații este transmisă de un stat membru, statul membru respectiv transmite cererea simultan Comisiei.
	5.	Statele membre sau Comisia inițiază procedura din proprie inițiativă prin transmiterea unei cereri de informații motivate corespunzător statului membru gazdă. Orice cerere de informații în temeiul prezentului alineat se justifică în mod corespunzător și se limitează la informațiile necesare pentru ca statele membre să transmită observații sau pentru ca Comisia să emită un aviz, proporțional cu scopul cererii și fără a constitui o sarcină inutilă pentru statul membru gazdă. În cazul în care cererea de informații este transmisă de un stat membru, statul membru respectiv transmite cererea simultan Comisiei.



Amendamentul		144

Propunere de regulament
Articolul 9 – alineatul 6
	

	Textul propus de Comisie
	Amendamentul

	6.	Statul membru în care investiția este planificată sau realizată furnizează informațiile complete solicitate de celelalte state membre sau de Comisie în temeiul alineatului (5), fără întârzieri nejustificate, prin intermediul sistemului securizat și criptat menționat la articolul 12 alineatul (4). În cazul în care statul membru care notifică furnizează informații suplimentare unui stat membru, aceste informații suplimentare se transmit simultan Comisiei.
	6.	Statul membru gazdă furnizează informațiile complete solicitate de celelalte state membre sau de Comisie în temeiul alineatului (5), fără întârzieri nejustificate. În cazul în care statul membru gazdă furnizează astfel de informații unui stat membru, aceste informații se transmit simultan Comisiei.



Amendamentul		145

Propunere de regulament
Articolul 9 – alineatul 7 – partea introductivă
	

	Textul propus de Comisie
	Amendamentul

	7.	După primirea informațiilor menționate la alineatul (6), statele membre pot prezenta observații, iar Comisia poate emite un aviz adresat statului membru în care este investiția străină este planificată sau a fost realizată. Normele și procedurile prevăzute la articolele 7 și 8 se aplică mutatis mutandis, sub rezerva următoarelor modificări:
	7.	După primirea informațiilor menționate la alineatul (6), statele membre pot prezenta observații, iar Comisia poate emite un aviz adresat statului membru gazdă, în termen de cel mult 30 de zile calendaristice după ce primește informațiile complete solicitate în temeiul alineatului (5). În cazul în care procedura a fost inițiată de un stat membru, Comisia dispune de un termen suplimentar de 15 zile calendaristice pentru a-și emite avizul. Statul membru gazdă ține seama în cea mai mare măsură de respectiva observație sau de respectivul aviz.



Amendamentul		146

Propunere de regulament
Articolul 9 – alineatul 7 – litera a
	

	Textul propus de Comisie
	Amendamentul

	(a)	observațiile statelor membre sau avizul Comisiei se transmit în termen de cel mult 35 de zile calendaristice de la primirea informațiilor complete solicitate în temeiul alineatului (5).
	eliminat



Amendamentul		147

Propunere de regulament
Articolul 9 – alineatul 7 – litera b
	

	Textul propus de Comisie
	Amendamentul

	(b)	în cazul procedurilor inițiate în temeiul alineatului (1), Comisia are la dispoziție încă 15 zile calendaristice pentru a emite un aviz după expirarea termenului pentru statul membru prevăzut la litera (a) de la prezentul alineat.
	eliminat



Amendamentul		148

Propunere de regulament
Articolul 9 – alineatul 7 a (nou)
	

	Textul propus de Comisie
	Amendamentul

	
	7a.	În urma unei observații sau a unui aviz primit în temeiul alineatului (7), statul membru gazdă organizează o reuniune cu statele membre care au transmis observații, dacă este cazul, și cu Comisia pentru a discuta modalitatea potrivită de a trata riscurile identificate. Dacă statul membru gazdă nu este de acord cu riscurile identificate sau, după caz, cu măsurile propuse în observație sau aviz, statele membre și Comisia încearcă să identifice soluții alternative și se pun de acord asupra unor acțiuni adecvate pentru a gestiona riscurile în cauză.



Amendamentul		149

Propunere de regulament
Articolul 9 – alineatul 7 b (nou)
	

	Textul propus de Comisie
	Amendamentul

	
	7b.	În urma reuniunii menționate la alineatul (7a), statul membru gazdă informează Comisia și, după caz, statul membru care a transmis observațiile, dacă intenționează să examineze investiția respectivă.



Amendamentul		150

Propunere de regulament
Articolul 9 – alineatul 7 c (nou)
	

	Textul propus de Comisie
	Amendamentul

	
	7c.	Dacă decide să nu examineze investiția străină, statul membru gazdă trimite o notificare scrisă statelor membre vizate și Comisiei, indicând motivele pentru care nu este de acord cu observațiile statelor membre sau cu avizul Comisiei.



Amendamentul		151

Propunere de regulament
Articolul 9 a (nou)
	

	Textul propus de Comisie
	Amendamentul

	
	Articolul 9a

	
	Competențele de investigare ale Comisiei

	
	1. 	La cererea justificată corespunzător a unui stat membru sau din proprie inițiativă, atunci când există motive întemeiate pentru a suspecta că o investiție străină ar putea afecta securitatea sau ordinea publică a mai multor state membre și cu condiția ca statul membru gazdă să fi fost notificat, Comisia poate solicita informații în conformitate cu prezentul articol.

	
	2. 	Comisia poate solicita părților implicate într-o investiție străină să furnizeze orice informații considerate necesare pentru a evalua dacă investiția străină este de natură să afecteze negativ securitatea sau ordinea publică. Ea poate solicita informații de la orice altă entitate sau persoană care ar putea deține informații relevante pentru a evalua dacă o investiție străină este de natură să afecteze negativ securitatea sau ordinea publică, inclusiv de la furnizori, contractanți, clienți și experți.

	
	3. 	Comisia informează statele membre înainte de a căuta astfel de informații pe teritoriul lor.

	
	4. 	O cerere de informații transmisă în temeiul alineatului (2) trebuie:

	
	(a) 	să precizeze temeiul juridic și scopul său, să indice informațiile solicitate și să stabilească un termen-limită adecvat pentru furnizarea acestora;

	
	(b) 	să fie justificată corespunzător și să se limiteze la informațiile strict necesare pentru a evalua impactul potențial al unei tranzacții asupra securității sau a ordinii publice;

	
	(c) 	să includă o declarație conform căreia, dacă informațiile furnizate sunt incorecte, incomplete sau înșelătoare, ar putea fi aplicate penalități cu titlu cominatoriu, astfel cum se prevede la alineatul (6);

	
	(d) 	 să includă o declarație conform căreia o atitudine necooperantă poate îndreptăți Comisia să adopte o decizie pe baza faptelor disponibile.

	
	5. 	Termenele menționate la articolul 8 alineatul (7a) literele (a)-(c), la articolul 8 alineatul (7b) litera (b) și la articolul 8 alineatul (7c) litera (a) pot fi suspendate pe perioada necesară Comisiei pentru a obține informațiile solicitate. Suspendarea produce efecte de la data la care Comisia transmite cererea de informații și rămâne în vigoare până când Comisia primește toate informațiile solicitate. Suspendarea nu poate depăși 30 de zile calendaristice. Comisia notifică prompt statelor membre relevante atât suspendarea, cât și ridicarea acesteia.

	
	6. 	În cazurile nejustificate de neconformare cu cererile sale de informații, Comisia poate aplica, printr-o decizie:

	
	(a) 	amenzi care nu depășesc o cotă de 1 % din cifra totală de afaceri realizată de entitatea sau de partea în cauză în exercițiul financiar precedent; sau 

	
	(b) 	penalități cu titlu cominatoriu, în cazul în care sunt furnizate informații incomplete, incorecte sau înșelătoare sau în cazul în care informațiile solicitate nu sunt furnizate în termenul specificat. Aceste penalități cu titlu cominatoriu nu trebuie să depășească o cotă de 5 % din media zilnică a cifrei de afaceri totale a părții sau a entității în cauză înregistrate în exercițiul financiar precedent pentru fiecare zi lucrătoare de întârziere, calculată de la data stabilită în decizie, până la conformare.

	
	7. 	Înainte de a i se aplica penalități cu titlu cominatoriu, partea sau entitatea în cauză are posibilitatea de a fi audiată. Atunci când stabilește cuantumul amenzii sau al penalităților cu titlu cominatoriu, Comisia ia în considerare natura, gravitatea și durata neconformării, în conformitate cu principiile proporționalității și adecvării.

	
	8. 	Atunci când stabilește cuantumul amenzii sau al penalităților cu titlu cominatoriu, Comisia ia în considerare natura, gravitatea și durata neconformării, în conformitate cu principiile proporționalității și adecvării.



Amendamentul		152

Propunere de regulament
Articolul 10 – alineatul 1 – partea introductivă
	

	Textul propus de Comisie
	Amendamentul

	1.	Statele membre se asigură că informațiile furnizate în notificarea menționată la articolul 5 și în cererea de informații menționată la articolul 9 alineatul (5) cuprind:
	1.	Statele membre furnizează cel puțin următoarele informații în notificarea menționată la articolul 5 și în răspunsul la cererea de informații menționată la articolul 9 alineatul (5):



Amendamentul		153

Propunere de regulament
Articolul 10 – alineatul 1 – litera e
	

	Textul propus de Comisie
	Amendamentul

	(e)	activitățile investitorului străin, denumirea și adresa acestuia; și
	(e)	activitățile investitorului străin, denumirea și adresa acestuia;



Amendamentul		154

Propunere de regulament
Articolul 10 – alineatul 1 – litera e a (nouă)
	

	Textul propus de Comisie
	Amendamentul

	
	(ea)	dacă este cazul, motivele pe care se întemeiază notificarea, inclusiv dacă este îndeplinită oricare dintre condițiile pentru notificarea unei investiții străine menționate la articolul 5 alineatul (1) litera (b) punctele (i)-(iii); 



Amendamentul		155

Propunere de regulament
Articolul 10 – alineatul 1 – litera e b (nouă)
	

	Textul propus de Comisie
	Amendamentul

	
	(eb)	dacă entitatea-țintă din Uniune este un destinatar de fonduri, în sensul definiției de la articolul 2 punctul 59 din Regulamentul (UE, Euratom) 2024/2509, sau un destinatar al oricărui alt fond sau instrument creat sau administrat de Uniune; și



Amendamentul		156

Propunere de regulament
Articolul 10 – alineatul 3
	

	Textul propus de Comisie
	Amendamentul

	3.	În cazul în care Comisia sau statele membre solicită informații suplimentare în temeiul articolului 8 alineatul (1) sau al articolului 9 alineatul (5) din partea statului membru în care investiția străină este planificată sau a fost realizată, statul membru respectiv depune eforturi pentru a furniza aceste informații, dacă sunt disponibile, statelor membre solicitante și Comisiei.
	eliminat



Amendamentul		157

Propunere de regulament
Articolul 10 – alineatul 4
	

	Textul propus de Comisie
	Amendamentul

	4.	Dacă este necesar, statul membru în care investiția străină este planificată sau a fost realizată poate cere solicitantului unei autorizări sau oricărei alte întreprinderi relevante să furnizeze informațiile menționate la alineatele (1) și (3). Cererea de informații poate viza informațiile necesare pentru ca statul membru să stabilească dacă este îndeplinită oricare dintre condițiile prevăzute la articolul 5 alineatul (1). Întreprinderea în cauză furnizează informațiile solicitate statului membru în care investiția străină este planificată sau a fost realizată, în termen de 15 zile calendaristice de la data solicitării.
	4.	Dacă este necesar, statul membru gazdă poate cere solicitantului unei autorizări sau oricărei alte întreprinderi relevante să furnizeze, printre altele, informațiile menționate la alineatul (1) de la prezentul articol sau la articolul 8 alineatul (2). Cererea de informații poate viza informațiile necesare pentru ca statul membru să stabilească dacă este îndeplinită oricare dintre condițiile prevăzute la articolul 5 alineatul (1). Întreprinderea în cauză furnizează informațiile solicitate statului membru în care investiția străină este planificată sau a fost realizată, în termen de 15 zile calendaristice de la data solicitării.



Amendamentul		158

Propunere de regulament
Articolul 10 – alineatul 5
	

	Textul propus de Comisie
	Amendamentul

	5.	Statul membru în care investiția străină este planificată sau realizată și Comisia pot solicita altor state membre să solicite informații de la întreprinderile de pe teritoriul lor, cu condiția ca aceste informații să fie relevante și strict necesare pentru evaluarea unei investiții străine în temeiul articolului 13. Statul membru care primește cererea de a solicita informații solicită fără întârziere întreprinderii să furnizeze informațiile respective și notifică acest lucru Comisiei și statului membru în care investiția străină este planificată sau realizată, în conformitate cu procedura prevăzută la articolul 8 alineatul (2) și la articolul 9 alineatul (6), după caz.
	5.	Statul membru gazdă și Comisia pot solicita altor state membre să solicite informații de la întreprinderile de pe teritoriul lor, cu condiția ca aceste informații să fie relevante și strict necesare pentru evaluarea unei investiții străine în temeiul articolului 13. Statul membru care primește cererea de a solicita informații solicită fără întârziere întreprinderii să furnizeze informațiile respective și notifică acest lucru Comisiei și statului membru gazdă, în conformitate cu procedura prevăzută la articolul 8 alineatul (5) și la articolul 9 alineatul (6), după caz.



Amendamentul		159

Propunere de regulament
Articolul 10 – alineatul 6
	

	Textul propus de Comisie
	Amendamentul

	6.	Un stat membru care, în circumstanțe excepționale, nu este în măsură, în ciuda eforturilor sale susținute, să furnizeze informațiile menționate la alineatul (3), (4) sau (5) transmite o notificare Comisiei și celorlalte state membre în cauză. Statul membru respectiv explică în mod corespunzător motivele pentru care nu este în măsură să furnizeze informațiile.
	6.	Un stat membru care, în circumstanțe excepționale, nu este în măsură, în ciuda eforturilor sale susținute, să furnizeze informațiile menționate la alineatul (4) sau (5) de la prezentul articol, la articolul 8 alineatul (5) sau la articolul 9 alineatul (8) transmite o notificare Comisiei și celorlalte state membre în cauză. Statul membru respectiv explică în mod corespunzător motivele pentru care nu este în măsură să furnizeze informațiile.



Amendamentul		160

Propunere de regulament
Articolul 11 – alineatul 1
	

	Textul propus de Comisie
	Amendamentul

	1.	Statele membre furnizează resursele și mijloacele juridice și administrative necesare pentru participarea lor eficientă și eficace la mecanismul de cooperare.
	1.	Statele membre furnizează resursele și mijloacele juridice și administrative necesare pentru a îndeplini, într-un mod corect și eficient, sarcinile care le sunt atribuite pentru a realiza obiectivele prezentului regulament, inclusiv participarea lor eficientă și eficace la mecanismul de cooperare.



Amendamentul		161

Propunere de regulament
Articolul 11 – alineatul 4
	

	Textul propus de Comisie
	Amendamentul

	4.	Statele membre se asigură că mecanismele lor de examinare oferă suficient timp și suficiente mijloace pentru a evalua și a ține seama în cea mai mare măsură de observațiile altor state membre și de avizele Comisiei înainte de adoptarea unei decizii de examinare. Acest lucru presupune deținerea tuturor mijloacelor și competențelor juridice necesare pentru a lua în considerare preocupările exprimate sau impacturile probabile identificate de un alt stat membru sau de Comisie în decizia sa de examinare sau în orice alt instrument relevant aflat la dispoziția sa. În cazul în care o investiție străină este notificată Comisiei și altor state membre în temeiul articolului 5, mecanismele de examinare nu permit statelor membre să ia o decizie de examinare înainte de expirarea termenelor pentru observații din partea statelor membre și pentru avizele Comisiei prevăzute la articolul 8 alineatul (3).
	4.	Mecanismele de examinare ale statelor membre oferă suficiente mijloace pentru a evalua și a ține seama în cea mai mare măsură de observațiile altor state membre și de avizele Comisiei înainte de adoptarea unei decizii de examinare. Acest lucru presupune deținerea tuturor mijloacelor și competențelor juridice necesare pentru a lua în considerare preocupările exprimate sau impacturile probabile identificate de un alt stat membru sau de Comisie în decizia sa de examinare sau în orice alt instrument relevant aflat la dispoziția sa.



Amendamentul		162

Propunere de regulament
Articolul 11 – alineatul 5
	

	Textul propus de Comisie
	Amendamentul

	5.	Statele membre se asigură că legislația națională permite respectarea obligațiilor prevăzute la articolul 7 alineatele (5)-(9).
	5.	Statele membre se asigură că legislația națională permite respectarea obligațiilor prevăzute la articolul 7.



Amendamentul		163

Propunere de regulament
Articolul 11 – alineatul 7
	

	Textul propus de Comisie
	Amendamentul

	7.	În cazul în care măsurile de atenuare dintr-o decizie de examinare impun respectarea de către întreprinderi stabilite în alte state membre, statele membre care au adoptat o decizie de examinare cooperează cu celălalt stat membru sau cu celelalte state membre în cauză în ceea ce privește monitorizarea și asigurarea respectării deciziei de examinare. Statele membre se asigură că dispun de toate mijloacele și competențele juridice necesare pentru a aborda în mod eficace consecințele nerespectării măsurilor de atenuare prevăzute într-o decizie de examinare.
	7.	În cazul în care măsurile de atenuare dintr-o decizie de examinare impun conformarea întreprinderilor stabilite mai multe state membre, statele membre vizate cooperează unele cu celelalte la monitorizarea și asigurarea respectării deciziei de examinare. Statele membre se asigură că dispun de toate mijloacele și competențele juridice necesare pentru a aborda în mod eficace consecințele nerespectării măsurilor de atenuare prevăzute într-o decizie de examinare a altui stat membru sau a Comisiei.



Amendamentul		164

Propunere de regulament
Articolul 11 – alineatul 7 a (nou)
	

	Textul propus de Comisie
	Amendamentul

	
	7a.	În cazul în care, după adoptarea unei decizii de examinare, un stat membru gazdă aplică sancțiuni în conformitate cu articolul 4 alineatul (2) litera (ha), acesta notifică tranzacția Comisiei și statelor membre care au prezentat observații într-un interval de timp rezonabil.



Amendamentul		165

Propunere de regulament
Articolul 12 – alineatul 1 – partea introductivă
	

	Textul propus de Comisie
	Amendamentul

	1.	Informațiile primite în conformitate cu procedurile prevăzute la articolele 5, 7 și 9 se utilizează numai în scopul pentru care au fost solicitate, cu excepția cazului în care:
	1.	Informațiile primite în conformitate cu procedurile prevăzute la articolele 5, 7, 9 și 9a se utilizează numai în scopul pentru care au fost solicitate, cu excepția cazului în care:



Amendamentul		166

Propunere de regulament
Articolul 12 – alineatul 1 – litera b
	

	Textul propus de Comisie
	Amendamentul

	(b)	Curtea de Justiție a Uniunii Europene sau o instanță a statului membru în care investiția străină este planificată sau realizată solicită aceste informații în scopul unor proceduri judiciare.
	(b)	Curtea de Justiție a Uniunii Europene sau o instanță a statului membru gazdă solicită aceste informații în scopul unor proceduri judiciare.



Amendamentul		167

Propunere de regulament
Articolul 12 – alineatul 4
	

	Textul propus de Comisie
	Amendamentul

	4.	Comisia furnizează un sistem securizat și criptat pentru a sprijini schimbul de informații între punctele de contact.
	eliminat



Amendamentul		168

Propunere de regulament
Articolul 12 a (nou)
	

	Textul propus de Comisie
	Amendamentul

	
	Articolul 12a

	
	Sistemul securizat și criptat și portalul unic

	
	1. 	Comisia instituie și întreține un sistem securizat și criptat pentru a facilita schimbul de informații între punctele de contact. Toate comunicările dintre statele membre, precum și dintre statele membre și Comisie în temeiul prezentului regulament, inclusiv notificările în temeiul articolului 5 și observațiile și avizele în temeiul articolului 7, se transmit exclusiv prin acest sistem securizat și criptat.

	
	2. 	Ca element al sistemului securizat și criptat, Comisia creează un portal online unic pentru a depune în format electronic la autoritățile de examinare cererile de investiții străine. Portalul unic respectiv intră în funcțiune cel târziu la ... [șase luni înainte de data aplicării prezentului regulament]. Acesta servește drept punct de intrare pentru examinarea investițiilor străine. Statele membre apelează la portalul unic pentru a primi cereri și pentru alte comunicări cu solicitanții.

	
	3. 	Solicitanții și reprezentanții lor legali depun cereri printr-un formular online disponibil pe portalul unic creat în temeiul alineatului (2) de la prezentul articol. Formularul cuprinde informațiile solicitate în temeiul articolului 10 alineatul (1).

	
	4. 	Atunci când depun o cerere, solicitanții selectează statele membre către care trebuie transmisă respectiva cerere. Comunicările ulterioare între statul membru destinatar și solicitanți se fac prin intermediul portalului până la finalizarea cererii de autorizare.

	
	5. 	Toate informațiile transmise prin intermediul portalului unic sunt puse doar la dispoziția destinatarului desemnat.

	
	6. 	Până la ... [șase luni înainte de data aplicării prezentului regulament], Comisia adoptă, prin acte de punere în aplicare în temeiul articolului 21, măsuri de stabilire a modalităților de funcționare a portalului unic și a sistemului securizat și criptat prevăzut la prezentul articol.

	
	7. 	Ca element al sistemului securizat și criptat, Comisia creează o bază de date securizată, care urmează să fie pusă la dispoziția tuturor statelor membre, cu informații transmise despre investițiile străine evaluate de mecanismul de cooperare, inclusiv părțile implicate, observațiile și avizele publicate și rezultatele evaluărilor efectuate în cadrul mecanismelor naționale de examinare, inclusiv informații despre deciziile de examinare relevante. Comisia înființează această bază de date securizată cel târziu la ... [șase luni de la data intrării în vigoare a prezentului regulament] și încarcă în baza de date menționată informațiile pe care le are la dispoziție din 12 octombrie 2020. Până la ... [data aplicării prezentului regulament], statele membre încarcă în baza de date respectivă informațiile pe care le are la dispoziție cu privire la rezultatul procedurii relevante în cadrul propriilor mecanisme de examinare. Statele membre și Comisia pot furniza și alte informații sau explicații, inclusiv informații comerciale relevante pe care le-au obținut și verificat de la agenți comerciali.



Amendamentul		169

Propunere de regulament
Articolul 12 b (nou)
	

	Textul propus de Comisie
	Amendamentul

	
	Articolul 12b

	
	Structura de informații comerciale

	
	Comisia dezvoltă o structură de informații comerciale care să sprijine autoritățile de examinare ale statelor membre să identifice potențiale riscuri pentru securitate și ordinea publică asociate cu investițiile străine, să facă evaluări coordonate ale riscurilor și, în consultare cu Grupul de experți al Comisiei pentru examinarea investițiilor străine, să sprijine un program al Uniunii de consolidare a capacităților de ISD pentru a identifica și promova bune practici și învățăminte desprinse și să ofere programe comune de formare pentru funcționarii statelor membre.



Amendamentul		170

Propunere de regulament
Articolul 13 – alineatul 2
	

	Textul propus de Comisie
	Amendamentul

	2.	Comisia stabilește, în scopul emiterii unui aviz motivat în mod corespunzător în temeiul articolului 7 alineatul (2) sau (3) sau al articolului 9 alineatul (7), dacă consideră că o investiție străină este de natură să afecteze în mod negativ securitatea sau ordinea publică.
	2.	Comisia stabilește, în scopul emiterii unui aviz motivat în mod corespunzător în temeiul articolului 7 alineatul (2) sau (3) sau al articolului 9 alineatul (7) sau în scopul emiterii unei decizii în temeiul articolului 7 alineatul (9b) sau (9c), dacă consideră că o investiție străină este de natură să afecteze în mod negativ securitatea sau ordinea publică.



Amendamentul		171

Propunere de regulament
Articolul 13 – alineatul 3 – partea introductivă
	

	Textul propus de Comisie
	Amendamentul

	3.	Atunci când stabilesc dacă o investiție este de natură să afecteze în mod negativ securitatea sau ordinea publică, statele membre sau Comisia analizează, în special, dacă investiția în cauză este de natură să afecteze în mod negativ:
	3.	Atunci când stabilesc dacă o investiție străină este de natură să afecteze în mod negativ securitatea sau ordinea publică, statele membre sau Comisia analizează, în special, dacă investiția în cauză este de natură să afecteze în mod negativ:



Amendamentul		172

Propunere de regulament
Articolul 13 – alineatul 3 – litera a
	

	Textul propus de Comisie
	Amendamentul

	(a)	securitatea, integritatea și funcționarea infrastructurii critice, fie ea fizică sau virtuală; în acest context, pe baza informațiilor disponibile, se evaluează, de asemenea, dacă investiția străină este de natură să afecteze în mod negativ reziliența oricăreia dintre entitățile critice pe care le-au identificat în temeiul Directivei (UE) 2022/2557 a Parlamentului European și a Consiliului20, precum și a entităților care intră în domeniul de aplicare al Directivei (UE) 2022/2555 a Parlamentului European și a Consiliului21. Se iau, de asemenea, în considerare rezultatele evaluărilor coordonate la nivelul Uniunii ale riscurilor de securitate legate de lanțurile de aprovizionare critice, efectuate în conformitate cu articolul 22 alineatul (1) din Directiva (UE) 2022/2555; ;
	(a)	securitatea, integritatea, funcționarea și reziliența infrastructurii critice, inclusiv terenurile și proprietățile critice pentru a utiliza o asemenea infrastructură critică, fie ea fizică sau virtuală; în acest context, pe baza informațiilor disponibile, se evaluează, de asemenea, dacă investiția străină este de natură să afecteze în mod negativ reziliența oricăreia dintre entitățile critice pe care le-au identificat în temeiul Directivei (UE) 2022/2557 a Parlamentului European și a Consiliului20, precum și a entităților care intră în domeniul de aplicare al Directivei (UE) 2022/2555 a Parlamentului European și a Consiliului21. Se iau, de asemenea, în considerare rezultatele evaluărilor coordonate la nivelul Uniunii ale riscurilor de securitate, inclusiv ale celor legate de lanțurile de aprovizionare critice, efectuate în conformitate cu articolul 22 alineatul (1) din Directiva (UE) 2022/2555, care cuprind factori de risc atât tehnici, cât și netehnici;

	__________________
	__________________

	20 Directiva (UE) 2022/2557 a Parlamentului European și a Consiliului din 14 decembrie 2022 privind reziliența entităților critice și de abrogare a Directivei 2008/114/CE a Consiliului (JO L 333, 27.12.2022, p. 164, ELI: http://data.europa.eu/eli/dir/2022/2557/oj).
	20 Directiva (UE) 2022/2557 a Parlamentului European și a Consiliului din 14 decembrie 2022 privind reziliența entităților critice și de abrogare a Directivei 2008/114/CE a Consiliului (JO L 333, 27.12.2022, p. 164, ELI: http://data.europa.eu/eli/dir/2022/2557/oj).

	21 Directiva (UE) 2022/2555 a Parlamentului European și a Consiliului din 14 decembrie 2022 privind măsuri pentru un nivel comun ridicat de securitate cibernetică în Uniune, de modificare a Regulamentului (UE) nr. 910/2014 și a Directivei (UE) 2018/1972 și de abrogare a Directivei (UE) 2016/1148 (JO L 333, 27.12.2022, p. 80, ELI: http://data.europa.eu/eli/dir/2022/2555/oj).
	21 Directiva (UE) 2022/2555 a Parlamentului European și a Consiliului din 14 decembrie 2022 privind măsuri pentru un nivel comun ridicat de securitate cibernetică în Uniune, de modificare a Regulamentului (UE) nr. 910/2014 și a Directivei (UE) 2018/1972 și de abrogare a Directivei (UE) 2016/1148 (JO L 333, 27.12.2022, p. 80, ELI: http://data.europa.eu/eli/dir/2022/2555/oj).



Amendamentul		173

Propunere de regulament
Articolul 13 – alineatul 3 – litera a a (nouă)
	

	Textul propus de Comisie
	Amendamentul

	
	(aa)	securitatea instalațiilor militare și a altor instalații publice sensibile aflate în imediata vecinătate geografică a unei entități-țintă a Uniunii;



Amendamentul		174

Propunere de regulament
Articolul 13 – alineatul 3 – litera a b (nouă)
	

	Textul propus de Comisie
	Amendamentul

	
	(ab)	securitatea, integritatea, funcționarea, stabilitatea operațională și reziliența pieței interne;



Amendamentul		175

Propunere de regulament
Articolul 13 – alineatul 3 – litera b
	

	Textul propus de Comisie
	Amendamentul

	(b)	disponibilitatea tehnologiilor critice;
	(b)	disponibilitatea și gradul de adoptare a tehnologiilor critice, securitatea tehnologică și scurgerile de tehnologie;



Amendamentul		176

Propunere de regulament
Articolul 13 – alineatul 3 – litera c
	

	Textul propus de Comisie
	Amendamentul

	(c)	continuitatea aprovizionării cu materii prime critice;
	(c)	securitatea și reziliența lanțurilor de aprovizionare cu factori de producție critici;



Amendamentul		177

Propunere de regulament
Articolul 13 – alineatul 3 – litera c a (nouă)
	

	Textul propus de Comisie
	Amendamentul

	
	(ca)	securitatea alimentară;



Amendamentul		178

Propunere de regulament
Articolul 13 – alineatul 3 – litera c b (nouă)
	

	Textul propus de Comisie
	Amendamentul

	
	(cb)	capacitatea de a evita și de aborda dependențele strategice;



Amendamentul		179

Propunere de regulament
Articolul 13 – alineatul 3 – litera c c (nouă)
	

	Textul propus de Comisie
	Amendamentul

	
	(cc)	protejarea stabilității financiare și economice a Uniunii;



Amendamentul		180

Propunere de regulament
Articolul 13 – alineatul 3 – litera c d (nouă)
	

	Textul propus de Comisie
	Amendamentul

	
	(cd)	furnizarea de servicii esențiale și de servicii de interes general;



Amendamentul		181

Propunere de regulament
Articolul 13 – alineatul 3 – litera d
	

	Textul propus de Comisie
	Amendamentul

	(d)	protecția informațiilor sensibile, inclusiv a datelor cu caracter personal, în special în ceea ce privește capacitatea investitorului străin de a accesa, controla și prelucra în alt mod aceste date cu caracter personal sau (e)
	(d)	protecția informațiilor sensibile, inclusiv a datelor cu caracter personal în sensul definiției de la articolul 4 punctul 1 din Regulamentul (UE) 2016/6791a, în special în ceea ce privește capacitatea investitorului străin de a accesa, controla și prelucra în alt mod aceste informații;

	
	__________________

	
	1a Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), JO L 119, 4.5.2016, p. 1, ELI: http://data.europa.eu/eli/reg/2016/679/oj.



Amendamentul		182

Propunere de regulament
Articolul 13 – alineatul 3 – litera d a (nou)
	

	Textul propus de Comisie
	Amendamentul

	
	(da)	protecția proprietății intelectuale, a cunoștințelor sau a altor active necorporale;



Amendamentul		183

Propunere de regulament
Articolul 13 – alineatul 3 – litera e
	

	Textul propus de Comisie
	Amendamentul

	(e)	libertatea și pluralismul mass-mediei, inclusiv al platformelor online care pot fi utilizate pentru dezinformare la scară largă sau activități infracționale.
	(e)	libertatea și pluralismul mass-mediei, inclusiv al platformelor online și de socializare care pot fi utilizate pentru dezinformare la scară largă sau activități infracționale, drepturile fundamentale, discursul civic și procesele electorale, precum și neutralitatea, obiectivitatea și pluralismul educației; sau



Amendamentul		184

Propunere de regulament
Articolul 13 – alineatul 3 – litera e a (nouă)
	

	Textul propus de Comisie
	Amendamentul

	
	(ea)	probabilitatea unei constrângeri economice din partea unei țări terțe care intră sub incidența articolului 2 din Regulamentul (UE) 2023/26751a. 

	
	__________________

	
	1a Regulamentul (UE) 2023/2675 al Parlamentului European și al Consiliului din 22 noiembrie 2023 privind protejarea Uniunii și a statelor membre ale acesteia împotriva constrângerilor economice exercitate de țările terțe (JO L, 2023/2675, 7.12.2023, ELI: http://data.europa.eu/eli/reg/2023/2675/oj).



Amendamentul		185

Propunere de regulament
Articolul 13 – alineatul 4 – litera -a (nouă)
	

	Textul propus de Comisie
	Amendamentul

	
	(-a)	dacă investitorul străin sau filiala investitorului străin în Uniune este controlată direct sau indirect de guvernul unei țări terțe, inclusiv de organisme de stat, de autorități regionale sau locale sau de forțele armate ale unei țări terțe, inclusiv prin structura de proprietate, prin finanțări semnificative, prin drepturi speciale sau prin directori ori administratori numiți de stat sau prin alte mijloace menite să influențeze deciziile conducerii, cum ar fi acțiunile privilegiate;



Amendamentul		186

Propunere de regulament
Articolul 13 – alineatul 4 – litera a
	

	Textul propus de Comisie
	Amendamentul

	(a)	dacă investitorul străin, o persoană fizică sau o entitate care controlează investitorul străin, beneficiarul real al investitorului străin, oricare dintre filialele investitorului străin sau orice altă parte deținută sau controlată de investitorul străin sau care acționează în numele sau la ordinul acestuia a fost implicat(ă) într-o investiție străină examinată anterior de un stat membru și care nu a fost autorizată sau a fost autorizată doar cu anumite condiții; pentru a stabili acest lucru, statele membre și Comisia se bazează pe informațiile de care dispun, inclusiv pe informațiile conținute în baza de date securizată creată în temeiul articolului 7 alineatul (10);
	(a)	dacă investitorul străin, o persoană fizică sau o entitate care controlează investitorul străin, beneficiarul real al investitorului străin, oricare dintre filialele investitorului străin sau orice altă parte deținută sau controlată de investitorul străin sau care acționează în numele sau la ordinul acestuia a fost implicat(ă) într-o investiție străină examinată anterior de un stat membru sau, atunci când este cazul, de o țară terță care dispune de un mecanism consacrat de examinare a investițiilor străine directe cu care Uniunea cooperează în chestiuni legate de examinarea investițiilor, iar investiția în cauză nu a fost autorizată sau a fost autorizată doar cu anumite condiții; pentru a stabili acest lucru, statele membre și Comisia se bazează pe informațiile de care dispun, inclusiv pe informațiile conținute în baza de date securizată creată în temeiul articolului 12a alineatul (6a);



Amendamentul		187

Propunere de regulament
Articolul 13 – alineatul 4 – litera d
	

	Textul propus de Comisie
	Amendamentul

	(d)	dacă investitorul străin sau oricare dintre filialele sale s-a implicat în activități ilegale sau infracționale, inclusiv în eludarea măsurilor restrictive ale Uniunii impuse în temeiul articolului 215 din TFUE;
	(d)	dacă investitorul străin sau oricare dintre filialele sale s-a implicat în activități ilegale sau infracționale, inclusiv în spălarea banilor și eludarea măsurilor restrictive ale Uniunii impuse în temeiul articolului 215 din TFUE;



Amendamentul		188

Propunere de regulament
Articolul 13 – alineatul 4 – litera e
	

	Textul propus de Comisie
	Amendamentul

	(e)	dacă este probabil ca investitorul străin, o persoană fizică sau o entitate care controlează investitorul străin, beneficiarul real al investitorului străin, oricare dintre filialele investitorului străin sau orice altă parte deținută sau controlată de investitorul străin sau care acționează în numele sau la ordinul acestuia să urmărească obiectivele de politică ale unei țări terțe sau să faciliteze dezvoltarea capacităților militare ale unei țări terțe.
	(e)	dacă este probabil ca investitorul străin, o persoană fizică sau o entitate care controlează investitorul străin, beneficiarul real al investitorului străin, oricare dintre filialele investitorului străin sau orice altă parte deținută sau controlată de investitorul străin sau care acționează în numele sau la ordinul acestuia să urmărească obiectivele de politică ale unei țări terțe, să crească riscurile de încălcare a dreptului internațional de către o țară terță sau să faciliteze dezvoltarea capacităților militare ale unei țări terțe.



Amendamentul		189

Propunere de regulament
Articolul 13 – alineatul 4 – litera e a (nouă)
	

	Textul propus de Comisie
	Amendamentul

	
	(ea)	dacă investitorul străin este stabilit într-o țară terță care face obiectul unor măsuri restrictive ale Uniunii, în temeiul articolului 215 din TFUE, într-o jurisdicție identificată ca țară terță cu deficiențe strategice semnificative în regimul său național de combatere a spălării banilor și a finanțării terorismului, în conformitate cu articolul 29 din Regulamentul (UE) 2024/1624 al Parlamentului European și al Consiliului, sau într-o țară care urmărește o strategie agresivă de fuziune civil-militară;



Amendamentul		190

Propunere de regulament
Articolul 13 – alineatul 4 – litera e b (nouă)
	

	Textul propus de Comisie
	Amendamentul

	
	(eb)	dacă investitorul străin sau oricare dintre filialele sale este stabilită într-o țară terță a cărei legislație permite accesul arbitrar la operațiuni sau date ale întreprinderii, inclusiv la informații sensibile din punct de vedere comercial, și impune întreprinderilor obligații de comunicare a unor informații fără un echilibru democratic al puterilor, mecanisme de supraveghere, respectarea garanțiilor procedurale sau dreptul de a introduce o cale de atac în fața unei instanțe judecătorești independente.



Amendamentul		191

Propunere de regulament
Articolul 13 – alineatul 4 a (nou)
	

	Textul propus de Comisie
	Amendamentul

	
	4a.	Comisia pune la dispoziție un formular de evaluare a riscurilor care poate fi utilizat de statele membre pentru a evalua elementele menționate la alineatele (3) și (4).



Amendamentul		192

Propunere de regulament
Articolul 13 – alineatul 4 b (nou)
	

	Textul propus de Comisie
	Amendamentul

	
	4b.	Comisia poate efectua o evaluare a riscurilor în legătură cu un anumit sector, o anumită tehnologie critică, anumiți investitori străini sau anumite întreprinderi din Uniune, pentru a fundamenta deciziile de examinare ale statelor membre. Această evaluare a riscurilor este pusă la dispoziție în baza de date securizată creată în temeiul articolului 12 alineatul (6a) și este luată în considerare de statele membre atunci când stabilesc dacă o investiție este de natură să afecteze în mod negativ securitatea sau ordinea publică.



Amendamentul		193

Propunere de regulament
Articolul 14 – titlu
	

	Textul propus de Comisie
	Amendamentul

	Deciziile de examinare a investițiilor străine de natură să afecteze în mod negativ securitatea sau ordinea publică
	Deciziile de examinare a investițiilor străine



Amendamentul		194

Propunere de regulament
Articolul 14 – alineatul 1 – paragraful 1 – partea introductivă
	

	Textul propus de Comisie
	Amendamentul

	În cazul în care, ținând seama de criteriile prevăzute la articolul 13 și, după caz, în lumina observațiilor furnizate de alte state membre în temeiul articolului 7 alineatul (1) sau al articolului 9 alineatul (7) sau a unui aviz emis de Comisie în temeiul articolului 7 alineatul (2) sau (3) sau al articolului 9 alineatul (7), statul membru în care investiția străină este planificată sau realizată ajunge la concluzia că investiția străină este de natură să afecteze în mod negativ securitatea sau ordinea publică într-unul sau mai multe state membre, inclusiv în cazul în care este vizat un proiect sau un program de interes pentru Uniune, acesta emite o decizie de examinare pentru:
	În cazul în care, ținând seama de criteriile prevăzute la articolul 13 și, după caz, în lumina observațiilor furnizate de alte state membre în temeiul articolului 7 alineatul (1) sau al articolului 9 alineatul (7) sau a unui aviz emis de Comisie în temeiul articolului 7 alineatul (2) sau (3) sau al articolului 9 alineatul (7), și fără a aduce atingere competenței Comisiei de a adopta o decizie în temeiul articolului 7 alineatul (9c), statul membru gazdă ajunge la concluzia că investiția străină este de natură să afecteze în mod negativ securitatea sau ordinea publică într-unul sau mai multe state membre, inclusiv în cazul în care este vizat un proiect sau un program de interes pentru Uniune, acesta emite o decizie de examinare pentru:



Amendamentul		195

Propunere de regulament
Articolul 14 – alineatul 1 – paragraful 2
	

	Textul propus de Comisie
	Amendamentul

	Decizia de examinare respectă principiul proporționalității și ia în considerare toate circumstanțele investiției străine.
	Decizia de examinare respectă principiul proporționalității, se bazează pe riscuri documentate și ia în considerare toate circumstanțele investiției străine.



Amendamentul		196

Propunere de regulament
Articolul 14 – alineatul 2
	

	Textul propus de Comisie
	Amendamentul

	2.	În cazul în care statul membru în care investiția străină este planificată sau realizată consideră că alte măsuri în temeiul dreptului Uniunii sau al dreptului intern sunt disponibile și adecvate pentru a contracara efectul investiției străine asupra securității și a ordinii publice, investiția străină este autorizată fără anumite condiții.
	2.	În cazul în care statul membru gazdă concluzionează că investiția străină nu este de natură să afecteze în mod negativ securitatea sau ordinea publică sau consideră că alte măsuri în temeiul dreptului Uniunii sau al dreptului intern sunt disponibile și adecvate pentru a contracara în mod eficace efectul investiției străine asupra securității și a ordinii publice, cu excepția cazurilor în care Comisia a adoptat o decizie în temeiul articolului 7 alineatul (9c), investiția străină este autorizată fără condiții.



Amendamentul		197

Propunere de regulament
Articolul 14 – alineatul 2 a (nou)
	

	Textul propus de Comisie
	Amendamentul

	
	2a.	Măsurile de atenuare menționate la alineatul (1) litera (a) trebuie să fie suficiente pentru a contracara efectul investiției străine asupra securității și a ordinii publice și să respecte principiul proporționalității. Respectivele măsuri pot include:

	
	(a) 	modificări ale structurii de guvernanță propuse a entității-țintă;

	
	(b) 	modificări ale drepturilor de vot conferite investitorului;

	
	(c) 	prevenirea accesului neautorizat la tehnologii sau informații sensibile;

	
	(d) 	angajamente din partea investitorului de a asigura o anumită furnizare și/sau furnizarea către un anumit client;

	
	(e) 	angajamente din partea investitorului de a crea valoare adăugată la nivel local sau de a o menține;

	
	(f) 	angajamente din partea investitorului de a contracara riscul de dependență, inclusiv transferul de tehnologii și de know-how;

	
	(g) 	măsuri care vizează asigurarea continuității activităților economice;

	
	(h) 	cerințe privind aprovizionarea cu componente critice de la furnizori siguri și fiabili;

	
	(i) 	punerea în aplicare a protocoalelor de securitate cibernetică pentru a asigura protecția împotriva amenințărilor potențiale;

	
	(j) 	cerința ca investitorul străin să creeze o societate în comun cu o întreprindere din Uniune;

	
	(k) 	obligația de a stoca și de a prelucra date specifice în cadrul Uniunii.



Amendamentul		198

Propunere de regulament
Articolul 14 a (nou)
	

	Textul propus de Comisie
	Amendamentul

	
	Articolul 14a

	
	Grupul de experți pentru examinarea investițiilor străine directe în Uniune

	
	1. 	Grupul de experți pentru examinarea investițiilor străine directe în Uniune, care furnizează consiliere și cunoștințe de specialitate Comisiei, participă în continuare la discuții privind examinarea investițiilor străine directe. Acesta împărtășește bunele practici și învățămintele desprinse și procedează la un schimb de opinii cu privire la tendințele emergente și la chestiunile de interes comun legate de investițiile străine directe. Comisia solicită, de asemenea, avizul grupului respectiv cu privire la chestiunile sistemice legate de punerea în aplicare a prezentului regulament. Grupul se reunește periodic pentru a asigura dialogul continuu și învățarea reciprocă.

	
	2. 	Discuțiile din cadrul grupului respectiv sunt confidențiale.



Amendamentul		199

Propunere de regulament
Articolul 14 b (nou)
	

	Textul propus de Comisie
	Amendamentul

	
	Articolul 14b

	
	Cerințe de transparență publică

	
	1. 	Până la ... [data intrării în vigoare a prezentului regulament], Comisia publică orientări privind aplicarea:

	
	(a) 	criteriilor pe baza cărora se stabilește dacă o investiție permite participarea efectivă la gestionarea sau controlul unui obiectiv al Uniunii în conformitate cu articolul 2 alineatul (1);

	
	(b) 	criteriilor pe baza cărora se stabilește dacă o întreprindere face parte din sau participă la un proiect sau program de interes pentru Uniune în conformitate cu articolul 4 alineatul (4) litera (a);

	
	(c) 	criteriilor pe baza cărora se stabilește dacă o întreprindere își desfășoară activitatea economică în una dintre zonele enumerate în anexa II în conformitate cu articolul 4 alineatul (2) punctul 9;

	
	(d) 	criteriilor pe baza cărora se evaluează riscurile potențiale la adresa securității și a ordinii publice, inclusiv riscurile transfrontaliere și cele generate de investițiile de tip „greenfield”, așa cum sunt prevăzute la articolul 13.

	
	Înainte de a emite orientările menționate la alineatul (1), Comisia organizează consultări adecvate cu părțile interesate. Comisia actualizează periodic orientările respective în lumina experienței dobândite în punerea în aplicare a prezentului regulament.

	
	2. 	Comisia publică o listă a tuturor mecanismelor de examinare instituite de statele membre. Lista respectivă conține informații succinte cu privire la domeniul de aplicare respectiv și la normele procedurale relevante ale fiecărui mecanism de examinare. Aceasta conține, de asemenea, un link către orientările autorităților de examinare menționate la alineatul (3) și datele de contact ale punctului de contact în cauză. Comisia actualizează lista respectivă în mod regulat.

	
	3. 	Pentru a spori transparența și previzibilitatea, statele membre publică și actualizează periodic orientări detaliate privind domeniul de aplicare a mecanismului lor de examinare, pragurile și factorii declanșatori pentru obligațiile de notificare, criteriile utilizate pentru a evalua dacă o investiție este de natură să afecteze în mod negativ securitatea sau ordinea publică, criteriile pentru inițierea unei investigații aprofundate, precum și privind termenele și normele procedurale aplicabile.



Amendamentul		200

Propunere de regulament
Articolul 15 – alineatul 1
	

	Textul propus de Comisie
	Amendamentul

	Statele membre și Comisia pot coopera cu autoritățile responsabile din țările terțe cu privire la chestiuni referitoare la examinarea investițiilor din motive de securitate și de ordine publică.
	Statele membre și Comisia pot coopera cu autoritățile responsabile din țările terțe și pot dialoga prin intermediul unor platforme bilaterale și multilaterale cu privire la chestiuni referitoare la examinarea investițiilor din motive de securitate și de ordine publică. Respectiva colaborare poate implica schimbul de informații și de bune practici, precum și asistență tehnică și sprijin în vederea consolidării capacităților. În contextul respectivei cooperări, Comisia încurajează instituirea unor mecanisme de examinare a investițiilor de către țările terțe, în special țările candidate la aderarea la Uniune și țările din vecinătatea Uniunii.



Amendamentul		201

Propunere de regulament
Articolul 16 – alineatul 1 – partea introductivă
	

	Textul propus de Comisie
	Amendamentul

	1.	Până la data de 31 martie a fiecărui an începând cu [a se adăuga data: primul an de aplicare], statele membre raportează Comisiei, în mod confidențial, cu privire la activitățile desfășurate în cadrul mecanismului lor de examinare și al mecanismului de cooperare pentru anul calendaristic precedent. Raportul respectiv cuprinde informații privind următoarele:
	1.	Până la data de 31 martie a fiecărui an începând cu [a se adăuga data: primul an de aplicare], statele membre raportează Comisiei, în mod confidențial, cu privire la activitățile desfășurate în cadrul mecanismului lor de examinare și al mecanismului de cooperare pentru anul calendaristic precedent. Raportul respectiv cuprinde:



Amendamentul		202

Propunere de regulament
Articolul 16 – alineatul 1 – litera c
	

	Textul propus de Comisie
	Amendamentul

	(c)	numărul de investiții străine interzise, numărul de investiții străine retrase;
	(c)	numărul de investiții străine interzise, numărul de investiții străine retrase sau anulate;



Amendamentul		203

Propunere de regulament
Articolul 16 – alineatul 1 – litera e
	

	Textul propus de Comisie
	Amendamentul

	(e)	informații privind originea investitorilor străini și sectorul de activitate al entităților-țintă vizate de investițiile străine examinate, autorizate sau interzise;
	(e)	informații privind originea investitorilor străini și sectorul de activitate al entităților-țintă vizate de investițiile străine examinate, autorizate fără condiții, autorizate cu anumite condiții, precum și, respectiv, de investițiile străine interzise;



Amendamentul		204

Propunere de regulament
Articolul 16 – alineatul 1 – litera e a (nouă)
	

	Textul propus de Comisie
	Amendamentul

	
	(ea)	durata medie a procedurilor de examinare a investițiilor;



Amendamentul		205

Propunere de regulament
Articolul 16 – alineatul 1 – litera f
	

	Textul propus de Comisie
	Amendamentul

	(f)	o prezentare agregată a riscurilor și vulnerabilităților identificate în investițiile străine care au condus la o decizie de examinare.
	(f)	o descriere a riscurilor și vulnerabilităților identificate în investițiile străine care au condus la o decizie de examinare;



Amendamentul		206

Propunere de regulament
Articolul 16 – alineatul 1 – litera f a (nouă)
	

	Textul propus de Comisie
	Amendamentul

	
	(fa)	numărul de proceduri din proprie inițiativă deschise în temeiul articolului 9 alineatul (1) și numărul de cazuri în care acestea au condus la inițierea unei proceduri de examinare de către statul membru gazdă.



Amendamentul		207

Propunere de regulament
Articolul 16 – alineatul 1 a (nou)
	

	Textul propus de Comisie
	Amendamentul

	
	1a.	Până la ... [data de 1 ianuarie a primului an de aplicare], Comisia adoptă un act de punere în aplicare în temeiul articolului 21 care stabilește formularul care trebuie utilizat pentru raportarea informațiilor menționate la alineatul (1) al prezentului articol.



Amendamentul		208

Propunere de regulament
Articolul 16 – alineatul 2
	

	Textul propus de Comisie
	Amendamentul

	2.	Pe baza informațiilor primite în conformitate cu alineatul (1) și pe baza evaluării sale privind tendințele și evoluțiile, Comisia transmite Parlamentului European și Consiliului în fiecare an un raport referitor la punerea în aplicare a prezentului regulament. Raportul este public.
	2.	Pe baza informațiilor primite în conformitate cu alineatul (1), pe baza practicii sale de punere în aplicare și pe baza evaluării sale privind tendințele și evoluțiile, Comisia transmite Parlamentului European și Consiliului în fiecare an un raport referitor la punerea în aplicare a prezentului regulament până la data de 30 septembrie a fiecărui an, începând cu ... [primul an de aplicare a prezentului regulament]. Raportul este public.



Amendamentul		209

Propunere de regulament
Articolul 16 – alineatul 2 a (nou)
	

	Textul propus de Comisie
	Amendamentul

	
	2a.	Raportul anual al Comisiei include o prezentare generală a informațiilor menționate la alineatul (1) pentru fiecare stat membru, o evaluare a tendințelor și a cifrelor privind investițiile străine în Uniune, evoluțiile legislative relevante din statele membre, eforturile de cooperare internațională, lecțiile învățate și bunele practici pentru a sprijini punerea în aplicare a prezentului regulament.



Amendamentul		210

Propunere de regulament
Articolul 18 – alineatul 1
	

	Textul propus de Comisie
	Amendamentul

	1.	Comisia evaluează funcționarea și eficacitatea prezentului regulament la cinci ani de la data aplicării prezentului regulament și, ulterior, la fiecare cinci ani și prezintă un raport Parlamentului European și Consiliului. Statele membre sunt implicate în acest exercițiu și, dacă este necesar, transmit Comisiei informații suplimentare pentru elaborarea respectivului raport.
	1.	Comisia evaluează funcționarea și eficacitatea prezentului regulament la trei ani de la data aplicării prezentului regulament și, ulterior, la fiecare cinci ani și prezintă un raport Parlamentului European și Consiliului. Statele membre sunt implicate în acest proces de evaluare și, dacă este necesar, transmit Comisiei informații suplimentare pentru elaborarea respectivului raport. Raportul respectiv include o analiză a evoluției investițiilor străine în Uniune, precum și o evaluare a contribuției prezentului regulament la securitatea economică a Uniunii. Aceasta ar trebui să includă o evaluare pentru a stabili dacă condițiile prevăzute la articolul 4 alineatul (4) și alineatul (4a) ar trebui modificate pentru a asigura o abordare coerentă a examinării investițiilor străine, luând în considerare criteriile prevăzute la articolul 13 alineatele (3) și (4), inclusiv securitatea instalațiilor militare și a altor instalații publice sensibile. Raportul evaluează, de asemenea, costurile de asigurare a conformității cu care se confruntă întreprinderile.



Amendamentul		211

Propunere de regulament
Articolul 19 – alineatul 2 – partea introductivă
	

	Textul propus de Comisie
	Amendamentul

	2.	Comisia este împuternicită să adopte acte delegate în conformitate cu articolul 20 în scopul modificării, dacă este necesar, a listei cu tehnologiile, activele, instalațiile, echipamentele, rețelele, sistemele, serviciile și activitățile economice de o importanță deosebită pentru interesele de securitate sau de ordine publică ale Uniunii prevăzute în anexa II, pentru a ține seama de modificările circumstanțelor relevante pentru interesele de securitate sau de ordine publică ale Uniunii. În special, aceste considerații includ următoarele:
	2.	Comisia este împuternicită să adopte acte delegate în conformitate cu articolul 20 în scopul modificării, dacă este necesar, a listei cu tehnologiile, materialele, activele, instalațiile, echipamentele, rețelele, sistemele, serviciile și activitățile economice de o importanță deosebită pentru interesele de securitate sau de ordine publică ale Uniunii prevăzute în anexa II, pentru a ține seama de modificările circumstanțelor relevante pentru interesele de securitate sau de ordine publică ale Uniunii. În special, aceste considerații includ următoarele:



Amendamentul		212

Propunere de regulament
Articolul 19 – alineatul 2 – litera b a (nouă)
	

	Textul propus de Comisie
	Amendamentul

	
	(ba)	rezultatele evaluărilor riscurilor relevante efectuate de Comisie și de statele membre în cadrul Strategiei pentru securitate economică a Uniunii;



Amendamentul		213

Propunere de regulament
Articolul 19 – alineatul 2 a (nou)
	

	Textul propus de Comisie
	Amendamentul

	
	2a.	Primul dintre actele delegate menționate la alineatul (2) al prezentului articol se adoptă până la ... [9 luni de la data intrării în vigoare a prezentului regulament] cu scopul de a modifica anexa II în vederea detalierii listei cu tehnologiile, materialele, activele, instalațiile, echipamentele, rețelele, sistemele, serviciile și activitățile economice de o importanță deosebită pentru interesele de securitate sau de ordine publică ale Uniunii.



Amendamentul		214

Propunere de regulament
Articolul 20 – alineatul 2
	

	Textul propus de Comisie
	Amendamentul

	2.	Competența de a adopta acte delegate se conferă Comisiei pe o perioadă nedeterminată de la [data intrării în vigoare a actului legislativ de bază].
	2.	Competența de a adopta acte delegate menționată la articolul 19 se conferă Comisiei pentru o perioadă de cinci ani de la ... [data intrării în vigoare a prezentului regulament]. Comisia prezintă un raport privind delegarea de competențe cel târziu cu nouă luni înainte de încheierea perioadei de cinci ani. Delegarea de competențe se prelungește tacit cu perioade de timp identice, cu excepția cazului în care Parlamentul European sau Consiliul se opun prelungirii respective cel târziu cu trei luni înainte de încheierea fiecărei perioade.



Amendamentul		215

Propunere de regulament
Articolul 21 – alineatul 1
	

	Textul propus de Comisie
	Amendamentul

	1.	Comisia este împuternicită să adopte acte de punere în aplicare de stabilire a formularelor care trebuie utilizate pentru furnizarea informațiilor indicate la articolul 10 alineatul (1).
	eliminat



Amendamentul		216

Propunere de regulament
Articolul 21 – alineatul 2
	

	Textul propus de Comisie
	Amendamentul

	2.	Actele de punere în aplicare menționate la alineatul (1) se adoptă în conformitate cu procedura de consultare menționată la articolul 22 alineatul (2).
	2.	Actele de punere în aplicare menționate la articolul 10 alineatul (2), articolul 12a alineatul (3), articolul 12a alineatul (6) și articolul 16 alineatul (1a) se adoptă în conformitate cu procedura de consultare menționată la articolul 22 alineatul (2).



Amendamentul		217
Propunere de regulament
Articolul 23 – paragraful 1
	

	Textul propus de Comisie
	Amendamentul

	Regulamentul (UE) 2019/452 se abrogă de la [data: 15 luni de la intrarea în vigoare].
	Regulamentul (UE) 2019/452 se abrogă de la ... [12 luni de la data intrării în vigoare a prezentului regulament].



Amendamentul		218

Propunere de regulament
Articolul 24 – paragraful 2
	

	Textul propus de Comisie
	Amendamentul

	Acesta se aplică de la [data: 15 luni de la intrarea în vigoare].
	Acesta se aplică de la ... [12 luni de la data intrării în vigoare a prezentului regulament]. 



Amendamentul		219

Propunere de regulament
Articolul 24 – paragraful 2 a (nou)
	

	Textul propus de Comisie
	Amendamentul

	
	Cu toate acestea, articolul 19 alineatele (2) și (2a) se aplică de la ... [data intrării în vigoare a prezentului regulament].

	
	Prezentul regulament se aplică indiferent dacă portalul unic menționat la articolul 12a alineatul (2) este operațional sau nu.



Amendamentul		220

Propunere de regulament
Anexa I – punctul 7 – paragraful 2
	

	Textul propus de Comisie
	Amendamentul

	Regulamentul (UE) nr. 1315/2013 al Parlamentului European și al Consiliului din 11 decembrie 2013 privind orientările Uniunii pentru dezvoltarea rețelei transeuropene de transport și de abrogare a Deciziei nr. 661/2010/UE (JO L 348, 20.12.2013, p. 1, ELI: http://data.europa.eu/eli/reg/2013/1315/oj).
	Regulamentul (UE) 2024/1679 al Parlamentului European și al Consiliului din 13 iunie 2024 privind orientările Uniunii pentru dezvoltarea rețelei transeuropene de transport, de modificare a Regulamentelor (UE) 2021/1153 și (UE) nr. 913/2010 și de abrogare a Regulamentului (UE) nr. 1315/2013 (JO L 2024/1679, 28.6.2024, ELI: http://data.europa.eu/eli/reg/2024/1679/oj).



Amendamentul		221

Propunere de regulament
Anexa I – punctul 17 a (nou)
	

	Textul propus de Comisie
	Amendamentul

	
	17a.	Programul privind industria europeană de apărare (EDIP)

	
	[A se adăuga trimiterea după adoptarea regulamentului.]



Amendamentul		222

Propunere de regulament
Anexa I – punctul 20 a (nou)
	

	Textul propus de Comisie
	Amendamentul

	
	20a.	Proiecte de interes comun și proiecte de interes reciproc

	
	Regulamentul delegat (UE) 2024/1041 al Comisiei din 28 noiembrie 2023 de modificare a Regulamentului (UE) nr. 2022/869 al Parlamentului European și al Consiliului în ceea ce privește lista proiectelor de interes comun și a proiectelor de interes reciproc a Uniunii (JO L, 2024/1041, 8.4.2024, p. 1, ELI: http://data.europa.eu/eli/reg_del/2024/1041/oj).



Amendamentul		223

Propunere de regulament
Anexa II – subtitlul 1
	

	Textul propus de Comisie
	Amendamentul

	Lista tehnologiilor, activelor, instalațiilor, echipamentelor, rețelelor, sistemelor, serviciilor și activităților economice de importanță deosebită pentru interesele de securitate sau de ordine publică ale Uniunii
	Lista tehnologiilor, materialelor, activelor, instalațiilor, echipamentelor, rețelelor, sistemelor, serviciilor și activităților economice de importanță deosebită pentru interesele de securitate sau de ordine publică ale Uniunii



Amendamentul		224

Propunere de regulament
Anexa II – punctul 3 – litera a – partea introductivă
	

	Textul propus de Comisie
	Amendamentul

	a.	Tehnologiile în domeniul semiconductorilor avansați:
	a.	Tehnologiile în domeniul semiconductorilor:



Amendamentul		225

Propunere de regulament
Anexa II – punctul 3 – litera a – liniuța 1
	

	Textul propus de Comisie
	Amendamentul

	–	microelectronică, inclusiv procesoare
	–	proiectarea de „circuite integrate și alți semiconductori”, inclusiv microprocesoare, procesoare grafice, microcontrolere, cipuri logice, cipuri de memorie, cipuri de radiofrecvență, cipuri fotonice, cipuri analogice, cipuri cuantice, semiconductori optici, semiconductori de putere și componente discrete și senzori/microsisteme, precum și nucleul de proprietate intelectuală aferent semiconductorilor



Amendamentul		226

Propunere de regulament
Anexa II – punctul 3 – litera a – liniuța 2
	

	Textul propus de Comisie
	Amendamentul

	–	tehnologii fotonice (inclusiv laser de mare putere)
	–	software-ul de automatizare a proiectării electronice pentru proiectarea circuitelor integrate și a altor semiconductori sau pentru proiectarea încapsulării avansate



Amendamentul		227

Propunere de regulament
Anexa II – punctul 3 – litera a – liniuța 3
	

	Textul propus de Comisie
	Amendamentul

	–	cipuri de înaltă frecvență
	–	fabricarea inițială a circuitelor integrate și a altor semiconductori



Amendamentul		228

Propunere de regulament
Anexa II – punctul 3 – litera a – liniuța 4
	

	Textul propus de Comisie
	Amendamentul

	–	echipamente de fabricare a semiconductorilor la dimensiuni foarte avansate ale nodurilor
	–	asamblarea, testarea și încapsularea circuitelor integrate și a altor semiconductori, inclusiv a plăcilor de circuite imprimate, și încapsularea avansată



Amendamentul		229

Propunere de regulament
Anexa II – punctul 3 – litera a – liniuța 4 a (nouă)
	

	Textul propus de Comisie
	Amendamentul

	
	–	echipamentele de fabricare a semiconductorilor, atât pentru fabricarea inițială, cât și finală a circuitelor integrate și a altor semiconductori, inclusiv instrumente pentru corodare, depunere, epitaxie, litografie, încapsulare avansată, testare sau metrologie



Amendamentul		230

Propunere de regulament
Anexa II – punctul 3 – litera a – liniuța 4 b (nouă)
	

	Textul propus de Comisie
	Amendamentul

	
	–	componentele principale sau software pentru echipamentele de fabricare a semiconductorilor



Amendamentul		231

Propunere de regulament
Anexa II – punctul 3 – litera a – liniuța 4 c (nouă)
	

	Textul propus de Comisie
	Amendamentul

	
	–	materialele utilizate la fabricarea circuitelor integrate și a altor semiconductori, în special produsele chimice speciale, gazele rare, materialele semiconductoare, substraturile sau plachetele



Amendamentul		232

Propunere de regulament
Anexa II – punctul 3 – litera a – liniuța 4 d (nouă)
	

	Textul propus de Comisie
	Amendamentul

	
	–	echipamente și instalații de stocare și prelucrare a datelor



Amendamentul		233

Propunere de regulament
Anexa II – punctul 3 – litera b – partea introductivă
	

	Textul propus de Comisie
	Amendamentul

	b.	Tehnologiile în domeniul inteligenței artificiale:
	b.	Tehnologiile în domeniul inteligenței artificiale, adică orice tehnologie sau know-how legat de un sistem bazat pe o mașină care este conceput să funcționeze cu diferite niveluri de autonomie și care poate prezenta adaptabilitate după implementare și care, urmărind obiective explicite sau implicite, deduce, din datele de intrare pe care le primește, modul de generare a unor rezultate, cum ar fi previziuni, conținut, recomandări sau decizii care pot influența mediile fizice sau virtuale (denumit în continuare „sistem de IA”), utilizate pentru următoarele aplicații:



Amendamentul		234

Propunere de regulament
Anexa II – punctul 3 – litera b – liniuța 1
	

	Textul propus de Comisie
	Amendamentul

	–	calculul de înaltă performanță
	–	sisteme de IA generativă antrenate utilizând mai mult de 10^25 FLOPS (operații în virgulă mobilă)



Amendamentul		235

Propunere de regulament
Anexa II – punctul 3 – litera b – liniuța 2
	

	Textul propus de Comisie
	Amendamentul

	–	cloud computing și edge computing
	–	sisteme de IA generativă antrenate într-o măsură semnificativă pe date biologice/genomice sau concepute pentru a fi utilizate într-un context biotehnologic, spațial sau de apărare



Amendamentul		236

Propunere de regulament
Anexa II – punctul 3 – litera b – liniuța 3
	

	Textul propus de Comisie
	Amendamentul

	–	tehnologii de analiză a datelor
	eliminat



Amendamentul		237

Propunere de regulament
Anexa II – punctul 3 – litera b – liniuța 4
	

	Textul propus de Comisie
	Amendamentul

	–	viziune computerizată, prelucrare lingvistică, recunoașterea obiectelor
	eliminat



Amendamentul		238

Propunere de regulament
Anexa II – punctul 3 – litera e – liniuța 1
	

	Textul propus de Comisie
	Amendamentul

	–	Comunicații și conectivitate digitale securizate, cum ar fi RAN și Open RAN (rețeaua de acces radio) și 6G
	–	Comunicații și conectivitate digitale securizate, cum ar fi RAN și Open RAN (rețeaua de acces radio), 5G și 6G și comunicații prin laser și radiații luminoase



Amendamentul		239

Propunere de regulament
Anexa II – punctul 3 – litera e – liniuța 2
	

	Textul propus de Comisie
	Amendamentul

	–	Tehnologii de securitate cibernetică, inclusiv supravegherea cibernetică, sistemele de securitate și de detecție a intruziunilor, investigarea criminalistică digitală
	–	Tehnologii de securitate cibernetică, inclusiv supravegherea cibernetică, sistemele de criptare, de securitate și de prevenire și detectare a intruziunilor, criminalistică digitală



Amendamentul		240

Propunere de regulament
Anexa II – punctul 3 – litera e – liniuța 5 a (nouă)
	

	Textul propus de Comisie
	Amendamentul

	
	–	Cabluri optice submarine



Amendamentul		241

Propunere de regulament
Anexa II – punctul 3 – litera g – liniuța 5 a (nouă)
	

	Textul propus de Comisie
	Amendamentul

	
	–	Tehnologii operaționale pentru toate modurile de transport, cum ar fi sisteme de semnalizare, sistemele de management al traficului și tehnologiile legate de siguranță



Amendamentul		242

Propunere de regulament
Anexa II – punctul 3 – litera h – partea introductivă
	

	Textul propus de Comisie
	Amendamentul

	h.	Tehnologii energetice:
	h.	Tehnologii, servicii și infrastructură energetice:



Amendamentul		243

Propunere de regulament
Anexa II – punctul 3 – litera h – liniuța 1
	

	Textul propus de Comisie
	Amendamentul

	–	Tehnologii de fuziune nucleară, reactoare și generare de energie electrică, tehnologii de conversie/îmbogățire/reciclare radiologică
	–	Tehnologii de fuziune nucleare, reactoare și generare de energie electrică, tehnologii de conversie/îmbogățire/reciclare radiologică, sisteme de depozitare a combustibilului nuclear și de eliminare a deșeurilor radioactive



Amendamentul		244

Propunere de regulament
Anexa II – punctul 3 – litera h – liniuța 3
	

	Textul propus de Comisie
	Amendamentul

	–	Tehnologii care contribuie la obiectivul zero emisii nete, inclusiv fotovoltaice
	–	Tehnologii care contribuie la obiectivul zero emisii nete, inclusiv fotovoltaice, și infrastructură termică solară, precum și tehnologii din domeniul energiei din surse regenerabile onshore și offshore



Amendamentul		245

Propunere de regulament
Anexa II – punctul 3 – litera h – liniuța 3 a (nouă)
	

	Textul propus de Comisie
	Amendamentul

	
	–	Operatorii de rețea (OTS și OD)



Amendamentul		246

Propunere de regulament
Anexa II – punctul 3 – litera h – liniuța 4
	

	Textul propus de Comisie
	Amendamentul

	–	Rețele inteligente și stocarea energiei, baterii
	–	Rețele europene și transfrontaliere, inclusiv rețele inteligente și soluții de stocare a energiei, baterii, tehnologii ale bateriilor pentru aplicațiile de rețea și integrarea energiei din surse regenerabile



Amendamentul		247

Propunere de regulament
Anexa II – punctul 5
	

	Textul propus de Comisie
	Amendamentul

	5.	Următoarele entități și activități critice din sistemul financiar al Uniunii: contrapărțile centrale2, sistemele de plată și instituțiile de plată3, instituțiile emitente de monedă electronică4, operatorii de piață și firmele de investiții care operează sisteme alternative de tranzacționare sau un sistem organizat de tranzacționare5, depozitarii centrali de titluri de valoare6, emitenții majori de tokenuri raportate la active sau de tokenuri de monedă electronică și furnizorii de servicii de criptoactive care operează platforme de tranzacționare pentru criptoactive7, instituțiile mari8, furnizorii globali de servicii de mesagerie financiară și furnizorii terți de servicii TIC desemnați esențiali9.
	5.	Următoarele entități și activități critice din sistemul financiar al Uniunii:

	
	(a) 	contrapărțile centrale sau CPC, în sensul definiției de la articolul 2 punctul 1 din Regulamentul (UE) nr. 648/20122;

	
	(b) 	sistemele de plată și instituțiile de plată, în sensul definiției de la articolul 4 punctele 7 și, respectiv, 4 din Directiva (UE) 2015/2366 a Parlamentului European și a Consiliului3;

	
	(c) 	instituțiile emitente de monedă electronică, în sensul definiției de la articolul 2 punctul 1 din Directiva 2009/110/CE a Parlamentului European și a Consiliului4;

	
	(d) 	operatorii de piață, în sensul definiției de la articolul 4 alineatul (1) punctul 18 din Directiva 2014/65/UE a Parlamentului European și a Consiliului5 și firmele de investiții care operează sisteme alternative de tranzacționare sau un sistem organizat de tranzacționare;

	
	(e) 	depozitarii centrali de titluri de valoare, în sensul definiției de la articolul 2 alineatul (1) punctul 1 din Regulamentul (UE) nr. 909/2014 al Parlamentului European și al Consiliului6;

	
	(f) 	emitenții importanți de tokenuri legate de active sau de tokenuri de monedă electronică și furnizorii de servicii de criptoactive care operează platforme de tranzacționare pentru criptoactive, în sensul definiției de la articolul 3 alineatul (1) punctele 10, 6, 7, 15 și, respectiv, 18 din Regulamentul (UE) 2023/1114 al Parlamentului European și al Consiliului7;

	
	(g) 	instituțiile mari, în sensul definiției de la articolul 4 alineatul (1) punctul 146 din Regulamentul (UE) nr. 575/2013 al Parlamentului European și al Consiliului8;

	
	(h) 	furnizorii globali de servicii de mesagerie financiară și furnizorii terți de servicii TIC desemnați esențiali, în sensul definiției de la articolul 3 punctul 23 din Regulamentul (UE) 2022/2554 al Parlamentului European și al Consiliului9;

	
	(i) 	sistemele de plăți de importanță sistemică, în sensul unei decizii a BCE adoptate în conformitate cu articolul 1 alineatul (2) din Regulamentul (UE) nr. 795/2014 al Băncii Centrale Europene9a;

	
	(j) 	întreprinderile de asigurare și întreprinderile de reasigurare, în sensul definiției de la articolul 13 punctele 1 și 4 din Directiva 2009/138/CE a Parlamentului European și a Consiliului9b, al căror venit anual din primele brute subscrise depășește în medie 25 000 000 000 EUR în cei trei ani calendaristici anteriori anului în care a fost notificată investiția străină.

	__________________
	__________________

	2 Articolul 2 alineatul (1) din Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții (JO L 201, 27.7.2012, p. 1, ELI: http://data.europa.eu/eli/reg/2012/648/oj).
	2 Articolul 2 alineatul (1) din Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții (JO L 201, 27.7.2012, p. 1, ELI: http://data.europa.eu/eli/reg/2012/648/oj).

	3 Articolul 4 alineatele (4) și (7) din Directiva (UE) 2015/2366 a Parlamentului European și a Consiliului din 25 noiembrie 2015 privind serviciile de plată în cadrul pieței interne, de modificare a Directivelor 2002/65/CE, 2009/110/CE și 2013/36/UE și a Regulamentului (UE) nr. 1093/2010, și de abrogare a Directivei 2007/64/CE (JO L 337, 23.12.2015, p. 35, ELI: http://data.europa.eu/eli/dir/2015/2366/oj).
	3 Directiva (UE) 2015/2366 a Parlamentului European și a Consiliului din 25 noiembrie 2015 privind serviciile de plată în cadrul pieței interne, de modificare a Directivelor 2002/65/CE, 2009/110/CE și 2013/36/UE și a Regulamentului (UE) nr. 1093/2010, și de abrogare a Directivei 2007/64/CE (JO L 337, 23.12.2015, p. 35, ELI: http://data.europa.eu/eli/dir/2015/2366/oj).

	4 Articolul 2 alineatul (1) din Directiva 2009/110/CE a Parlamentului European și a Consiliului din 16 septembrie 2009 privind accesul la activitate, desfășurarea și supravegherea prudențială a activității instituțiilor emitente de monedă electronică, de modificare a Directivelor 2005/60/CE și 2006/48/CE și de abrogare a Directivei 2000/46/CE (JO L 267, 10.10.2009, p. 7, ELI: http://data.europa.eu/eli/dir/2009/110/oj).
	4 Directiva 2009/110/CE a Parlamentului European și a Consiliului din 16 septembrie 2009 privind accesul la activitate, desfășurarea și supravegherea prudențială a activității instituțiilor emitente de monedă electronică, de modificare a Directivelor 2005/60/CE și 2006/48/CE și de abrogare a Directivei 2000/46/CE (JO L 267, 10.10.2009, p. 7, ELI: http://data.europa.eu/eli/dir/2009/110/oj).

	5 Articolul 4 alineatul (1) punctul 18 din Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (JO L 173, 12.6.2014, p. 349, ELI: http://data.europa.eu/eli/dir/2014/65/oj).
	5 Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (JO L 173, 12.6.2014, p. 349, ELI: http://data.europa.eu/eli/dir/2014/65/oj).

	6 Articolul 2 alineatul (1) punctul 1 din Regulamentul (UE) nr. 909/2014 al Parlamentului European și al Consiliului din 23 iulie 2014 privind îmbunătățirea decontării titlurilor de valoare în Uniunea Europeană și privind depozitarii centrali de titluri de valoare și de modificare a Directivelor 98/26/CE și 2014/65/UE și a Regulamentului (UE) nr. 236/2012 (JO L 257, 28.8.2014, p. 1, ELI: http://data.europa.eu/eli/reg/2014/909/oj).
	6 Regulamentul (UE) nr. 909/2014 al Parlamentului European și al Consiliului din 23 iulie 2014 privind îmbunătățirea decontării titlurilor de valoare în Uniunea Europeană și privind depozitarii centrali de titluri de valoare și de modificare a Directivelor 98/26/CE și 2014/65/UE și a Regulamentului (UE) nr. 236/2012 (JO L 257, 28.8.2014, p. 1, ELI: http://data.europa.eu/eli/reg/2014/909/oj).

	7 Articolul 3 alineatul (1) punctele 6, 7, 10, 15 și 18 din Regulamentul (UE) 2023/1114 al Parlamentului European și al Consiliului din 31 mai 2023 privind piețele criptoactivelor și de modificare a Regulamentelor (UE) nr. 1093/2010 și (UE) nr. 1095/2010 și a Directivelor 2013/36/UE și (UE) 2019/1937 (JO L 150, 9.6.2023, p. 40, ELI: http://data.europa.eu/eli/reg/2023/1114/oj).
	7 Regulamentul (UE) 2023/1114 al Parlamentului European și al Consiliului din 31 mai 2023 privind piețele criptoactivelor și de modificare a Regulamentelor (UE) nr. 1093/2010 și (UE) nr. 1095/2010 și a Directivelor 2013/36/UE și (UE) 2019/1937 (JO L 150, 9.6.2023, p. 40, ELI: http://data.europa.eu/eli/reg/2023/1114/oj).

	8 Articolul 4 alineatul (1) punctul 146 din Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și de modificare a Regulamentului (UE) nr. 648/2012 (JO L 176, 27.6.2013, p. 1, ELI: http://data.europa.eu/eli/reg/2013/575/oj).
	Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și de modificare a Regulamentului (UE) nr. 648/2012 (JO L 176, 27.6.2013, p. 1, ELI: http://data.europa.eu/eli/reg/2013/575/oj).

	9 Articolul 3 punctul 23 din Regulamentul (UE) 2022/2554 al Parlamentului European și al Consiliului din 14 decembrie 2022 privind reziliența operațională digitală a sectorului financiar și de modificare a Regulamentelor (CE) nr. 1060/2009, (UE) nr. 648/2012, (UE) nr. 600/2014, (UE) nr. 909/2014 și (UE) 2016/1011 (JO L 333, 27.12.2022, p. 1, ELI: http://data.europa.eu/eli/reg/2022/2554/oj).
	9 Regulamentul (UE) 2022/2554 al Parlamentului European și al Consiliului din 14 decembrie 2022 privind reziliența operațională digitală a sectorului financiar și de modificare a Regulamentelor (CE) nr. 1060/2009, (UE) nr. 648/2012, (UE) nr. 600/2014, (UE) nr. 909/2014 și (UE) 2016/1011 (JO L 333, 27.12.2022, p. 1, ELI: http://data.europa.eu/eli/reg/2022/2554/oj).

	
	9a Regulamentul (UE) nr. 795/2014 al Băncii Centrale Europene din 3 iulie 2014 privind cerințele de monitorizare pentru sistemele de plăți de importanță sistemică (JO L 217, 23.7.2014, p. 16, ELI: http://data.europa.eu/eli/reg/2014/795/oj).

	
	9b Directiva 2009/138/CE a Parlamentului European și a Consiliului din 25 noiembrie 2009 privind accesul la activitate și desfășurarea activității de asigurare și de reasigurare (Solvabilitate II) (JO L 335, 17.12.2009, p. 1, ELI: http://data.europa.eu/eli/dir/2009/138/oj).



Amendamentul		248

Propunere de regulament
Anexa II – punctul 5 a (nou)
	

	Textul propus de Comisie
	Amendamentul

	
	5a.	Industriile de transport, tehnologiile și componentele infrastructurii de importanță critică:

	
	(a) 	industria producătoare de echipamente aerospațiale, inclusiv producția, întreținerea și operarea aeronavelor, precum și a motoarelor, elicelor, pieselor, echipamentelor și echipamentelor neinstalate ale acestora1a

	
	(b) 	industria tehnologiei maritime, inclusiv producția, întreținerea și conversia tuturor tipurilor de nave1b și echipamente1c

	
	(c) 	industria feroviară, inclusiv toate aspectele legate de proiectarea, fabricarea, întreținerea și recondiționarea sistemelor, a subsistemelor și a echipamentelor aferente de transport feroviar1d

	
	(d) 	industria autovehiculelor, inclusiv furnizorii de componente pentru autovehicule1e, infrastructura de realimentare, inclusiv infrastructura de încărcare cu energie electrică1f și sistemele de transport inteligente (STI)1g

	
	__________________

	
	1a Articolul 2 alineatul (1) literele (a) și (b) din Regulamentul (UE) 2018/1139 al Parlamentului European și al Consiliului din 4 iulie 2018 privind normele comune în domeniul aviației civile și de înființare a Agenției Uniunii Europene pentru Siguranța Aviației, de modificare a Regulamentelor (CE) nr. 2111/2005, (CE) nr. 1008/2008, (UE) nr. 996/2010, (UE) nr. 376/2014 și a Directivelor 2014/30/UE și 2014/53/UE ale Parlamentului European și ale Consiliului, precum și de abrogare a Regulamentelor (CE) nr. 552/2004 și (CE) nr. 216/2008 ale Parlamentului European și al Consiliului și a Regulamentului (CEE) nr. 3922/91 al Consiliului.

	
	1b Articolul 12 literele (a), (b), (c) din Cadrul privind ajutoarele de stat pentru sectorul construcțiilor navale (2011/C 364/06).

	
	1c Articolul 2 alineatul (1) din Directiva 2014/90/UE a Parlamentului European și a Consiliului din 23 iulie 2014 privind echipamentele maritime și de abrogare a Directivei 96/98/CE a Consiliului.

	
	1d Anexa II la Directiva (UE) 2016/797 a Parlamentului European și a Consiliului din 11 mai 2016 privind interoperabilitatea sistemului feroviar în Uniunea Europeană.

	
	1e Industrii responsabile cu producția tuturor categoriilor de vehicule rutiere autopropulsate (inclusiv autoturisme, autobuze, motociclete, camionete, camioane), împreună cu echipamentele și piesele acestora, încadrate, printre altele, la capitolele 40, 84, 85, 87, 90 și 94 din Nomenclatura sistemului armonizat emisă de Organizația Mondială a Vămilor (SA 2017).

	
	1f Articolul 2 primul paragraf punctele 17, 21, 48, 49, 50, 51, 52, 53, 56, 59 din Regulamentul (UE) 2023/1804 al Parlamentului European și al Consiliului din 13 septembrie 2023 privind instalarea infrastructurii pentru combustibili alternativi și de abrogare a Directivei 2014/94/UE.

	
	1g Articolul 4 alineatul (1) din Directiva 2010/40/UE a Parlamentului European și a Consiliului din 7 iulie 2010 privind cadrul pentru implementarea sistemelor de transport inteligente în domeniul transportului rutier și pentru interfețele cu alte moduri de transport.

Propunere de regulament
Anexa II – punctul 5 b (nou)
	

	Textul propus de Comisie
	Amendamentul

	
	5b.	Serviciile mass-media, în sensul definiției de la articolul 2 punctul (1) din Regulamentul (UE) 2024/1083 al Parlamentului European și al Consiliului din 11 aprilie 2024 de stabilire a unui cadru comun pentru serviciile mass-media în cadrul pieței interne și de modificare a Directivei 2010/13/UE (Regulamentul european privind libertatea mass-mediei) care contribuie la formarea opiniei publice și se caracterizează prin actualitate deosebită și impact larg.

Propunere de regulament
Anexa II – punctul 5 c (nou)
	

	Textul propus de Comisie
	Amendamentul

	
	5c.	Infrastructură electorală: sistemele, procedurile și instalațiile fizice și digitale necesare pentru organizarea și desfășurarea alegerilor, inclusiv sistemele de votare, bazele de date de înregistrare a alegătorilor și alte sisteme tehnologice care asigură integritatea, accesibilitatea și securitatea proceselor electorale.

Propunere de regulament
Anexa II – punctul 5 d (nou)
	

	Textul propus de Comisie
	Amendamentul

	
	5d.	Materiile prime critice enumerate în anexele I și II la Regulamentul (UE) 2024/12521a:

	
	–	extracția și rafinarea materiilor prime critice

	
	–	tehnologii de reciclare și recuperare a materiilor prime critice, în special din baterii și deșeuri electronice

	
	–	instalații strategice pentru rezerve și stocare pentru materii prime critice

	
	–	infrastructura aferentă lanțului de aprovizionare pentru transportul și distribuția în condiții de siguranță a materiilor prime critice

	
	–	cercetare și dezvoltare în domeniul substituirii materialelor, al inovațiilor în prelucrare și al metodelor avansate de reciclare

	
	__________________

	
	1aj Regulamentul (UE) 2024/1252 al Parlamentului European și al Consiliului din 11 aprilie 2024 de instituire a unui cadru pentru asigurarea aprovizionării sigure și durabile cu materii prime critice și de modificare a Regulamentelor (UE) nr. 168/2013, (UE) 2018/858, (UE) 2018/1724 și (UE) 2019/1020 (JO L 2024/1252, 3.5.2024, ELI: http://data.europa.eu/eli/reg/2024/1252/oj).

Anexa II – punctul 5 e (nou)
	

	Textul propus de Comisie
	Amendamentul

	
	5e.	Agricultură, atunci când entitatea-țintă din Uniune deține sau exploatează mai mult de 10 000 de hectare de terenuri agricole.






image1.png




